Peter Paul Stated Vanitha Vijakumar Take Care Him Like A Mother In Hospital ഭാര്യ ഒരു കുഞ്ഞിനെ പോലെയാണ് എന്നെ പരിചരിച്ചത്! ഭാര്യയ്ക്ക് നന്ദി പറഞ്ഞ് സംവിധായകന് പീറ്റര് പോള് - Malayalam Filmibeat\n| Published: Thursday, August 27, 2020, 19:11 [IST]\nതാരപുത്രിയും നടിയുമായ വനിത വിജയ്കുമാറും സംവിധായകന് പീറ്റര് പോളും തമ്മിലുള്ള വിവാഹം വലിയ ചര്‍ച്ചകള്‍ക്ക് വഴിയൊരുക്കിയിരുന്നു. പ്രശ്‌നങ്ങളെല്ലാം അവസാനിച്ചെന്ന് കരുതി ഇരിക്കവേ പീറ്റര് പോള് ആശുപത്രിയിലാണെന്ന റിപ്പോര്‍ട്ടും പുറത്ത് വന്നിരുന്നു. പിന്നാലെ എല്ലാവര്‍ക്കും നന്ദി പറഞ്ഞ് വനിത ട്വിറ്ററിലൂടെ ഒരു കുറിപ്പുമായിം എത്തിയിരുന്നു.\nരണ്ട് ദിവസം മുന്‍പാണ് നെഞ്ച് വേദന അനുഭവപ്പെട്ടതിനെ തുടര്‍ന്ന് അദ്ദേഹത്തെ ചെന്നൈയിലെ രാമചന്ദ്ര ഹോസ്പിറ്റലില് അഡ്മിറ്റ് ചെയ്തിരിക്കുകയാണെന്നാണ് പുറത്ത് വന്ന റിപ്പോര്‍ട്ടില് പറഞ്ഞിരുന്നത്. ഇപ്പോള് പീറ്ററിനെ ഡിസ്ചാര്‍ജ് ചെയ്തിരിക്കുകയാണ്. കുഴപ്പങ്ങളൊന്നുമില്ലാത്തതിനാല് ഇനി വീട്ടില് വിശ്രമിച്ചാല് മതിയെന്നാണ് പറയുന്നത്. വനിതയുടെ യൂട്യൂബ് ചാനലിലൂടെ എല്ലാവര്‍ക്കും നന്ദി പറഞ്ഞ് എത്തിയിരിക്കുകയാണ് പീറ്റര്.\nമഞ്ജുവിന് വേണ്ടി പരാതിയുമായി വനിതാ കമ്മീഷൻ | filmibeat Malayala\nരണ്ട് ദിവസം താന് ആശുപത്രിയിലായിരുന്നു. ഒരു അമ്മ തന്റെ കുഞ്ഞിനെ നോക്കുന്നത് പോലെയാണ് ആ ദിവസങ്ങളില് വനിത തന്നെ പരിചരിച്ചതെന്നാണ് പീറ്റര് പറയുന്നത്. വളരെ വികാരഭരിതനായിട്ടായിരുന്നു സംവിധായകന് ഭാര്യയെ കുറിച്ച് വാചാലനായത്. പിന്നാലെ ഇന്‍സ്റ്റാഗ്രാമില് വലിയൊരു കുറിപ്പുമായി വനിതയും എത്തിയിരുന്നു.\nനിയമപരമായി ഒരാള് വിവാഹിതനാണെന്ന് കാണിക്കുന്നതിനുള്ള രേഖയല്ല വിവാഹം. വിവാഹം രണ്ട് ഹൃദയങ്ങളുടെ കൂടിച്ചേരലും ഒരുമിച്ച് ജീവിതത്തിന്റെ ആഘോഷവുമാണ്. വിവാഹവും വിവാഹമോചനവും പലര്‍ക്കും ഒരു കടലാസ് മാത്രമാണ്. രണ്ട് വ്യക്തികള് അനുഭവിക്കുന്ന സന്തോഷവും വേദനയും അവരുടെ വാസസ്ഥലങ്ങളില് മാത്രമാണ്. ബൈബിളില് വെച്ച് സത്യം ചെയ്തപ്പോള് നല്ലതിന് വേണ്ടിയായിരുന്നു.മോശമായതും അസുഖങ്ങളും വരുത്തരുതെന്നായിരുന്നു. അതൊരു നിയമല്ല. ദൈവത്തോടുള്ള വാഗ്ദാനമായിരുന്നു.\n2020 ല് ഞാനും പീറ്റര് പോളും ഒരുപാട് പ്രശ്‌നങ്ങള് നേരിട്ടു. അതില് ഞങ്ങള് ചിരിക്കുകയും പോരാടുകയും സ്‌നേഹിക്കുകയും കരയുകയുമൊക്കെ ചെയ്തു. കൊറോണയ്‌ക്കോ വിദ്വേഷികള്‍ക്കോ ഞങ്ങളെ അകറ്റാന് കഴിയില്ല. ഇന്നലെ വളരെ പ്രധാനപ്പെട്ടൊരു ദിവസമായിരുന്നു. അതൊരിക്കലും മറക്കില്ല. ദൈവം ഒന്നിച്ച് നേരിടാന് വേണ്ടി വെല്ലുവിളിച്ചിരിക്കുകയാണ്. തുടങ്ങി പീറ്ററിനും തനിക്കും നേരിടേണ്ടി വന്ന പ്രശ്‌നങ്ങളെ കുറിച്ചാണ് വനിത വിജയകുമാര് പറഞ്ഞിരിക്കുന്നത്.\nജൂണ് 27 ന് ചെന്നൈയില് വെച്ചാണ് വനിത വിജയ്കുമാറും പീറ്റര് പോളും തമ്മില് വിവാഹിതരായത്. തമിഴിലെ മുതിര്‍ന്ന നടന് വിജയ്കുമാറിന്റെ മകള് കൂടിയായ വനിതയുടെ മൂന്നാം വിവാഹമായിരുന്നു പീറ്ററുമായിട്ട്. പീറ്ററിന്റെയും രണ്ടാം വിവാഹമായിരുന്നു. ആദ്യ വിവാഹബന്ധം വേര്‍പ്പെടുത്താതെ രണ്ടാമതെ വിവാഹിതനായെന്ന പേരിലാണ് പീറ്ററിനെതിരെ വിമര്‍ശനങ്ങള് ഉയര്‍ന്ന് വന്നത്.\nPeter Paul Stated Vanitha Vijakumar Take Care Him Like A Mother In Hospital\nStory first published: Thursday, August 27, 2020, 19:11 [IST]


ഉത്തം കുമാര് റെഡ്ഡിക്ക് താടി വടിക്കാനാവുമോ?, സച്ചിന് പൈലറ്റിന് തലപാവ് അണിയാന് സാധിക്കുമോ?, ഉത്തരവുമായി ജനങ്ങള് വിധിയെഴുതുന്നു\nതത്സമയം ഡെസ്ക്| Updated On:7Dec 2018 5:09 AM GMT | Location :\nരാജസ്ഥാനില് കോണ്‍ഗ്രസ് അധികാരത്തിലെത്തിയാല് അദ്ധ്യക്ഷന് സച്ചിന് പൈലറ്റിന് പരമ്പരാഗതമായ തലപ്പാവണിയാം. തെലങ്കാനയിലാണെങ്കില് ഉത്തംകുമാര് റെഡ്ഡിക്ക് താടി വടിക്കാം.\nഹൈദരാബാദ്: തെലങ്കാനയിലും രാജസ്ഥാനിലും കോണ്‍ഗ്രസ് പെട്ടിയില് വീഴുന്ന വോട്ടുകള് ഡിസംബര് 11ന് എണ്ണി തീരുമ്പോള് ബാക്കിയാകുന്ന ചോദ്യം ഇരു സംസ്ഥാനത്തെയും പി.സി.സി അദ്ധ്യക്ഷന്‍മാര്‍ക്ക് തങ്ങളുടെ പ്രതിജ്ഞ അവസാനിപ്പിക്കാന് സാധിക്കുമോയെന്നതാണ്. രാജസ്ഥാനില് കോണ്‍ഗ്രസ് അധികാരത്തിലെത്തിയാല് അദ്ധ്യക്ഷന് സച്ചിന് പൈലറ്റിന് പരമ്പരാഗതമായ തലപ്പാവണിയാം. തെലങ്കാനയിലാണെങ്കില് ഉത്തംകുമാര് റെഡ്ഡിക്ക് താടി വടിക്കാം.\n2014ലെ ലോകസഭാ കനത്ത തോല്‍വിക്ക് ശേഷമായിരുന്നു സച്ചിന് പൈലറ്റ് പരമ്പരാഗതമായ തലപ്പാവ് അണിയില്ലെന്ന് പ്രതിജ്ഞയെടുത്തത്. ഇത്തവണ തെരഞ്ഞെടുപ്പ് വേളയില് പൈലറ്റിന് നിരവധി സ്ഥലത്ത് നിന്ന് പ്രവര്‍ത്തകര് തലപ്പാവ് സമ്മാനിച്ചെങ്കിലും നെറ്റിയില് തൊട്ട് തലപ്പാവുകള് മാറ്റിവെയ്ക്കുകായായിരുന്നു. കോണ്‍ഗ്രസ് അധികാരത്തില് തിരിച്ചെത്തുമെന്നും തനിക്ക് തലപ്പാവ് അണിയാന് സാധിക്കുമെന്നുമായിരുന്നു കഴിഞ്ഞ ദിവസം സച്ചിന് പൈലറ്റിന്റെ പ്രതികരണം.\nരാജ്യത്തെ കുഞ്ഞന് സംസ്ഥാനമായ തെലങ്കാനയില് കോണ്‍ഗ്രസ് അധികാരത്തില് എത്തിയാല് മാത്രമെ താടി വടിക്കുകയുള്ളൂ എന്നതാണ് ഉത്തംകുമാര് റെഡ്ഡിയുടെ പ്രതിജ്ഞ. എയര്‍ഫോഴ്‌സില് പൈലറ്റായിരുന്ന ഇദ്ദേഹം കോണ്‍ഗ്രസില് ചേര്‍ന്ന തുടക്ക കാലങ്ങളില് താടിയില്ലാതെയാണ് പ്രത്യക്ഷപ്പെട്ടത്. 2016ലായിരുന്നു താടിവളര്‍ത്താന് തുടങ്ങിയത്.\nവൈകി പ്രചാരണം തുടങ്ങിയെങ്കിലും തെലുങ്ക് ദേശം പാര്‍ട്ടിയെയും തെലങ്കാന ജനസമതി, സി.പി.ഐ എന്നിവരെ ഒന്നിപ്പിച്ച് സഖ്യം ഉണ്ടാക്കിയതോടെ ഉത്തം കുമാര് റെഡ്ഡിക്ക് കെ. ചന്ദ്രശേഖര് റാവുവിനെതിരെ കടുത്ത മത്സരം സൃഷ്ടിക്കാന് സാധിച്ചിട്ടുണ്ട്.\nതലപ്പാവണിയാനും താടി വടിക്കാനും കോണ്‍ഗ്രസ് അദ്ധ്യക്ഷന്‍മാര്‍ക്ക് ജനങ്ങള് അനുമതി നല്‍കുമോയെന്ന് കാണാന് ഡിസംബര് 11വരെ കാത്തിരിക്കണം.


Who will replace Jasprit bumrah, Look at possible replacements in Indian team for 4th test - Malayalam MyKhel\nKOL VS MUM - വരാനുള്ളവ\n» IND vs ENG: ബുംറയില്ലാതെ ഇന്ത്യ നാലാം ടെസ്റ്റിന്, പകരമാര്? അറിയാം സാധ്യതകള്\nPublished: Saturday, February 27, 2021, 18:30 [IST]\nഇംഗ്ലണ്ടിനെതിരേ മാര്‍ച്ച് നാലിന് തുടങ്ങുന്ന നാലാമത്തെയും അവസാനത്തെയും ടെസ്റ്റില് നിന്നും ഇന്ത്യയുടെ സ്റ്റാര് പേസര് ജസ്പ്രീത് ബുംറ പിന്‍മാറിയിരുന്നു. വ്യക്തിപരമായ കാരണങ്ങളെ തുടര്‍ന്നാണ് അദ്ദേഹം ടെസ്റ്റില് നിന്നും വിട്ടുനില്‍ക്കുന്നത്. ഇതോടെ പകരക്കാരനായി ഇന്ത്യ ആരെ ഇറക്കുമെന്നതാണ് ചോദ്യം.\nനടക്കാനിരിക്കുന്ന ടി20 പരമ്പരയില് ബുംറയ്ക്കു ഇന്ത്യ വിശ്രമം അനുവദിച്ചിരുന്നു. കൂടാതെ രണ്ടാം ടെസ്റ്റിലും താരത്തിനു വിശ്രമം നല്‍കിയിരുന്നു. അതുകൊണ്ടു തന്നെ നാലാം ടെസ്റ്റില് ബുംറ ഉറപ്പായും കളിക്കുമെന്നാണ് പ്രതീക്ഷിച്ചിരുന്നത്. പക്ഷെ പേസറുടെ പെട്ടെന്നുള്ള പിന്‍മാറ്റം ടീം മാനേജ്‌മെന്റിനെ നിരാശപ്പെടുത്തിയിട്ടുണ്ട്. ബുംറയ്ക്കു പകരം നാലാം ടെസ്റ്റില് കളിക്കാന് സാധ്യതയുള്ള താരങ്ങള് ആരൊക്കെയാണെന്നു നോക്കാം.\nഈ പരമ്പരയില് ഇനിയും കളിച്ചിട്ടില്ലാത്ത പരിചയസമ്പന്നനായ പേസര് ഉമേഷ് യാദവ് രണ്ടാം ടെസ്റ്റിനു ശേഷമാണ് ടീമിനൊപ്പം ചേര്‍ന്നത്. പരിക്കേറ്റു വിശ്രമത്തിലായിരുന്നു അദ്ദേഹം. പിങ്ക് ബോള് ടെസ്റ്റ് സ്പിന്നര്‍മാരെ തുണയ്ക്കുന്നതാണെന്നു തെളിഞ്ഞതോടെ ഉമേഷിനെ ഇന്ത്യ മാറ്റിനിര്‍ത്തുകയായിരുന്നു. ഇഷാന്ത് ശര്‍മയും ബുംറയുമായിരുന്നു ടീമിലെ പേസര്‍മാര്.\nബുംറയുടെ പിന്‍മാറ്റത്തോടെ നാലാം ടെസ്റ്റില് ടീമിലെത്താന് ഏറ്റവുമധികം സാധ്യത ഉമേഷിനായിരിക്കും. മല്‍സരപരിചയവും നാട്ടിലെ സാഹചര്യങ്ങളെക്കുറിച്ച് നന്നായി അറിയുന്നതും അദ്ദേഹത്തിന് പ്ലസ് പോയിന്റാണ്. 48 ടെസ്റ്റുകളില് നിന്നും 148 വിക്കറ്റുകള് ഉമേഷ് വീഴ്ത്തിയിട്ടുണ്ട്.\nകഴിഞ്ഞ ഓസ്‌ട്രേലിയന് പര്യടനത്തില് സീനിയര് പേസര്‍മാരുടെ അഭാവത്തില് ഇന്ത്യയുടെ പേസ് ബൗളിങിനു ചുക്കാന് പിടിച്ചത് കന്നി പരമ്പര കളിച്ച മുഹമ്മദ് സിറാജായിരുന്നു. നാലാം ടെസ്റ്റില് സിറാജിനെയും ഇന്ത്യ പരിഗണിച്ചേക്കും.\nരണ്ടാം ടെസ്റ്റില് അദ്ദേഹം പ്ലെയിങ് ഇലവനിലുണ്ടായിരുന്നു. ഒരു വിക്കറ്റുമെടുത്തിരുന്നു. ഉമേഷിനേക്കാള് അനുഭവസമ്പത്ത് കുറവാണെങ്കിലും സമീപകാലത്തെ മികച്ച ഫോം സിറാജിന് മുതല്‍ക്കൂട്ടാണ്.\nപിങ്ക് ബോള് ടെസ്റ്റ് നടന്ന അതേ വേദിയില് തന്നെ നാലാം ടെസ്റ്റും നടക്കാനിരിക്കുന്നതിനാല് നാലാമതൊരു സ്പിന്നറെക്കൂടി ഇന്ത്യ കളിപ്പിക്കാനുള്ള സാധ്യത തള്ളിക്കളയാനാവില്ല. അങ്ങനെയെങ്കില് കുല്‍ദീപ് യാദവായിരിക്കും ടീമിലെത്തുക. ഇഷാന്തിനെ മാത്രം പേസറായി നിര്‍ത്തി സ്പിന് ബൗളിങിലൂടെ ഇംഗ്ലണ്ടിനെ ഒതുക്കാന് ശ്രമിച്ചേക്കും. കഴിഞ്ഞ ടെസ്റ്റില് 30 വിക്കറ്റുകള് രണ്ടു ദിവസം കൊണ്ട് വീണപ്പോള് രണ്ടെണ്ണം മാത്രമാണ് ഇരുടീമുകളിലെയും പേസര്‍മാര്‍ക്കു ലഭിച്ചത്.\nരണ്ടാം ടെസ്റ്റില് കുല്‍ദീപ് പ്ലെയിങ് ഇലവനിലുണ്ടായിരുന്നു. ഈ മല്‍സരത്തില് കാര്യമായ നേട്ടമുണ്ടാക്കാനായില്ലെങ്കിലും പിച്ച് സ്പിന്നര്‍മാരെ തുണയ്ക്കുന്നതാണെങ്കില് കുല്‍ദീപിനും തിളങ്ങാനാവും.\nIPL 2021: പട നയിച്ച് സഞ്ജു, 63 ബോളില് 119- ജയത്തിനരികെ രാജസ്ഥാന് കാലിടറി\n19 min ago IPL 2021: പഞ്ചാബ് x രാജസ്ഥാന്, മത്സരഗതിയില് വഴിത്തിരിവായ മൂന്ന് സംഭവമിതാ\n26 min ago IPL 2021: 'എന്റെ മാനസികാവസ്ഥ പറയാന് വാക്കുകള് കിട്ടുന്നില്ല'- പ്രതികരിച്ച് സഞ്ജു സാംസണ്\n44 min ago IPL 2021: 'സൂപ്പര് സ്റ്റാര് സഞ്ജു', ട്വിറ്ററില് അഭിനന്ദന പ്രവാഹം, പ്രശംസിച്ച് സെവാഗും യുവരാജും\n48 min ago IPL 2021: രാജസ്ഥാന് എവിടെ പിഴച്ചു? പ്രശ്‌നം ബാറ്റിങ്ങല്ല, ചൂണ്ടിക്കാട്ടി കുമാര് സംഗക്കാര\nNews കോണ്‍ഗ്രസ് പരാജയപ്പെടുമോ? ചുമതലയുള്ളവര് പണിയെടുത്തില്ലെന്ന് മുല്ലപ്പള്ളി, കമ്മിറ്റികള് ദുര്‍ബലം\nRead more about: india vs england 2021 jasprit bumrah india team umesh yadav kuldeep yadav test england cricket ജസ്പ്രീത് ബുംറ ഇന്ത്യ ടീം ഉമേഷ് യാദവ് കുല്‍ദീപ് യാദവ്\nStory first published: Saturday, February 27, 2021, 18:30 [IST]\nആര്‍ക്കും തകര്‍ക്കാനാവാത്ത നേട്ടവുമായി സഞ്ജു\nസോഷ്യൽ മീഡിയയിലും ട്രെൻഡിങ്ങായി മാറിയിരിക്കുകയാണ് സഞ്ജു സാംസൺ\nഅവസാന ബോളില് പഞ്ചാബ് നാലു റണ്‍സിന്റെ നാടകീയ വിജയം\nക്യാപ്റ്റനെന്ന നിലയില് അരങ്ങേറ്റ മല്‍സരത്തില് തന്നെ സെഞ്ച്വറിയടിച്ച ആദ്യ താരമെന്ന റെക്കോര്‍ഡും സഞ്്ജു സ്വന്തം പേരില് കുറിച്ചു.\nയൂനിവേഴ്‌സല് ബോസ് ക്രിസ് ഗെയ്ല് 350 സിക്‌സറുകള് തികച്ചിരിക്കുകയാണ്


സ്‌കുള് അട്ടിമറി: റബ്ബിനെതിരേ എല്.ഡി.എഫിന് കൂട്ട് കോണ്‍ഗ്രസ്\nതിരുവനന്തപുരം : മുസ്‌ലീം ലീഗ് നേതാക്കളുടേയും പ്രവര്‍ത്തകരുടേയും നിയന്ത്രണത്തിലുള്ള 35 സ്‌കുളുകള് എയ്ഡഡ് ആക്കാനുള്ള വിദ്യഭ്യാസ മന്ത്രി പി.കെ അബ്ദുറബ്ബിന്റെ തീരുമാനം എല്.ഡി.എഫിന്റേയും യു.ഡി.എഫിലെ മുഖ്യകക്ഷിയായ കോണ്‍ഗ്രസ്സിന്റേയും എതിര്‍പ്പ് ഒരുപോലെ നേരിടുന്നു.\nകേരള നിയമ സഭയില് വിദ്യാഭ്യാസ വകുപ്പിന്റെ ധനാഭ്യര്‍ത്ഥന ചര്‍ച്ചയില് കേന്ദ്ര സഹായം ലഭിച്ചിരുന്ന 35 സ്‌കുളുകളെക്കുറിച്ച് കെ.ടി ജലീല് എം.എല്.എ ചോദ്യം ഉന്നയിച്ചത്. സ്‌കൂളുകള്‍ക്ക് എയ്ഡഡ് പദവി നല്‍കി അതിന്റെ മറവില് കോടികളുടെ അഴിമതിക്ക് നീക്കം നടക്കുന്നുവെന്ന് അദ്ദേഹം ആരോപിച്ചു. ഉച്ചയ്ക്ക് ശേഷം ധനാഭ്യര്‍ഥന ചര്‍ച്ചയ്ക്കുള്ള മറുപടിയില് വിദ്യാഭ്യാസ മന്ത്രി സ്‌കുളുകള് എയ്ഡഡ് ആക്കുമെന്ന് അറിയിച്ചപ്പോള് തന്നെ പ്രതിക്ഷേധവുമായി പ്രതിപക്ഷം ഒന്നടങ്കം എഴുന്നേറ്റു.\nഈ സ്‌കൂളുകള് സര്‍ക്കാര് ഏറ്റെടുക്കാന് തീരുമാനിച്ചതായുള്ള ജൂണ് 13ന് ചേര്‍ന്ന മന്ത്രിസഭാ യോഗതീരുമാനത്തിന്റെ പകര്‍പ്പുമായി എഴുന്നേറ്റ പ്രതിപക്ഷ ഉപനേതാവ് കോടിയേരി ബാലകൃഷ്ണന്റെ നേതൃത്വത്തില് മന്ത്രി മന്ത്രിസഭ തീരുമാനത്തെ മാറ്റിമറിക്കുന്നുവെന്ന് പറഞ്ഞ് ശക്തമായ എതിര്‍പ്പുയര്‍ത്തി. അബ്ദുറബ്ബിന്റെ തീരുമാനം അംഗീകരിക്കാത്ത മന്ത്രിമാര് അടക്കമുള്ള കോണ്‍ഗ്രസ് എം.എല്.മാര് അസംതൃപ്ത മുഖഭാവത്തോടെ ഇരുന്നു. മന്ത്രിസഭാതീരുമാനം അട്ടിമറിക്കുന്നതിലൂടെ കോടികളുടെ അഴിമതിക്ക് കളമൊരുക്കുന്നുവെന്ന പ്രതിപക്ഷ പ്രതിഷേധം സഭയെ ശബ്ദമുഖരിതമാക്കി.\nമന്ത്രിയുടെ തീരുമാനവും മന്ത്രിസഭാതീരുമാനവും രണ്ട് തട്ടില് നിന്നപ്പോള് ‘ അവസാന തീരുമാനം തന്റേതായിരിക്കുമെന്ന്’ പറഞ്ഞ മുഖ്യമന്ത്രി ഉമ്മന് ചാണ്ടിക്കും പ്രശ്‌നം പരിഹരിക്കാനായില്ല. ബഹളത്തില് ഇടപെട്ട് സംസാരിച്ച വ്യവസായ മന്ത്രി പി.കെ കുഞ്ഞാലിക്കുട്ടിയുടെ വിശദീകരണം ബഹളം കൂടുതല് രൂക്ഷമാക്കി. മന്ത്രിസഭ തീരുമാനമെടുത്താല് 24 മണിക്കൂറിനകം ഉത്തരവ് പുറപ്പെടുവിക്കണമെന്നിരിക്കെ ഇത് ചെയ്യാതെ നീട്ടിവെച്ചിരിക്കുന്നത് അഴിമതി നടത്താനാണെന്ന് ആരോപിച്ച് പ്രതിപക്ഷം സഭവിട്ടിറങ്ങി.\n35 സ്‌കുളുകള്‍ക്ക് എയ്ഡഡ് പദവി നല്‍കാനുള്ള വിദ്യഭ്യാസ മന്ത്രിയുടെ നീക്കത്തില് കെ.പി.സി.സി യോഗം മുഖ്യമന്ത്രിയെ എതിര്‍പ്പ് അറിയിച്ചു. കേന്ദ്ര ധനസഹായത്താല് ആരംഭിച്ച സ്‌കുളുകള് സര്‍ക്കാര് ഏറ്റെടുക്കണമെന്നും ലീഗ് മന്ത്രിയെടുത്ത തീരുമാനം പിന്‍വലിക്കണമെന്നും യോഗം ആവശ്യപ്പെട്ടു. പാര്‍ട്ടിയിലും മുന്നണിയിലും ചര്‍ച്ച ചെയ്യാതെ എടുക്കുന്ന തീരുമാനങ്ങള് നടപ്പാക്കുവാന് സാധ്യമല്ലായെന്നും മുഖ്യമന്ത്രിയെ കോണ്‍ഗ്രസ് യോഗം അറിയിച്ചു.


സംസ്ഥാനത്ത് കൊവിഡ് അതിതീവ്രം ; രണ്ടാഴ്ചത്തേക്ക് ലോക്ക്ഡൗണ് വേണം- കെജിഎംഒഎ – Jaihind TV\nസംസ്ഥാനത്ത് കൊവിഡ് അതിതീവ്രം ; രണ്ടാഴ്ചത്തേക്ക് ലോക്ക്ഡൗണ് വേണം- കെജിഎംഒഎ\nതിരുവനന്തപുരം : കൊവിഡ് രോഗവ്യാപനം അതിതീവ്രമായ പശ്ചാത്തലത്തില് സംസ്ഥാനത്ത് രണ്ടാഴ്ചത്തേക്ക് ലോക്ക്ഡൗണ് പ്രഖ്യാപിക്കണമെന്ന് കെജിഎംഒഎ. കൊവിഡ് പ്രതിരോധത്തിന് കൂടുതല് ആരോഗ്യപ്രവര്‍ത്തകരെ സജ്ജരാക്കണമെന്നും കെജിഎംഒഎ ആവശ്യപ്പെട്ടു. ചീഫ് സെക്രട്ടറിക്ക് എഴുതിയ കത്തിലാണ് കെജിഎംഒഎ ഇക്കാര്യം സൂചിപ്പിച്ചത്. സംസ്ഥാനത്തെ സാഹചര്യം അതീവ ഗുരുതരമാണെന്നും അതിനാല് രോഗവ്യാപനം നിയന്ത്രിക്കാന് രണ്ടാഴ്ച ലോക്ക്ഡൗണ് നടപ്പിലാക്കണമെന്നുമാണ് സര്‍ക്കാര് ഡോക്ടര്‍മാരുടെ സംഘടനയായ കെജിഎംഒഎ ആവശ്യപ്പെട്ടിരിക്കുന്നത്.\nവായുവിലൂടെ തന്നെ വൈറസ് വ്യാപിക്കുമെന്ന് പഠനങ്ങള് കാണിക്കുന്നു. അതിനാല് ആളുകള് പുറത്തിറങ്ങുന്നത് വ്യാപനത്തോത് വര്‍ധിപ്പിക്കും. മാത്രവുമല്ല ടെസ്റ്റ് പോസിറ്റിവിറ്റി നിരക്ക് 25 ശതമാനമാണ് നിലവില് സംസ്ഥാനത്ത്. ഇത് അപായ സൂചനയാണ് .ഇത് രോഗികളുടെ വര്‍ധന ഇനിയും കൂടുമെന്ന സൂചനയാണ് നല്‍കുന്നത്. നേരത്തെ ഐഎംഎ ലോക്ക് ഡൗണ് ആവശ്യപ്പെട്ടിരുന്നു. നിലവില് സര്‍ക്കാര് സംഘടനയായ കെജിഎംഒഎ തന്നെ ഇക്കാര്യം ഉന്നയിച്ചിരിക്കുകയാണ്.\nഗുരുതരരോഗികളെ മാത്രമേ ആശുപത്രികളില് അഡ്മിറ്റ് ചെയ്യാവൂ എന്നും ആരോഗ്യപ്രവര്‍ത്തകരുടെ കുറവ് സംസ്ഥാനത്തുണ്ടെന്നും കെജിഎംഒഎ ചൂണ്ടിക്കാട്ടിയിട്ടുണ്ട്. സര്‍ക്കാര് മേഖലയിലെ ഐസിയു ബെഡ്ഡുകളുടെ കണക്കുകള് പ്രസിദ്ധീകരണമെന്നതുള്‍പ്പെടെയുള്ള നിരവധി ആവശ്യങ്ങളാണ് കെജിഎംഒഎ ഉന്നയിച്ചിരിക്കുന്നത്.


അധിക ഇളവുകളില്ല ; വാരാന്ത്യ ലോക്ക് ഡൗൺ തുടരും; ടി പി ആർ മാനദണ്ഡങ്ങളിൽ മാറ്റമില്ല; ടി പി ആർ 15ന് മുകളിലുള്ള തദ്ദേശപ്രദേശങ്ങളിൽ ട്രിപ്പിൾ ലോക്ക് ഡൗൺ; പെരുന്നാൾ ഇളവുകൾ ഇന്ന് അവസാനിക്കും ⋆ Third Eye News Live\nഅധിക ഇളവുകളില്ല ; വാരാന്ത്യ ലോക്ക് ഡൗൺ തുടരും; ടി പി ആർ മാനദണ്ഡങ്ങളിൽ മാറ്റമില്ല; ടി പി ആർ 15ന് മുകളിലുള്ള തദ്ദേശപ്രദേശങ്ങളിൽ ട്രിപ്പിൾ ലോക്ക് ഡൗൺ; പെരുന്നാൾ ഇളവുകൾ ഇന്ന് അവസാനിക്കും\nതിരുവനന്തപുരം: സംസ്ഥാനത്ത് അധിക ഇളവുകളില്ല. പെരുന്നാൾ ഇളവുകളിൽ സുപ്രീം കോടതിയുടെ രൂക്ഷ വിമർശനം വന്നതിനു പിന്നാലെയാണ് സർക്കാർ തീരുമാനം.\nമുഖ്യമന്ത്രിയുടെ നേതൃത്വത്തിൽ നടന്ന കോവിഡ് അവലോകനയോഗത്തിലാണ് അധിക ഇളവുകൾ നൽകേണ്ടതില്ല എന്ന് തീരുമാനിച്ചത്.\nശനി, ഞായർ ദിവസങ്ങളിലെ വാരാന്ത്യ ലോക്ക് ഡൗൺ തുടരും. ടി പി ആർ മാനദണ്ഡങ്ങളിൽ മാറ്റമില്ല. ടി പി ആർ 15ന് മുകളിലുള്ള തദ്ദേശപ്രദേശങ്ങളിൽ ട്രിപ്പിൾ ലോക്ക് ഡൗൺ ഉണ്ടായിരിക്കും.\nബക്രീദ് പ്രമാണിച്ച് നൽകിയ പെരുന്നാൾ ഇളവുകൾ സംസ്ഥാനത്ത് ഇന്ന് അവസാനിക്കും.\nനടപടി ജനവിരുദ്ധമാണെന്നും ആശാസ്ത്രീയമാണെന്നും ആരോപണങ്ങൾ ഉയരുന്നുണ്ട്.\nPrevious articleകോവിഡ് നിയന്ത്രണാതീതമായി പടരും, ആൾകൂട്ടം സജീവമാകുന്നു; നിലവിലെ സാഹചര്യം അനുസരിച്ച് സന്തോഷത്തിന് പകരം മഹാമാരിയാകും പങ്കുവയ്‌ക്കേണ്ടി വരിക; മുന്നറിയിപ്പുമായി എയിംസ് ഡോക്ടർ\nNext articleഎ. എസ് ഭാസ്കരൻ നായർ നിര്യാതനായി


men – Page4– East Coast Daily Malayalam\nപുരുഷനില് നിന്നും സ്ത്രീ ആഗ്രഹിക്കുന്നതെന്താണെന്ന് അറിയാമോ…?\nഒരു പുരുഷനെ സ്ത്രീ ഇഷ്ടപ്പെടുന്നത് പല കാരണങ്ങള് കൊണ്ടാണ്. സ്രീകള് ഒരുപാട് കാര്യങ്ങള് പുരുഷനില് നിന്നും ആഗ്രഹിക്കാറുമുണ്ട്. ഒരുപക്ഷേ അത്ര പെട്ടന്ന് സ്രീകളുടെ മനസ് മനസിലാക്കുക എന്നത്…\nഈ പാനീയങ്ങൾ പുരുഷന്മാര് കുടിച്ചാല് ലൈംഗിക ബന്ധത്തിൽ മികച്ച സംതൃപ്തി ലഭിക്കും\nസ്ത്രീകള്‍ക്ക് മാത്രമല്ല, പുരുഷന്‍മാര്‍ക്കും സൗന്ദര്യം സംരക്ഷിക്കാം !\nസൗന്ദ്യം സംരക്ഷിക്കുന്നവരില് മുന്‍പന്തിയില് നില്‍ക്കുന്നത് സ്ത്രീകളാണെങ്കിലും പുരുഷന്‍മാരുടെ എണ്ണം അത്ര കുറവല്ല. എല്ലാ പരുഷന്‍മാരും ഒരുപോലെ ആഗ്രഹിക്കുന്ന ഒന്നാണ് സൗന്ദര്യ സംരക്ഷണം. എന്നാല് ആരും അതിന് മെനക്കെടാറില്ല…\nമസാജ് ചെയ്തുതരാമെന്ന് സന്ദേശം; തിരുമ്മല് സ്വപ്നം കണ്ട് ഫ്ലാറ്റിൽ എത്തിയ യുവാവിന് കിട്ടിയത് എട്ടിന്റെ പണി\nദുബായ്: ദുബായ്:മസാജ് ചെയ്യാനെന്ന് പറഞ്ഞ് യുവതി ഫ്ളാറ്റിലേക്ക് ക്ഷണിച്ച യുവാവിന് കിട്ടിയത് എട്ടിന്റെ പണി. യുവതി വാട്ട്സ് ആപ്പിലൂടെ ചാറ്റ് ചെയ്യുകയും തുടര്‍ന്ന് തിരുമ്മല് സ്വപ്നം കണ്ട്…\nപണത്തിനെക്കാളുപരി ജനസേവനത്തിനായി പ്രവർത്തിക്കുന്ന ഹോട്ടലുകൾ\nഈ കാലത്ത് ആശുപത്രികൾ സേവനം എന്നതിനുപരി കച്ചവട സ്ഥാപനങ്ങൾ ആയി മാറി കഴിഞ്ഞ ഈ കാലഘട്ടത്തിൽ നാം അറിഞ്ഞിരിക്കേണ്ട കുറച്ച് റെസ്റ്റോറന്റുകൾ ഉണ്ട്. മനുഷ്യത്വം മരവിച്ചിട്ടില്ലാത്ത കുറച്ചു…\nഭീകരാക്രമണത്തിന് പദ്ധതിയിട്ട യുവാവ് അറസ്റ്റില്\nബെര്‍ലിന്: ഭീകരാക്രമണത്തിന് പദ്ധതിയിട്ട യുവാവ് അറസ്റ്റില്. ജര്‍മനിയിലാണ് ഭീകരാക്രമണങ്ങള് നടത്താന് പദ്ധതിയിട്ട യുവാവിനെ പോലീസ് അറസ്റ്റ് ചെയ്തത്. പോലീസ് പിടികൂടിയത് യമന് എ എന്ന 19കാരനെയാണ്. ഇയാള്…\nഎയര്‍പോര്‍ട്ട് ഓഫീസര്‍ക്ക് കൈകൂലി നല്‍കിയ ആള്‍ക്ക് ജയില് ശിക്ഷ\nദുബായ്: എയര്‍പോര്‍ട്ട് ഓഫീസര്‍ക്ക് കൈകൂലി നല്‍കിയ ആള്‍ക്ക് ജയില് ശിക്ഷ. മരണാസന്നനായി വിദേശത്ത് കഴിയുന്ന മകനെ കാണാനായി വിദേശത്തേയ്ക്ക് പോകാൻ നിന്ന ആളാണ് കൈക്കൂലി നൽകിയത്. ചെക്ക്…\nകേരളത്തിൽ ആത്മഹത്യ പ്രവണത കൂടുതൽ ഉള്ളത് ഇവർക്കെന്ന് പഠനം\nകോഴിക്കോട്:ആത്മഹത്യ പ്രവണത കൂടുതൽ ഉള്ളത് വിവാഹിതരായ പുരുഷന്മാർക്ക്. കേരളത്തിൽ ആത്മഹത്യ ചെയ്യുന്നവരിൽ 75 ശതമാനവും വിവാഹിതരായ പുരുഷന്മാരാണെന്നാണ് പഠനം പറയുന്നത്. കുറച്ച് നാൾ മുൻപ് വരെ ഇന്ത്യയിൽ…\nഷോപ്പിങ്ങിനിടയില് പാഞ്ഞെത്തിയ യുവാവ് 15-കാരിയുടെ കൈ വെട്ടിയെടുത്തു\nലക്നൗ: ഷോപ്പിങ്ങിനിടയില് പാഞ്ഞെത്തിയ യുവാവ് 15-കാരിയുടെ കൈ വെട്ടിയെടുത്തു. പ്രണയാഭ്യര്‍ഥന നിരസിച്ചതിനെ തുടർന്നാണ് 15 വയസ്സുള്ള പെണ്‍കുട്ടിയുടെ കൈ യുവാവ് പട്ടാപ്പകല് വെട്ടിയരിഞ്ഞത്. ഇളയ സഹോദരനൊപ്പം ഉത്തര്‍പ്രദേശിലെ…\nവ്യാജ സ്ത്രീപീഡനപരാതികള് തെളിയിക്കാന് പുരുഷന്‍മാര്‍ക്ക് അവസരം\nഡൽഹി: പുരുഷന്‍മാര്‍ക്കെതിരേ വ്യാജ സ്ത്രീപീഡനപരാതികള് തെളിയിക്കാന് പുരുഷന്‍മാര്‍ക്ക് അവസരം. ഇനി മുതൽ ‘ഓണ്‍ലൈനായി’ ദേശീയ വനിതാ കമ്മീഷന്റെ വെബ്‌സൈറ്റില് പരാതി നല്‍കാനാകും. ഈ നിർദേശം വനിതാ-ശിശുക്ഷേമ മന്ത്രാലയമാണ് മുന്നോട്ടുവെച്ചത്.…\nപുരുഷന്‍മാര്‍ക്കും പ്രസവാനുബന്ധ അവധി\nമുംബൈ: പുരുഷന്‍മാര്‍ക്കും പ്രസവാനുബന്ധ അവധി. മുംബൈയിലെ ഒരു വിദേശ കമ്പനിയാണ് പുരുഷന്മാര്‍ക്കും പ്രസവാനുബന്ധ അവധി പ്രഖ്യാപിച്ചിരിക്കുന്നത്. മുബൈയിലെ വിദേശ കമ്പനിയായ സെയില്‍സ് ഫോഴ്‌സ് മൂന്നുമാസം ശമ്പളത്തോടെയുള്ള അവധിയാണ്…\nപൊതുമാപ്പ്; സൗദിയില് നിന്ന് 23 വര്‍ഷം കഴിഞ്ഞ് എത്തിയ മലയാളിയായ വൃദ്ധനെ ജയിലിലടച്ചു\nകോട്ടയം: സൗദിയില് നിന്ന് വര്‍ഷങ്ങൾ കഴിഞ്ഞ് എത്തിയ മലയാളിയായ വൃദ്ധനെ ജയിലിലടച്ചു. സൗദി അറേബ്യയില്‍നിന്നു പൊതുമാപ്പ് ലഭിച്ച് 23 വര്‍ഷത്തിനുശേഷം നാട്ടിലെത്തിയ വയോധികനെയാണ് വിമാനത്താവളത്തിൽ വച്ച് പോലീസ്…\nകാറിന് മുകളിലേയ്ക്ക് ആല്‍മരം വീണ് യുവാവിനു ദാരുണാന്ത്യം\nപെരുമ്പാവൂർ: കാറിന് മുകളിലേയ്ക്ക് ആല്‍മരം വീണ് യുവാവിനു ദാരുണാന്ത്യം. കാറിന്റെ പിന്‍സീറ്റിലിരുന്ന കുറുപ്പംപടി സ്വദേശി ബേസില്(24) ആണ് മരിച്ചത്. മറ്റു രണ്ട് സുഹൃത്തുക്കൾ കൂടി കാറിലുണ്ടായിരുന്നു. എന്നാൽ…\n40 വർഷങ്ങൾക്കു ശേഷം അച്ഛനും മകളും കണ്ടുമുട്ടി; പിതൃദിന സമ്മാനം അവിസ്മരണീയമായി\nവാഷിങ്ടൻ: അൽ അനൻസിയാറ്റയ്ക്ക് ഈ പിതൃദിനം തികച്ചും അവിസ്മരണീയമായിരുന്നു. 40 വർഷങ്ങൾക്കു ശേഷം അച്ഛനും മകളും കണ്ടുമുട്ടി. 63 വയസ്സുള്ള പിതാവിനെ നാൽപതുകാരിയായ ജിൽ ജുസ്റ്റാമണ്ടിന്റെ നിരന്തര…\nപാമ്പിനെ ചുംബിക്കാന് ശ്രമിച്ചു; ഒടുവിൽ പണി കിട്ടിയതിങ്ങനെ\nമുംബൈ: പാമ്പിനെ പിടികൂടി ചുംബിക്കാന് ശ്രമിച്ച യുവാവിനു ദാരുണാന്ത്യം. പാമ്പിന്റെ കടിയേറ്റ് യുവാവ് മരിച്ചു. മുംബൈയിൽ വച്ച് ഈ മാസം രണ്ടിനായിരുന്നു സംഭവം നടന്നത്. സോംനാഥ് മല്‍ഹോത്ര…\nമൊബൈല് തട്ടിപ്പറിച്ച കള്ളന്‍മാരെ ഇടിച്ചു വീഴ്ത്തി ഹോക്കി താരം\nകൂട്ടുകാരിയുടെ മൊബൈല് ഫോണ് തട്ടിപ്പറിച്ച കള്ളന്‍മാരെ പിന്തുടര്‍ന്ന് ഇടിച്ചു വീഴ്ത്തി താരമായിരിക്കുകയാണ് ഹരിയാനയില് നിന്നുള്ള ഹോക്കി താരം റിതു ഭൊരയ്യ. വെസ്റ്റ് ഡല്‍ഹിയിലെ പഞ്ചാബി ബാഗില് കഴിഞ്ഞ…\nബെംഗളൂരു സംഭവം : പ്രതികളെക്കുറിച്ച് ഞെട്ടിപ്പിക്കുന്ന വിവരങ്ങള് പുറത്ത്\nബെംഗളൂരു : ബെംഗളൂരൂവില് ആക്രമണത്തിനിരയായ യുവതിയെ പിടിയിലായ യുവാക്കള് കഴിഞ്ഞ ഏതാനും ദിവസമായി പിന്തുടരുന്നുണ്ടായിരുന്നുവെന്ന് പൊലീസ്. സംഭവവുമായി ബന്ധപ്പെട്ട് നാലു പേരെയാണ് അറസ്റ്റ് ചെയ്തത്. രണ്ടു പേരെ…\nപുരുഷന്മാര്‍ക്കും ഗര്‍ഭനിരോധന ഗുളികകള്\nലണ്ടന് : ഗര്‍ഭനിരോധനത്തിന് പല മാര്‍ഗ്ഗങ്ങളുണ്ട്. സ്ത്രീകള്‍ക്കും പുരുഷന്‍മാര്‍ക്കും ഉപയോഗിക്കാവുന്ന മാര്‍ഗ്ഗങ്ങള്. പുരുഷന്മാര്‍ക്കും ഉപോഗിക്കാവുന്ന ഗര്‍ഭ നിരോധന ഗുളികകളാണ് ഗവേഷകര് കണ്ടെത്തിയിരിക്കുന്നത്. പുരുഷന്‍മാര്‍ക്ക് കഴിക്കാവുന്ന ഗര്‍ഭ നിരോധന…


എന്തൊക്കെ ബഹളങ്ങളായിരുന്നു - Boolokam\nസംവിധായകൻ സത്യൻ അന്തിക്കാട് എഴുതുന്നു..\nമലപ്പുറം കത്തി, മെഷീൻ ഗണ്ണ്, ബോംബ്, ഒലക്കേടെ മൂട് – എന്നിട്ടിപ്പോൾ പവനായി ശവമായി “.\nനാടോടിക്കാറ്റിലെ അനന്തൻ നമ്പ്യാരെ നമിച്ചുപോകുന്ന കാലമാണിത്. ലോകത്ത് പൊതുവേയും നമ്മൾ മലയാളികൾക്കിടയിൽ പ്രത്യേകിച്ചും എന്തൊക്കെ കണക്കുകൂട്ടലുകളായിരുന്നു.ഈ വിഷുക്കാലം\nലക്ഷ്യമിട്ട് കഴിഞ്ഞ രണ്ടുവർഷത്തോളമായി പ്രിയദർശൻ കഷ്ടപ്പെട്ടൊരുക്കിയ സിനിമയാണ് ‘മരക്കാർ-അറബിക്കടലിന്റെ സിംഹം’. പട്ടിണികിടന്ന് സ്വന്തം രൂപത്തിൽപ്പോലും മാറ്റങ്ങൾ വരുത്തി ഫഹദ് ഫാസിൽ അഭിനയിച്ച, മഹേഷ് നാരായണന്റെ ‘മാലിക്ക്’ ഉന്നംവെച്ചതും വിഷു റിലീസാണ്. അതൊക്കെ അനിശ്ചിതകാലത്തേക്ക് മാറി. സിനിമയുടെ കൊയ്ത്തുകാലം എന്നറിയപ്പെടുന്ന ഏപ്രിൽ, മേയ് മാസങ്ങൾ പൂർണമായും നഷ്ടപ്പെടുന്നു. മറ്റുള്ളവരുടെ കാര്യമവിടെ നിൽക്കട്ടെ. ‘ഞാൻ പ്രകാശൻ’ എന്ന പടത്തിനുശേഷം പുതിയ സിനിമ ഏപ്രിൽ 10-ന് തുടങ്ങാനാണ് ഞാൻ പദ്ധതിയിട്ടത്.\nമമ്മൂട്ടി പറഞ്ഞു: ‘‘പത്താം തീയതി വരാൻ പറ്റില്ല. അതിനുമുമ്പ് തുടങ്ങുന്ന സിനിമ തീരില്ല. മേയ് പകുതിയെങ്കിലുമാകും ഞാൻ ഫ്രീയാകാൻ’’. അതു പറ്റില്ലെന്നും അടുത്ത ഓണത്തിന് തിയേറ്ററുകളൊക്കെ ബുക്കുചെയ്തുകഴിഞ്ഞെന്നും ഏപ്രിൽ പതിനഞ്ചിനെങ്കിലും സെറ്റിലെത്തണമെന്നും എന്റെ പിടിവാശി. അവസാനം മമ്മൂട്ടി ആന്റോ ജോസഫുമായി കൂടിയാലോചിക്കുന്നു. ഇലയ്ക്കും മുള്ളിനും കേടില്ലാത്ത ഫോർമുല തയ്യാറാകുന്നു. ആദ്യത്തെ പടം ഒരു ഷെഡ്യൂൾ ഷൂട്ട് ചെയ്ത് നിർത്തിവെക്കുക. അതിനുശേഷം എന്റെ സിനിമയുടെ ഷൂട്ടിങ് പൂർത്തിയാക്കിയിട്ട് മറ്റേത് വീണ്ടും തുടങ്ങാം. അതിനിടയ്ക്ക്, ‘ഓണപ്പടം നമുക്കുതന്നെയല്ലേ’ എന്ന് ചോദിച്ച് കാഞ്ഞാണി ബ്രഹ്മകുളം തിയേറ്ററിലെ ജേക്കബ്ബിന്റെ വിളി. ഒരു മാറ്റവുമുണ്ടാകില്ലെന്നും ‘ഞാനൊരുതവണ പറഞ്ഞാൽ അത് നൂറുതവണ പറഞ്ഞതുപോലെ’യാണെന്നും എന്റെ അഹങ്കാരം. എന്നാൽ, നിമിഷനേരംകൊണ്ട് പവനായി ശവമായി. ഒരൊറ്റ വൈറസ് ലോകത്തിന്റെ താളംമുഴുവൻ തെറ്റിച്ചു.\nമഴ വരുംപോലെയായിരുന്നു കൊറോണയുടെ വരവ്. ദൂരെയെവിടെയോ ഇടിമുഴക്കവും മിന്നലും. പിന്നീടൊരു തണുത്ത കാറ്റ്. എവിടെയോ മഴ പെയ്യുന്നുണ്ട്. ഇങ്ങോട്ടൊന്നും വരില്ലെന്ന് നമ്മൾ ആശ്വസിക്കുന്നു. ആ തോന്നലിനെ തെറ്റിച്ചുകൊണ്ട് പതുക്കെപ്പതുക്കെ നമ്മുടെ മുന്നിൽ മഴ ചാറാൻ തുടങ്ങുന്നു. ‘ചാറിയങ്ങ് പൊയ്ക്കോളും’ എന്ന് സമാധാനിക്കാൻ തുടങ്ങുമ്പോഴേക്കും അത് പെരുമഴയായിമാറുന്നു. കലിതുള്ളി ആർത്തലച്ചുപെയ്യുന്ന പെരുമഴ. കയറിനിൽക്കാൻ ഇടമില്ലാതെ നമ്മളാകെ പരക്കംപായുകയാണ്.\nപ്രധാനമന്ത്രി ലോക്‌ഡൗൺ പ്രഖ്യാപിക്കുംമുമ്പേ അപകടം മണത്ത് ഞാൻ നിർമാതാക്കളോട് പറഞ്ഞു:\n‘‘വിചാരിച്ചതുപോലെയല്ല കാര്യങ്ങൾ. ഇത് പെട്ടെന്നൊന്നും തീരുമെന്ന് തോന്നുന്നില്ല. എല്ലാ പരിപാടികളും നമുക്ക് മാറ്റിവെക്കാം. തത്‌കാലത്തെ വിലക്ക് കഴിഞ്ഞാലും തിരക്കുകൂട്ടി ഷൂട്ടിങ് നടത്തിയിട്ട് കാര്യമില്ല. സെപ്റ്റംബർ അവസാനംവരെ റിലീസ് ചെയ്യാനുള്ള സിനിമകൾ ഇപ്പോൾതന്നെ ക്യൂവിലാണ്. അതുകൊണ്ട് നമ്മുടെ പദ്ധതി ഒന്നു പുനരാലോചിക്കണം. തിരക്കഥാകൃത്ത് ഇക്ബാൽ കുറ്റിപ്പുറവുമായും ഞാനാലോചിച്ചു. ഈ കൊറോണാ ഭീഷണിയൊന്നു കടന്നുപോട്ടെ. അതിനുശേഷം തീരുമാനിക്കാം. എന്തുചെയ്യണമെന്ന്.’’\nഅല്ലെങ്കിലും അറിവുള്ളവർ പണ്ടേ പറഞ്ഞിട്ടുണ്ടല്ലോ- ജീവിതം ഒരു മഹാദ്‌ഭുതമാണ്. ഒരിക്കലും പ്രതീക്ഷിക്കാത്ത ഒന്ന് അത് നമുക്കായി എപ്പോഴും കാത്തുവെക്കുന്നു.മുമ്പും എനിക്ക് ഇത്തരം അനുഭവങ്ങൾ ഉണ്ടായിട്ടുണ്ട്. പണ്ട് ആദ്യചിത്രം സംവിധാനംചെയ്യാൻ ഒരുങ്ങുമ്പോൾ ഒരുപാട് മനക്കോട്ടകളുണ്ടായിരുന്നു എന്റെ മനസ്സിൽ. കലാമണ്ഡലത്തിന്റെ പശ്ചാത്തലത്തിൽ കഥകളി പഠിക്കാൻവരുന്ന മൂന്നു വിദ്യാർഥികളുടെ അതിമനോഹരമായ കഥ ജോൺ പോൾ പറഞ്ഞു. ജോൺ അന്ന് ഒരുപാട് തിരക്കുള്ള തിരക്കഥാകൃത്താണ്. ഭരതന്റെയും ഐ.വി. ശശിയുടെയും സിനിമകൾക്കിടയിൽനിന്ന് എനിക്കുവേണ്ടി എഴുതാൻ ജോൺ പോൾ വന്നു. ഞങ്ങൾ രണ്ടുപേരും ചെറുതുരുത്തിയിൽ താമസിച്ച് തിരക്കഥയുടെ പ്രാഥമികരൂപം തയ്യാറാക്കി. നെടുമുടി വേണുവും കമൽഹാസനുമാണ് നായകന്മാർ.\nആദ്യപടത്തിന്റെ ഷൂട്ടിങ് തുടങ്ങുംമുമ്പുതന്നെ എനിക്ക് അടുത്ത മൂന്നു സിനിമകൾ സംവിധാനം ചെയ്യാനുള്ള കരാറായി. അതും മലയാളത്തിലെ വമ്പൻ ബാനറുകൾ. വേണ്ടെന്നു പറഞ്ഞിട്ടും അതിലൊരു നിർമാതാവ് അഡ്വാൻസായി ഒരു ചെക്ക് നിർബന്ധപൂർവം എന്റെ പോക്കറ്റിലിട്ടുപോയി. തുടർച്ചയായി നാലു സിനിമകളുടെ വിജയലഹരി സ്വപ്നംകണ്ട് ‘ചമയം’ എന്ന പേരിൽ ഞാൻ ഷൂട്ടിങ് തുടങ്ങി (പിന്നീട് ഭരതൻ ചെയ്ത ‘ചമയ’മല്ല). അഞ്ചുദിവസം ഷൂട്ട് ചെയ്തപ്പോഴേക്കും മദ്രാസിൽനിന്ന് കമൽഹാസന്റെ മാനേജരുടെ ഫോൺകോൾ:\n‘‘കെ. ബാലചന്ദറിന്റെ പുതിയപടം പെട്ടെന്ന് തുടങ്ങി. അതെപ്പോൾ തീരുമെന്ന് പറയാനാവില്ല. അതു കഴിഞ്ഞിട്ടേ കമൽഹാസൻ ഇനി വേറൊരു സിനിമയിൽ അഭിനയിക്കൂ.’’\nഷൂട്ടിങ് മുടങ്ങി. ഒന്നുകിൽ കമൽഹാസൻ വരുന്നതുവരെ കാത്തിരിക്കണം. അതല്ലെങ്കിൽ മറ്റൊരു നടനെ കണ്ടെത്തണം. ‘സംഭവം’ എന്ന സിനിമ നിർമിച്ച മജീന്ദ്രനായിരുന്നു എന്റെ നിർമാതാവ്. ഇനി എന്തു ചെയ്യണമെന്ന ആലോചന നടക്കുന്നതിനിടയിൽ അതിദാരുണമായി മജീന്ദ്രൻ കൊല്ലപ്പെട്ടു. അടുത്ത സിനിമ ഞാൻതന്നെ സംവിധാനം ചെയ്യണമെന്ന് നിർബന്ധംപിടിച്ച മറ്റ് മൂന്ന് നിർമാതാക്കളും അതോടെ പെട്ടെന്ന് അപ്രത്യക്ഷരായി. അവരെ ഫോണിൽപ്പോലും കിട്ടുന്നില്ല. രഹസ്യമായി ശങ്കരാടിയാണ് പറഞ്ഞത് ‘അവരെയിനി പ്രതീക്ഷിക്കണ്ട’, എന്ന്. ആദ്യസിനിമ മുടങ്ങിപ്പോയാൽ രാശിയില്ലാത്ത സംവിധായകനെന്ന് മുദ്രകുത്തപ്പെടും. അന്നും ‘പവനായി ശവമായി’. പിന്നീട് ഒരു വർഷത്തിനുശേഷമാണ് ‘കുറുക്കന്റെ കല്യാണ’ത്തിലൂടെ എന്റെ രണ്ടാം വരവ്. പറഞ്ഞുവന്നത് ഇതാണ്, അടുത്തനിമിഷം എന്തുസംഭവിക്കുമെന്നറിയാത്ത ഒരു അവസ്ഥ നമ്മുടെയൊക്കെ ജീവിതത്തിലുടനീളമുണ്ട്. അതറിയാത്തവരാണ് ചെറിയ നേട്ടങ്ങളിൽ അഹങ്കരിക്കുന്നതും മറ്റുള്ളവരെ വെല്ലുവിളിക്കുന്നതും. ദൈവത്തെ ചിരിപ്പിക്കാൻ നമ്മുടെ ഭാവിപദ്ധതികൾ പറഞ്ഞാൽ മതിയെന്നൊരു പഴഞ്ചൊല്ലുതന്നെയുണ്ടല്ലോ.\nഎല്ലാവരും ഇപ്പോൾ വീട്ടിലിരിപ്പാണ്. വർഷങ്ങളായി അടുപ്പിച്ചൊരു നാലുദിവസം വീട്ടിലിരിക്കാത്തവർപോലും. പ്രിയദർശൻ പറഞ്ഞു: ‘മഞ്ഞിൽവിരിഞ്ഞ പൂക്കൾ’ റിലീസായതിനുശേഷം ഇത്രയും സ്വതന്ത്രമായ മനസ്സോടെ മോഹൻലാൽ വീട്ടിലിരിക്കുന്നത് കണ്ടിട്ടില്ലെന്ന്. ഉച്ചയ്ക്ക് ഒരുമണിക്ക് ഞാൻ ഫോണിൽ വിളിച്ചപ്പോൾ ചെന്നൈയിലെ വീടിനുമുമ്പിലുള്ള കടലോരത്ത് ചുമ്മാ നടക്കുകയാണ് മോഹൻലാൽ. മമ്മൂട്ടി എറണാകുളത്ത് പുതിയ വീട്ടിലേക്കു താമസം മാറിയിട്ട് ആഴ്ചകളേ ആയിട്ടുള്ളൂ. വീടുമായൊന്നു പരിചയപ്പെടാൻ ഇപ്പോൾ ഇഷ്ടംപോലെ സമയം. ദുൽഖറും സുറുമിയുമൊക്കെ വീട്ടിലുണ്ട്.\nജോലിക്കാരെ വിശ്രമിക്കാൻ വിട്ട് നടൻ സിദ്ദിഖ് ഇപ്പോൾ കൂടുതൽ സമയം അടുക്കളയിലാണ്. ഇരിങ്ങാലക്കുടയിലെ വീട് അടിച്ചുവാരുന്നതും തുണികൾ കഴുകി ഉണക്കാനിടുന്നതുമൊക്കെ ഇന്നസെന്റും ആലീസും ചേർന്നാണ്. ജയറാമിനെ ഫോണിൽ വിളിച്ചപ്പോൾ പാർവതി പറഞ്ഞു: ‘‘ജയറാം ഷർട്ട് ഇസ്തിരിയിടുകയാണ്’’ എന്ന്. തേപ്പുകാരനും സാമൂഹികഅകലത്തിലാണല്ലോ. ശ്രീനിവാസനും വിമലയും വീടിനോടുചേർന്നു പച്ചക്കറിത്തോട്ടത്തിൽ വിയർത്തു പണിയെടുക്കുന്നു. ഇവിടെp എന്റെ സ്ഥിതിയും വിഭിന്നമല്ല. ഉച്ചതിരിഞ്ഞാൽ വാഴയ്ക്ക് തടമെടുക്കാനും പറമ്പിലെ മറ്റു കൃഷിപ്പണികൾക്കും ഭാര്യ നിമ്മിയെ സഹായിച്ചേ പറ്റൂ.\nസത്യത്തിൽ ഇതൊരു തിരിച്ചറിവിന്റെ കാലംകൂടിയാണ്. നമുക്ക് നമ്മളല്ലാതെ മറ്റാരുമില്ല എന്ന തിരിച്ചറിവ്. ബംഗാളിൽനിന്നും ബിഹാറിൽനിന്നും വന്ന തൊഴിലാളികളിൽ ഭൂരിഭാഗം പേരും കണ്ണടച്ച് തുറക്കുംമുമ്പ് സ്ഥലംവിട്ടു. അവർക്കുമുണ്ടല്ലോ അവരുടെ നാടിനോടും വീടിനോടുമുള്ള സെന്റിമെന്റ്‌സ്.\nസ്വന്തം വീടിന്റെ ഭൂമിശാസ്ത്രം പോലുമറിയാതെ ജീവിതവിജയത്തിനായി ഓടിനടന്ന പലരും അവനവന്റെ വീട്ടകങ്ങൾ വ്യക്തമായി കാണുന്നത് ഇപ്പോഴാണ്. ഒടുവിൽ ഉണ്ണികൃഷ്ണന്റെ മുഖമാണ് പെട്ടെന്ന് ഓർമവരുന്നത്.‘തൂവൽകൊട്ടാരം’ എന്ന സിനിമയുടെ ഷൂട്ടിങ് ഒറ്റപ്പാലത്ത് നടക്കുന്ന സമയം. ജയറാമിനോടൊപ്പം ഒരു പ്രധാനവേഷത്തിൽ ഒടുവിലുമുണ്ട്. നിന്നുതിരിയാൻ നേരമില്ലായിരുന്നു അദ്ദേഹത്തിന്. അക്കാലത്ത് ഒരുപാട് സിനിമകൾ. ഒന്ന് തിരുവനന്തപുരത്താണെങ്കിൽ മറ്റൊന്നു കോഴിക്കോട്. ഒരെണ്ണം ഊട്ടിയിൽ. വേറൊരെണ്ണം ചെന്നൈയിൽ. അതിനിടയിലാണ് എന്റെ സിനിമയിലേക്കെത്തുന്നത്. അച്ചുവേട്ടൻ എന്ന ചെണ്ടവാദ്യക്കാരനാണ് കഥാപാത്രം. വീട്ടുവരാന്തയിൽ ജയറാമും സുകന്യയുമൊത്തുള്ള ഒരു പകൽരംഗം ചിത്രീകരിക്കവേ മുറ്റത്തിനോടു ചേർന്നുള്ള പറമ്പിൽ നിൽക്കുന്ന ഇരുമ്പൻപുളിയുടെ മരം ഉണ്യേട്ടന്റെ കണ്ണിൽപ്പെട്ടു. അതിൽ നിറയെ കുലകുലയായി കായ്‌ച്ചു നിൽക്കുന്ന ഇരുമ്പൻ പുളികൾ. അദ്‌ഭുതത്തോടെ ഒടുവിൽ പറഞ്ഞു: ‘‘ഇതൊന്നും ഇപ്പോൾ കാണാൻ കിട്ടാത്ത കാഴ്ചയാണ്. നാട്ടിൻപുറങ്ങളിൽപ്പോലും അപൂർവമായേ ഇരുമ്പൻപുളി നട്ടുവളർത്തുന്നുള്ളൂ. അച്ചാറുണ്ടാക്കിയാൽ ബഹുകേമമാണ്. ഒന്നുതൊട്ടു കൂട്ടിയാൽ സാധാരണ ഉണ്ണുന്നതിന്റെ ഇരട്ടി ചോറുണ്ണാം. അച്ചാർ മാത്രമല്ല, പരിപ്പിൽ ഇരുമ്പൻപുളിയിട്ടുവെച്ചാലും ബെസ്റ്റാ…’’\nഞാനും സമ്മതിച്ചു. എനിക്കും അതൊക്കെ ഇഷ്ടമായിരുന്നു. അന്നത്തെ ഷൂട്ടിങ് കഴിഞ്ഞുപോകുമ്പോൾ മടിയോടെയാണെങ്കിലും വീട്ടുകാരോടു ചോദിച്ച് കുറെ ഇരുമ്പൻ പുളികൾ ഒരു വലിയ കടലാസിൽ പൊതിഞ്ഞ് അമൂല്യനിധിപോലെ ഒടുവിൽ കൊണ്ടുപോയി. പിറ്റേന്ന് ഷൂട്ടിങ്ങിനെത്തിയപ്പോൾ ഉണ്യേട്ടന്റെ മുഖത്ത് പതിവില്ലാത്തൊരു ജാള്യം.\nഎന്നെ വിളിച്ചു മാറ്റിനിർത്തി പറഞ്ഞു: ‘‘വല്ലാത്തൊരു പറ്റായിപ്പോയി’’\n‘‘ഇന്നലെ ഞാനിവിടെനിന്ന് ഇരുമ്പൻ പുളികൊണ്ടുപോയല്ലോ. ഭാര്യയുടെ കൈയിൽ അതു ഭദ്രമായി ഏൽപ്പിച്ചിട്ടു പറഞ്ഞു, കാശു കൊടുത്താൽ കിട്ടാത്ത സാധനമാണ്. നാളെത്തന്നെ അച്ചാറിടണമെന്ന്.’’\nകുട്ടികളെപോലെ നിഷ്‌കളങ്കമായി ഉണ്യേട്ടൻ നാണിച്ചു. ഭാര്യ അദ്ദേഹത്തിന്റെ കൈയും പിടിച്ച് വീടിന്റെ പിന്നാമ്പുറത്തേക്ക് കൊണ്ടുപോയി പറഞ്ഞത്രേ:\nഅവിടെ, നിറയെ കായ്ച്ചുനിൽക്കുന്ന ഇരുമ്പൻ പുളിയുടെ ആറു മരങ്ങൾ. ആവശ്യക്കാരില്ലാത്തത്തുകൊണ്ട്് കുറെയൊക്കെ പഴുത്ത് താഴെ വീണുകിടക്കുന്നു. ‘‘ഇടയ്ക്കെങ്കിലും നമ്മുടെ വീടും പരിസരവും ഒന്നുകാണണ’’മെന്ന കുത്തുവാക്ക് വേറെയും.\nഇത് സിനിമക്കാരുടെ മാത്രം കാര്യമല്ല. തിരക്കുള്ള ഡോക്ടർമാരും വക്കീലുമാരും ബിസിനസ്സുകാരും മാധ്യമപ്രവർത്തകരുമൊക്കെയുണ്ടാകാം ഈ കൂട്ടത്തിൽ.\nവാസ്തവത്തിൽ നമ്മുടെയൊക്കെ കണ്ണുതുറപ്പിക്കാൻ പ്രകൃതി സ്വയം സൃഷ്ടിച്ചതാണോ ഈ വൈറസെന്നുപോലും എനിക്കു സംശയമുണ്ട്.\nനോക്കൂ, ഇവിടെയിപ്പോൾ ജാതിയും മതവും രാഷ്ട്രീയവുമൊന്നും വിഷയമല്ലാതായി. അമ്പലങ്ങളും പള്ളികളുമൊക്കെ നമുക്ക് ആരോഗ്യമുണ്ടെങ്കിൽ മാത്രം സന്ദർശിക്കാവുന്ന സ്ഥലങ്ങളാണെന്ന ബോധ്യംവന്നു. സ്വന്തം കർമങ്ങൾ ആത്മാർഥമായി ചെയ്തിട്ട് കണ്ണടച്ച് ഒരുനിമിഷം പ്രാർഥിച്ചാൽ മതി, അത് ഈശ്വരൻ കൈക്കൊള്ളും. കോടികൾ ബാങ്കിലുണ്ടെങ്കിലും നമുക്കാവശ്യം ഇത്തിരി ഭക്ഷണവും കിടക്കാനൊരിടവും മാത്രമാണെന്ന തിരിച്ചറിവുണ്ടായി. എവിടെപ്പോയി എന്തെല്ലാം സാഹസങ്ങൾ കാണിച്ചാലും ഒടുവിൽ തിരിച്ചെത്തേണ്ടത്‌നമ്മുടെ സ്വന്തം വീട്ടിലേക്കാണെന്ന സത്യവും മനസ്സിലായി.\nഇതൊരു വീണ്ടുവിചാരത്തിനുള്ള സമയമാണ്. ഒന്നിന്റെ പേരിലും ഒരു നിമിഷംപോലും അഹങ്കരിക്കാൻ നമുക്ക് അർഹതയില്ല. ഇവിടെയിപ്പോൾ പാമരനും പണ്ഡിതനുമില്ല. മുതലാളിയും തൊഴിലാളിയുമില്ല. എതിരേ വരുന്നത് സുന്ദരനാണോ സുന്ദരിയാണോ എന്നുപോലും തിരിച്ചറിയാൻപറ്റില്ല. കണ്ണുമാത്രമേ പുറത്തുള്ളൂ. ബാക്കിഭാഗം മാസ്ക് സ്വന്തമാക്കി. ബാറും ബിവറേജും ഇല്ലെങ്കിലും സൂര്യൻ പതിവുപോലെ ഉദിക്കുമെന്നും അസ്തമിക്കുമെന്നും ബോധ്യപ്പെട്ടു. അതൊക്കെ നമ്മളുണ്ടാക്കിയ ശീലങ്ങൾ മാത്രമായിരുന്നു.\nഒരു സുനാമിയോ പ്രളയമോ സൂക്ഷ്മനേത്രങ്ങൾക്കു കാണാൻപോലും കഴിയാത്ത ഒരു വൈറസോ മതി ജീവിതമാകെ തകിടംമറിയാൻ. എത്രയുംവേഗം ഈ ഇരുട്ടുമാറട്ടെ. പുതിയ പ്രകാശത്തിലേക്ക് പുതിയ മനസ്സുമായി കടന്നുചെല്ലാൻ വഴിയൊരുങ്ങട്ടെ. അപ്പോഴും ഇന്നത്തെ ഈ ജീവിതചര്യ ഓർമയിലുണ്ടാകണം. ഈ ഒരുമയും അച്ചടക്കവും നിലനിർത്തണം. ജീവിതം അവസാനിക്കുകയല്ല, ആരംഭിക്കുകയാണ്.\nPrevious articleകാൻസർ ജീവൻരക്ഷാമരുന്നുകൾ തദ്ദേശ സ്വയംഭരണ സ്ഥാപനങ്ങൾ വഴി വിതരണം ചെയ്യുമെന്ന തീരുമാനം സ്വാഗതാർഹം\nNext articleഈ നികൃഷ്ട മനസുകൾക്കു മുന്നിൽ കോവിഡ് തോറ്റുപോകും


പഴയ സ്വർണം ഇനി നിങ്ങൾക്ക് വിൽക്കാൻ ആകില്ലേ? നോട്ടുനിരോധനം പോലെയോ എന്താണ് വസ്തുത? - KL Scholarships\nHome Government news പഴയ സ്വർണം ഇനി നിങ്ങൾക്ക് വിൽക്കാൻ ആകില്ലേ? നോട്ടുനിരോധനം പോലെയോ എന്താണ് വസ്തുത?\nപഴയ സ്വർണം ഇനി നിങ്ങൾക്ക് വിൽക്കാൻ ആകില്ലേ? നോട്ടുനിരോധനം പോലെയോ എന്താണ് വസ്തുത?\nകൊച്ചി :മോദി സർക്കാരിന്റെ നോട്ടുനിരോധനം രാജ്യത്തെ ജനങ്ങളെ മൊത്തം അമ്പരപ്പിക്കുന്ന നടപടിയായിരുന്നു. ഒറ്റ രാത്രി കൊണ്ട് 1000, 500 നോട്ടുകൾ നിരോധിക്കുകയാണ് എന്ന് പ്രഖ്യാപിച്ച മോദി സർക്കാരിന്റെ നോട്ട് നിരോധനം നമ്മൾ ആരും മറന്നിട്ടില്ല. 50 ദിവസത്തിനകം ബാങ്കുകളിൽനിന്ന് മൂല്യമില്ലാത്ത ഈ നോട്ടുകൾ മാറ്റി എടുക്കണം എന്ന് നിർദ്ദേശിച്ചു പിന്നീടുണ്ടായ പരക്കംപാച്ചിൽ ആരും മറന്നിട്ടില്ല. ബി ഐ എം ഒ തലയില്ലാത്ത സ്വർണ്ണം വിൽക്കരുതെന്ന് നിർദ്ദേശം ജ്വല്ലറികൾക്ക് മുന്നേ ലഭിച്ചിരുന്നു.2020 ജനുവരിയിൽ ആണ് ഇക്കാര്യത്തിൽ കർശനമായ നിർദ്ദേശം കിട്ടിയത്. ഒരു വർഷത്തിനകം കൈവശമുള്ള സ്വർണ്ണം മാറ്റിയെടുക്കാനും സമയം നൽകിയിരുന്നു. ഈ സമയപരിധി ഇപ്പോൾ അവസാനിച്ചിരിക്കുകയാണ്.ഇതോടെ കൈയിലുള്ള സ്വർണം വിൽക്കാൻ കഴിയുമോ എന്ന ചോദ്യം ആവശ്യക്കാരിൽ ഉയർന്നുവന്നിരിക്കുന്നു.\n2021 ജനുവരി 15ന് ശേഷം ഹാൾമാർക്ക് ചെയ്യാത്ത ആഭരണങ്ങൾ വിൽക്കില്ല. മാത്രമല്ല സ്വർണാഭരണം നിൽക്കണമെങ്കിൽ ജ്വല്ലറികൾ ബി ഐഎസിൽ രജിസ്റ്റർ ചെയ്തിരിക്കുന്നതിനോടൊപ്പം വിൽക്കുന്ന ആഭരണങ്ങൾ ഹാൾമാർക് ചെയ്തവയും ആയിരിക്കണം.കയ്യിലുള്ള പഴയ സ്വർണം എന്ത് ചെയ്യും എന്ന് കരുതി ആശങ്കവേണ്ട.നിങ്ങൾ വാങ്ങിയ ജ്വല്ലറികൾ പഴയ സ്വർണം വിൽക്കാൻ സാധിക്കുന്നതാണ്. അതിന് വിൽക്കുന്ന ദിവസത്തെ മൂല്യം നികുതി കുറച്ച് ലഭിക്കുകയും ചെയ്യുന്നതാണ്. പക്ഷേ ജ്വല്ലറികളാണ് സ്വർണം മാറ്റി പണിത വിൽക്കുമ്പോൾ ഹാൾമാർക്ക് നിർബന്ധമാണ്.\nപഴയ സ്വർണം വിൽക്കുമ്പോൾ പറ്റിക്കപ്പെടാൻ ഉള്ള സാധ്യത വളരെ കൂടുതലാണ്. ഇനി ഇതിന് പഴയ വില കിട്ടില്ല എന്ന ജ്വല്ലറികാരുടെ തട്ടിപ്പിൽ പെട്ടുപോകരുത്.എല്ലാ ജ്വല്ലറികളിലും സ്വർണ്ണ പരിശുദ്ധി പരിശോധിക്കുന്ന പാരറ്റ് അനലൈസർ ലഭ്യമാണ്. അതുകൊണ്ടുതന്നെ അതിൽ പരിശോധിക്കണമെന്ന് ആവശ്യപ്പെടാവുന്നതാണ്. സ്വർണ്ണ ശുദ്ധിക്കുള്ള വിലയും ലഭിക്കുന്നതാണ്. നിങ്ങൾ വാങ്ങിയ ജ്വല്ലറിയിൽ തന്നെയാണ് നിൽക്കുന്നുവെങ്കിൽ സ്വർണ്ണ പരിശുദ്ധി പരിശോധിക്കേണ്ട ആവശ്യം ഉണ്ടാവില്ല. 2000 മുതൽ ഇന്ത്യയിൽ ഹാൾമാർക്ക് സംവിധാനം നിലവിൽ വന്നതാണ്. പിന്നീട് ജ്വല്ലറികളിൽ വന്ന സ്വർണ്ണം മുഴുവൻ ഹാൾമാർക്ക് ചെയ്തതാണ്.പിന്നീട് വാങ്ങിയ ആഭരണങ്ങൾ വിൽക്കാനാണ് നിങ്ങൾ ജ്വല്ലറിയിലെ സമീപിക്കുന്നത് എങ്കിൽ ആശങ്ക വേണ്ട എന്ന് ചുരുക്കം.


ദക്ഷിണാഫ്രിക്കന് ക്രിക്കറ്റ് ടീമിന്റെ ബൗളിങ് കോച്ച് സ്ഥാനം അല്ലന് ഡൊണാള്‍ഡ് രാജിവെച്ചു - ഇ വാർത്ത | evartha\nദക്ഷിണാഫ്രിക്കന് ക്രിക്കറ്റ് ടീമിന്റെ ബൗളിങ് കോച്ച് സ്ഥാനം അല്ലന് ഡൊണാള്‍ഡ് രാജിവെച്ചു\nദക്ഷിണാഫ്രിക്കന് ക്രിക്കറ്റ് ടീമിന്റെ ബൗളിങ് കോച്ച് സ്ഥാനം അല്ലന് ഡൊണാള്‍ഡ് രാജിവെച്ചു. നാല് വര്‍ഷമായി ഡൊണാള്‍ഡാണ് ദക്ഷിണാഫ്രിക്കയുടെ ബൗളിങ് കോച്ച്. ശരിയായ സമയം ഇതാണെന്ന് തോന്നിയതിനാലാണ് രാജിവെക്കുന്നതെന്ന് ഡൊണാള്‍ഡ് പറഞ്ഞു.\nലോകത്തെ ഏറ്റവും ആക്രമണകാരികളായ ബൗളിങ് നിരയെ നാല് വര്‍ഷം പരിശീലിപ്പിക്കാനായതില് സന്തോഷണ്ടെന്നും വിരമിക്കല് പ്രഖ്യാപനത്തില് ഡൊണാള്‍ഡ് പറഞ്ഞു. 2011 ല് ടീം കോച്ചായിരുന്ന ഗ്യാരി കേഴ്‌സറ്റണ് കീഴിലാണ് ഡൊണാള്‍ഡ് ദക്ഷിണാഫ്രിക്കയുടെ ബൗളിങ് കോച്ചായി ചുമതലയേറ്റത്.


എനിക്ക് നല്ല ഉയരവും നല്ല ഫിചെര്സും ഉണ്ട്. പലരും മറ്റെന്തെങ്കിലും ചെയ്യിക്കാന് വേണ്ടിയാണു സിനിമ ഓഡിഷൻ എന്ന് വിളിക്കുന്നത്: നേഹ സക്സേന തനിക്ക് ഉണ്ടായ ദുരനുഭവം പറഞ്ഞത് ഇങ്ങനെ. | The INstant REcords\nHome Populor Posts എനിക്ക് നല്ല ഉയരവും നല്ല ഫിചെര്സും ഉണ്ട്. പലരും മറ്റെന്തെങ്കിലും ചെയ്യിക്കാന് വേണ്ടിയാണു സിനിമ ഓഡിഷൻ...\nമലയാള, കന്നഡ, ഹിന്ദി, തെലുങ്ക് ചിത്രങ്ങളിൽ അഭിനയിച്ച നടിയാണ് നേഹ സക്സേന. 2013 മുതൽ ചലച്ചിത്രമേഖലയിൽ സജീവമായിട്ടുള്ള താരം നിരവധി മികച്ച വേഷങ്ങൾ കൈകാര്യം ചെയ്തിട്ടുണ്ട്.\nസോഷ്യൽ മീഡിയയിൽ സജീവമായ താരം തന്റെ പ്രിയപ്പെട്ട ഫോട്ടോകളും വീഡിയോകളും സിനിമാ വാർത്തകളും പതിവായി ആരാധകരുമായി പങ്കിടുന്നു.\nക്യൂ പ്രീതി ചാവ്കു എന്ന ചിത്രത്തിലാണ് നടി തെലുങ്കിൽ അരങ്ങേറ്റം കുറിച്ചത്. മലയാള മെഗാസ്റ്റാർ മമ്മൂട്ടി നായകനായ കസബ 2016 ൽ പുറത്തിറങ്ങി.\nസൂസന്റെ വേഷത്തിൽ അഭിനയിക്കാൻ നടിക്ക് കഴിഞ്ഞു. പിന്നീട് മോഹൻലാലിനൊപ്പം ദി വൈൻ ബാംബൂവിൽ അഭിനയിച്ചു.\nനടി നേഹ സക്സേന ഇപ്പോൾ സിനിമാ ലോകത്തെ തന്റെ മോശം അനുഭവങ്ങൾ വെളിപ്പെടുത്തുന്നു. കഥാപാത്രങ്ങളുടെ മികവ് താരത്തെ പ്രേക്ഷകരുടെ ഹൃദയത്തിൽ നിലനിർത്തുന്നു.\nസിനിമാ ലോകത്തെക്കുറിച്ചുള്ള ഈ വെളിപ്പെടുത്തൽ സോഷ്യൽ മീഡിയ ഏറ്റെടുത്തു, കാരണം അദ്ദേഹം വളരെ ജനപ്രിയനായ ഒരു നടനാണ്.\nസിനിമാ ലോകത്തേക്ക് ചുവടുവെക്കുന്നതിനു പിന്നിലെ ലക്ഷ്യം മുതൽ, മോശം അനുഭവങ്ങളിലൂടെയാണ് താരം കടന്നുപോകുന്നത്. അമ്മയ്ക്ക് സുരക്ഷിതമായി ജീവിക്കാനുള്ള ജീവിതമാർഗ്ഗമായാണ് സിനിമയെ കാണുന്നതെന്നും അതുകൊണ്ടാണ് തന്റെ ജീവിതം അഭിനയത്തിലേക്ക് മാറ്റിയതെന്നും താരം പറഞ്ഞു.\nസിനിമയിലേക്ക് വരുന്നതിന് മുമ്പ് നേഹ സക്‌സേന ബാംഗ്ലൂരിലെ ക്ലബ് മഹീന്ദ്ര ഹോളിഡേയ്‌സിൽ ജോലി ചെയ്തു. ആ സമയത്താണ് അദ്ദേഹം ഫാഷൻ ഷോകൾ ചെയ്യാൻ തുടങ്ങിയത്.\nഅതേസമയം, സിനിമയുടെ ഓഡിഷനിൽ പങ്കെടുക്കാൻ താരത്തിന് ധാരാളം അവസരങ്ങൾ ലഭിച്ചു. മോശം അനുഭവങ്ങൾ ആരംഭിക്കുന്നത് ഓഡിഷൻ ഘട്ടങ്ങളിൽ നിന്നാണെന്ന് താരം പറയുന്നു.\nകളിക്കാരൻ നല്ല ഉയരമുള്ള ഗ്രൂപ്പിലാണ്. അതുപോലെ തന്നെ കണ്ണിന്റെ സൗന്ദര്യം എല്ലാം പറഞ്ഞിട്ടുണ്ട്. നടന് വളരെ നല്ല ശാരീരിക സവിശേഷതകളുണ്ട്.\nഅങ്ങനെ ഓഡിഷന് ശേഷം അടുത്ത ദിവസം, സംവിധായകൻ, നിർമ്മാതാവ് അല്ലെങ്കിൽ കോർഡിനേറ്റർ വിളിച്ചു. ഏറ്റവും മോശം അർത്ഥത്തിൽ ഫോൺ കോളുകൾ.\nഅവരുടെ ചോദ്യം, നേഹയ്ക്ക് നാളെ ഹ്രസ്വ വിലാസത്തിലേക്ക് വരാൻ കഴിയുമോ? എന്തുകൊണ്ടാണ് അത്തരമൊരു വേഷം എന്ന് നിങ്ങൾ ചോദിച്ചാൽ, ഉത്തരം ഉടൻ വരും. ചിത്രത്തിലെ വേഷം ഗ്ലാമറസാണ്.\nമാഡം ഓഡിഷനിൽ വന്ന് അവളുടെ സൽവാർ കമീസ് ധരിച്ചു. തന്നെ പലയിടത്തും നേരിൽ കാണാൻ വിളിച്ചെങ്കിലും അതെല്ലാം കാസ്റ്റിംഗ് കൗച്ച് ആണെന്ന് തനിക്ക് മനസ്സിലായി എന്ന് താരം പറഞ്ഞു.\nPrevious articleസിനിമയുടെ ഷൂട്ടിന്റെ സമയത്ത് സെറ്റിൽ കിടന്നു ഉറങ്ങരുത്, ഉറങ്ങിയാല് കിട്ടുന്നത് എട്ടിന്റെ പണി ആകും. കീർത്തി സുരേഷ് ഫോട്ടോ സഹിതം പങ്കുവെച്ചത് കണ്ടോ..\nNext articleവെറുമൊരു തമാശ കാണിച്ചതാ, പക്ഷെ ടിക്ക് ടോക്ക് ക്വീനിന് നഷ്ടമായാത് പത്ത് ലക്ഷത്തിന് മുകളില് ഉള്ള ഫോളോവേര്സിനെ


‘ഈ വീട്ടിൽ അച്ഛന് മോഹിച്ചതു പോലെ ജീവിക്കണം’; പ്രകൃതിയെ കൊത്തിവച്ച ‘കല്ല്യ’യിലെ വിശേഷങ്ങൾ | mud house\nThursday 27 August 2020 04:21 PM IST\nകഴിഞ്ഞ വേനൽക്കാലത്ത് സൂര്യനെ ശപിച്ച് കോൺക്രീറ്റ് കെട്ടിടങ്ങളിൽ പുഴുങ്ങി കഴിഞ്ഞിരുന്നവരെല്ലാം ഇതാ ഇതുവഴി വന്നോളൂ. നട്ടുച്ചയിലും ഒരു ഫാൻ പോലുമില്ലാതെ ഈ അകത്തളങ്ങളിൽ മണ്ണും ചാരിയിരിക്കാം. തണുപ്പും സുഖവും ഒരു നേർത്ത ഉടുപ്പുപോലെ നമ്മെ ചുറ്റി നിൽക്കുന്നതറിയാം. എത്ര ഹൃദ്യമാണ് വീട് എന്ന വാക്കുപോലും എന്ന് ആ നിമിഷം നമ്മൾ തിരിച്ചറിയും. കൊടുംചൂടിനെ വീട്ടിനകത്തു കയറ്റാതെ പുറത്തെവിടെയോ ചൂളമടിച്ചു നിൽക്കാൻ മാത്രം അനുവദിച്ചിരിക്കുന്നത് ഒരേ വിദ്യ ഉപയോഗിച്ചാണ്. വീടുകളുടെ പ്രധാന നിർമാണവസ്തു മണ്ണാണ്.\nകിളി കൂടുകൂട്ടും പോലെയാണ് മോഹൻ എന്ന അച്ഛനും രുക്മിണി എന്ന അമ്മയും രണ്ടു മക്കളും കൂടി നിളയുടെ കരയിൽ മണ്ണു കൊണ്ടു വീടൊരുക്കിയത്. തറ കെട്ടി നാലു മൂലയിലും തേക്കിൻ കാൽ നാട്ടി ഇവയ്ക്കിടയിൽ കൃത്യമായ അകലത്തിൽ മുള നാട്ടി. തേക്കും മുളയും മൂടും വിധം ‘കളിമണ്ണ് പൊതിഞ്ഞോ മക്കളെ’ എന്ന് അച്ഛന് പറഞ്ഞതും സൂര്യയും ശ്രേയയും മണ്ണ് പൊത്തി വച്ചു. മുറ്റത്ത് പന്തലിട്ട് പാഷൻ ഫ്രൂട്ട് പടർത്തി, ചെറുകുളം തീർത്ത് ആമ്പൽ വിരിയിച്ചു... കാറ്റേറ്റ് ഇരിക്കാൻ മുള കൊണ്ടൊരു ഏറുമാടവും. പക്ഷേ, പ്രകൃതിയെ കൊത്തിവച്ച ‘കല്ല്യ’ എന്ന ഈ വീട്ടിൽ ഇന്ന് ആ അച്ഛനില്ല.\nഅണ്ണാനും കിളിക്കും മാത്രമല്ല, അന്തിയുറങ്ങാൻ ഒരു കൂടൊരുക്കാൻ മനുഷ്യനും സ്വയം കഴിയും എന്ന അച്ഛൻ പകർന്ന ആത്മാവിശ്വാസവും, പ്രകൃതിക്കൊപ്പം ജീവിക്കുക എന്ന പാഠവുമാണ് ഈ മക്കൾക്കും അമ്മയ്ക്കും കൂട്ടായുള്ളത്.\n‘‘അച്ഛൻ ശിൽപിയായിരുന്നു. കളിമൺ ശിൽപങ്ങൾ ഉണ്ടാക്കുമ്പോൾ ഞങ്ങൾക്കും മണ്ണ് തരും. മനസ്സിൽ തോന്നുംപോലെ ഞങ്ങളും കുഞ്ഞുരൂപങ്ങൾ ഉണ്ടാക്കും. അതുപോലെ തന്നെയായിരുന്നു വീടുപണിയും. അന്തിയുറങ്ങാനുള്ള വീടാണെന്ന് കരുതിയേയല്ല അച്ഛനും അമ്മയ്ക്കും ഒപ്പം കൂടിയത്.’’ -സൂര്യയും ശ്രേയയും പറയുന്നു.\nമണ്ണും മുളയും പനമ്പുമാണ് ഈ വീടിന്റെ നിർമാണ വസ്തുക്കൾ. അടിത്തറയ്ക്ക് കരിങ്കല്ലാണ് ഉപയോഗിച്ചത്. മണ്ണ്, ശർക്കര, ചുണ്ണാമ്പ്, ഉലുവ കലക്കിയ വെള്ളം എന്നിവ ചേർത്ത് തയാറാക്കിയ സുർക്കി മിശ്രിതം ഉപയോഗിച്ചാണ് തറ കെട്ടിപ്പൊക്കിയത്. ഇതിനു മുകളിൽ തേനീച്ച മെഴുക്കു കൊണ്ട് പോളിഷ് ചെയ്തു. ഏകദേശം ആറ് ഇഞ്ച് കനത്തിലാണ് ഭിത്തി. ഉമിയും കുമ്മായവും ചേർത്ത കളിമണ്ണിൽ കുറ്റിപ്പാണൽ, ആര്യവേപ്പില, ആടലോടകം എന്നിവയുടെ ഇലകൾ അരച്ച് ചേർത്ത് പുളിപ്പിച്ച് മൂന്നു ദിവസത്തിനു ശേഷമാണ് ഭിത്തിയിൽ മണ്ണ് തേച്ചത്. പനമ്പു കൊണ്ടാണ് മുകൾനിലയിലെ മുറി. ഇവിടേക്കുള്ള സ്റ്റെയർ കേസ് മുള കൊണ്ട് നിർമിച്ചു.\n‘‘അടിത്തറ കെട്ടാനും ഓട് പാകാനും വയറിങ്ങിനും മാത്രമാണ് പുറത്തുനിന്ന് ആൾ വന്നത്. ബാക്കിയെല്ലാ ജോലികളും ഞങ്ങൾ നാലാളും കൂടി ചെയ്തു. അഞ്ചുമാസം കൊണ്ട് വീട് പണി തീർന്നു. 800 ചതുരശ്ര അടിയിൽ പണിത വീടിന് മൂന്നു ലക്ഷം രൂപയിൽ താഴെയേ ചെലവു വന്നുള്ളൂ.’’ മോഹന്റെ ഭാര്യ രുക്മിണി പറയുന്നു.\nവള്ളുവനാട് നഴ്സിങ് സ്കൂൾ പ്രിൻസിപ്പൽ ആയ രുക്‌മിണി വീടുപണിയുടെ നാളുകളിൽ ലോങ് ലീവിൽ ആയിരുന്നു. ‘‘കിണർ കുഴിച്ചപ്പോൾ കിട്ടിയ കളിമണ്ണ് ആണ് വീടിന്റെ പണികൾക്കായി ഉപയോഗിച്ചത്. പനമ്പ് കൊണ്ട് മേൽക്കൂര പണിയണമെന്നായിരുന്നു ആഗ്രഹം. പക്ഷേ, വൈദ്യുതി കണക്‌ഷൻ കിട്ടില്ല എന്നതിനാൽ ഓട് പാകി. പച്ചക്കറി കൃഷിയും ആടും പശുവും കോഴിയും താറാവും ഒക്കെയുണ്ടായിരുന്നു. മോഹന് ആരോഗ്യ പ്രശ്നങ്ങൾ വന്നതോടെ ചികിത്സയുടെ ആവശ്യത്തിന് കൊച്ചിയിലേക്ക് താമസം മാറ്റേണ്ടി വന്നു. അതോടെ എല്ലാത്തിനെയും വിറ്റു.\n2016ലാണ് വീടിന്റെ നിർമാണം. ഇന്നോളം വീടിന് യാതൊരു പ്രശ്നവുമില്ല. മുളയും തടിയും ട്രീറ്റ് ചെയ്തവ ആണ് ഉപയോഗിച്ചത്. അതുകൊണ്ട് കുത്തൽ വീഴില്ല. പാലുകാച്ചലിനു ശേഷവും കൊച്ചു കൊച്ചു കാര്യങ്ങൾ വീടിനോടു ചേർത്തുവച്ചു. മോഹൻ പറയുമായിരുന്നു, വീട് കുട്ടികളെ പോലെയാണെന്ന്. അവ വളർന്നുകൊണ്ടിരിക്കും. മുറിയോടു ചേർന്നൊരു വരാന്ത, അടുക്കളയ്ക്ക് ഇത്തിരി കൂടുതല് വലുപ്പം അങ്ങനെ എല്ലാ വീട്ടിലുമുണ്ടാകില്ലേ മാറ്റങ്ങൾ. അതുകൊണ്ട് വീടു പണി തീർന്നു എന്നു ഒരിക്കലും പറയാനാകില്ല. ’’\nഗ്രാമം എന്ന സ്വപ്നം\nസാംസ്കാരിക പ്രവർത്തകനായിരുന്ന മോഹൻ ചവറ, ചിത്രകലയിൽ ബിരുദം നേടിയ ശേഷം വേറിട്ട ചിന്താവഴിയിലൂടെയാണ് നടന്നത്. ഒരു വീടല്ല, ഗ്രാമം തന്നെ ആയിരുന്നു സ്വപ്നം. അങ്ങനെ 14 സുഹൃത്തുക്കൾ ചേർന്ന് ഷൊർണൂർ ഒറ്റപ്പാലം റൂട്ടിൽ മാന്നന്നൂർ റെയിൽവേ സ്റ്റേഷനടുത്ത് രണ്ടര ഏക്കർ ഭൂമി വാങ്ങി. മൺവീടുകളും ജൈവകൃഷിയുമായി ഈ ‘തൈതൽ ഗ്രാമ’ത്തെ ഒരുക്കുന്നതിനിടെയാണ് മോഹന്റെ മരണം.\nജീവിക്കാൻ സർട്ടിഫിക്കറ്റുകൾ ആവശ്യമില്ലെന്ന അച്ഛന്റെ തീരുമാനത്തെ തുടർന്ന് എട്ടാം ക്ലാസ്സിൽ വച്ച് സൂര്യയും രണ്ടാം ക്ലാസ്സിൽ വച്ച് ശ്രേയയും പഠനം നിർത്തി. പക്ഷേ, പിന്നീട് വാദ്യോപകരണങ്ങളും ചിത്രരചനയും വിഡിയോ എഡിറ്റങ്ങുമൊക്കെയായി ഇഷ്ടമുള്ളതൊക്കെ അവർ പഠിച്ചു. ബെംഗളൂരുവിൽ സ്വകാര്യ സ്ഥാപനത്തിൽ റസിഡന്റ് മാനേജറായി ജോലി ചെയ്യുകയാണ് സൂര്യ. ശ്രേയ പാട്ടിന്റെ വഴിയേയാണ്.\nഈ വീട്ടിൽ അച്ഛന് മോഹിച്ചതു പോലെ ജീവിക്കണം എന്നതു മാത്രമാണ് അവരുടെ ഏറ്റവും വലിയ സ്വപ്നം.\nവരാന്ത, സ്വീകരണമുറി, അടുക്കള, ബാത്റൂം, കിടപ്പുമുറി എന്നിവ താഴത്തെ നിലയിൽ. മുകൾ നിലയിൽ ഒരു മുറിയേ ഉള്ളൂ. സ്വീകരണമുറിയോടു ചേർന്നു തന്നെയാണ് അടുക്കള. ഭിത്തി കെട്ടി മറയ്ക്കാത്ത അടുക്കളയിൽ പാചകം ചെയ്തുകൊണ്ടു തന്നെ ടിവി കാണാം, മക്കളുമായി സംസാരിക്കാം.\nഅടുക്കളയോടു ചേർന്ന് സാധനങ്ങൾ സൂക്ഷിക്കാൻ സ്റ്റോർ റൂം ഉണ്ട്. അത്യാവശ്യം പാത്രങ്ങളും കപ്പുകളും വയ്ക്കാൻ പ്രത്യേക ആകൃതിയിൽ തീർത്ത ക്രോക്കറി ഷെൽഫും. ഊണുമുറി എവിടെ എന്നു ചോദിക്കേണ്ട, പായ വിരിച്ച് നിലത്തിരുന്നാണ് ഭക്ഷണം കഴിക്കുന്നത്.


4malayalees - അമേരിക്കയില് ഇന്ത്യയില് നിന്നുമുള്ള സന്ദര്‍ശകര് 2016ല് 13.6 ബില്യണ് ഡോളര് ചെലവാക്കി; ഇക്കാര്യത്തില് പത്ത് രാജ്യങ്ങള്‍ക്കിടയില് ഇന്ത്യക്ക് ആറാം സ്ഥാനം; അമേരിക്കയില് പണം ചെലവാക്കുന്നതില് ഒന്നാം സ്ഥാനം ചൈനക്ക്\nഅമേരിക്കയില് ഇന്ത്യയില് നിന്നുമുള്ള സന്ദര്‍ശകര് 2016ല് 13.6 ബില്യണ് ഡോളര് ചെലവാക്കി; ഇക്കാര്യത്തില് പത്ത് രാജ്യങ്ങള്‍ക്കിടയില് ഇന്ത്യക്ക് ആറാം സ്ഥാനം; അമേരിക്കയില് പണം ചെലവാക്കുന്നതില് ഒന്നാം സ്ഥാനം ചൈനക്ക്\n2016ല് ഇന്ത്യയില് നിന്നുമുള്ള സന്ദര്‍ശകര് അമേരിക്കയില് 13.6 ബില്യണ് ഡോളര് ചെലവാക്കിയെന്ന് ഏറ്റവും പുതിയ കണക്കുകള് വെളിപ്പെടുത്തുന്നു. ഇതനുസരിച്ച് യുഎസില് ഏറ്റവുമധികം പണം ചിലവാക്കുന്ന സന്ദര്‍ശക രാജ്യങ്ങളില് ഇന്ത്യക്ക് ആറാം സ്ഥാനം ലഭിച്ചു. കഴിഞ്ഞ വര്‍ഷം 1.17 മില്യണ് ഇന്ത്യക്കാരാണ് യുഎസ് സന്ദര്‍ശിച്ചിരിക്കുന്നത്. മൊത്തത്തില് കഴിഞ്ഞ വര്‍ഷം യുഎസ് സന്ദര്‍ശിച്ചിരിക്കുന്ന ഇന്റര്‍നാഷണല് വിസിറ്റര്‍മാരുടെ എണ്ണം 75.6 മില്യണ് ആണ്. ഇവര് ബിസിനസ്, വൈദ്യചികിത്സ, വിദ്യാഭ്യാസം, വിനോദസഞ്ചാരം, തുടങ്ങിയ ആവശ്യങ്ങള്‍ക്കാണെത്തിയിരിക്കുന്നത്.\nഇവരെല്ലാവരും കൂടി ഇവിടെ മൊത്തെ ചെലവാക്കിയിരിക്കുന്നത് 244.7 ബില്യണ് ഡോളറാണ്. എന്നാല് 2015മായി താരതമ്യപ്പെടുത്തുമ്പോള് ഇവിടേക്ക് വന്ന സന്ദര്‍ശകരുടെ എണ്ണത്തില് രണ്ട് ശതമാനം കുറവും ചെലവാക്കിയ പണത്തിന്റെ കാര്യത്തില് ഒരു ശതമാനം ഇടിവുമാണുണ്ടായിരിക്കുന്നത്. 2009മുതലുള്ള കാലം മുതല്‍ക്ക് യുഎസിലേക്ക് എത്തുന്ന സന്ദര്‍ശകരുടെ എണ്ണത്തില് ഇതാദ്യമായിട്ടാണ് ഇത്തരത്തില് ഇടിവുണ്ടായിരിക്കുന്നതെന്ന് യുഎസ് ഡിപ്പാര്‍ട്ട്‌മെന്റ് ഓഫ് കോമേഴ്‌സ് അതിന്റെ വാര്‍ഷിക റിപ്പോര്‍ട്ടില് വെളിപ്പെടുത്തുന്നു.\n2016നെ സംബന്ധിച്ചിടത്തോളം യുഎസിന്റെ ഏറ്റവും വലിയ സര്‍വീസ് കയറ്റുമതി ട്രാവല് മേഖലയില് നിന്നനും ടൂറിസം മേഖലയില് നിന്നുമായിരുന്നു. കഴിഞ്ഞ വര്‍ഷം ഏറ്റവും കൂടുതല് യുഎസില് പണം ചെലവഴിച്ചിരിക്കുന്ന സന്ദര്‍ശകര് ചൈനയില് നിന്നുമുള്ളവരാണ്. ഇവര് 33 ബില്യണ് ഡോളറാണ് ചെലവാക്കിയത്. 20.9 ബില്യണ് ഡോളര് ചെലവാക്കി കാനഡക്കാര് രണ്ടാം സ്ഥാനത്തും മെക്‌സിക്കോക്കാര് 20.2 ബില്യണ് ഡോളര് ചെലവാക്കി മുന്നാം സ്ഥാനത്താണുള്ളത്.\nട്രംപ് ഉത്തരകൊറിയയെ പ്രശംസിച്ച് രംഗത്ത്; ജൂണ് 12ലെ ചര്‍ച്ചയെ തുടര്‍ന്ന് ആണവനിരായുധവല്‍ക്കരണത്തിനുള്ള നീക്കങ്ങള് പ്യോന്‍ഗാന്‍ഗ് ആരംഭിച്ചുവെന്ന് ട്രംപ്; നാല് വലിയ ടെസ്റ്റ് സൈറ്റുകള് അടച്ച് പൂട്ടി;മിസൈലുകള് അയക്കുന്നത് നിര്‍ത്തി വച്ചു\nട്രംപ് ഭരണകൂടത്തിന്റെ കുടിയേറ്റ നയത്തെ നിശിതമായി വിമര്‍ശിച്ച് പോപ്പ്; മെക്‌സിക്കന് അതിര്‍ത്തിയില് വച്ച് കുടിയേറ്റ കുടുംബങ്ങളെ വേര്‍തിരിക്കുന്ന യുഎസ് നയം മനുഷ്യത്വരഹിതം;ഇത്തരം നീക്കമല്ല ഇമിഗ്രേഷന് പ്രശ്‌നങ്ങള്‍ക്കുള്ള ഉത്തരമെന്ന് പോപ്പ്\nകംബോഡിയയില് നിന്നും പിരിച്ച് വിട്ട യുഎസ് എംബസി ഗാര്‍ഡുമാര് പ്രതിഷേധ സമരം തുടങ്ങി; മൂന്ന് ഡസനടുത്ത ഗാര്‍ഡുമാരെ പറഞ്ഞ് വിട്ടിരിക്കുന്നത് പോണോഗ്രാഫിക് ചിത്രങ്ങള് ഫേസ്ബുക്ക് ചാറ്റില് ഷെയര് ചെയ്തതിന്; ഔദ്യോഗിക സംവിധാനം ദുരുപയോഗം ചെയ്തിട്ടില്ലെന്ന്\nയുഎസ് ബോര്‍ഡറില് വച്ച് കുട്ടികളെ അവരുടെ മാതാപിതാക്കളില് നിന്നും വേര്‍പിരിക്കുന്നത് മനുഷ്യത്വരഹിതമെന്ന് യുഎന്; വിമര്‍ശനവുമായി മുന്നോട്ട് വന്നത് യുഎന് റൈറ്റ് ചീഫ് സെയ്ദ് റാദ് അല് ഹുസൈന്; ഈ കുട്ടികളെ കസ്റ്റഡിയില് വയ്ക്കുന്ന ദിവസങ്ങളുമേറുന്നു\nന്യൂ ജഴ്‌സിയിലെ ആര്‍ട്ട് ആള് നൈറ്റ് ഫെസ്റ്റിവലിനിടെ വെടിവയ്പ്; 20 പേര്‍ക്ക് പരുക്കേറ്റു; 13 വയസുകാരനടക്കം നാല് പേരുടെ നില ഗുരുതരം;വെടിവച്ച രണ്ട് പേരില് ഒരാള് മരിച്ചു; മറ്റേയാള് കസ്റ്റഡിയില്; ആക്രമണത്തെ തുടര്‍ന്ന് ഫെസ്റ്റിവല് തുടര്‍ന്നില്ല\nഅമേരിക്കയില് നിന്നും ജപ്പാനിലേക്ക് 25 മില്യണ് മെക്‌സിക്കന് കുടിയേറ്റക്കാരെ അയക്കും; ജി7സമ്മിറ്റിനിടെ ട്രംപ് ജപ്പാന് പ്രധാനമന്ത്രിയെ ഭീഷണിപ്പെടുത്തിയത് ഇങ്ങനെ; കാരണം തീവ്രവാദം, കുടിയേറ്റം, വ്യാപാരം തുടങ്ങിയ വിഷയങ്ങളില് ട്രംപിനെ വിമര്‍ശിച്ചത്\nഅമേരിക്ക ഉത്തരകൊറിയക്ക് മേല് ചുമത്തിയ ഉപരോധങ്ങള് പിന്‍വലിക്കുമെന്ന് ട്രംപ്; പ്യോന്‍ഗ്യാന്‍ഗിന്റെ പക്കല് അണ്വായുധങ്ങളില്ലെന്ന് ഉറപ്പായാല് ഉപരോധങ്ങള് നീക്കാന് താമസമില്ലെന്ന് യുഎസ് പ്രസിഡന്റ്; ഉന് ശക്തനായ നേതാവെന്ന് ട്രംപ്\nട്രംപ് ആദ്യ തവണ പ്രസിഡന്റാകുന്ന പ്രായമേറിയ ആള്; ഏറ്റവും പണക്കാരന്; റിയാലിറ്റി ഷോ അവതാരകന്; ഹോളിവുഡ് പ്രൊഡ്യൂസര്; ഗ്രന്ഥകര്‍ത്താവ്; മൂന്ന് വിവാഹം കഴിച്ചയാള്; ഗവണ്‍മെന്റ് സര്‍വീസില് മുന് പരിചയമില്ല; 72 വയസ് തികയുന്ന ട്രംപിന് പ്രത്യേകതകളേറെ\nട്രംപ് വീരവാദം തുടങ്ങി....!!!ഉത്തരകൊറിയ ദീര്‍ഘകാലം ഒരു അണ്വായുധ ഭീഷണിയായി നിലകൊള്ളില്ലെന്ന്അമേരിക്കന് പ്രസിഡന്റ്;കിം ജോന്‍ഗ് ഉന്നുമായുള്ള ചര്‍ച്ച നടത്തിയതിന് സ്വയം പ്രശംസിച്ച് ഞെളിഞ്ഞ് ട്രംപ്\nട്രംപ്-ഉന് ചര്‍ച്ച ആശാവഹം; കൊറിയന് പെനിന്‍സുലയെ ആണവവിമുക്തമാക്കുന്നതില് ഒത്തൊരുമിച്ച് പ്രവര്‍ത്തിക്കും; ആണവായുധങ്ങള് ഉപേക്ഷിക്കാമെന്ന് ഉന്നിന്റെ ഉറപ്പില്ലാത്ത വാഗ്ദാനം; ദക്ഷിണ കൊറിയയുമായുള്ള സൈനികാഭ്യാസങ്ങള് ഉപേക്ഷിക്കാമെന്ന് ട്രംപ്


ദില്ലിയില് ബിജെപിക്ക് കനത്ത തിരിച്ചടി;4തവണ എംഎല്‍എയായിരുന്ന ഹര്‍ഷരണ് സിംഗ് എഎപിയില് ചേര്‍ന്നു | Big shock to BJP4time MLA Harsharan Singh Balli joins AAP\nദില്ലിയില് ബിജെപിക്ക് കനത്ത തിരിച്ചടി;4തവണ എംഎല്‍എയായിരുന്ന ഹര്‍ഷരണ് സിംഗ് എഎപിയില് ചേര്‍ന്നു\n1993 മുതല് 2013വരെ എംഎല്‍എയായിരുന്നു ബല്ലി. ഹരി നഗര് നിയമസഭാ മണ്ഡലത്തില് നിന്നാണ് ഹര്‍ഷരന് നാല് തവണ എംഎല്‍എയായി തിരഞ്ഞെടുക്കപ്പെട്ടത്. മദന്‍ലാല് ഖുരാന നയിച്ച മുന് ദില്ലി മന്ത്രിസഭയില് ഹര്‍ഷരണ് സിംഗ് ബല്ലി അംഗമായിരുന്നു.\nNew Delhi, First Published Jan 25, 2020, 10:56 PM IST\nദില്ലി: നാലുതവണ ബിജെപി എംഎല്‍എയായിരുന്ന ഹര്‍ഷരണ് സിംഗ് ബല്ലി എഎപിയില് ചേര്‍ന്നു. ദില്ലി തെരഞ്ഞെടുപ്പിന് അടുത്തിരിക്കെയാണ് തീരുമാനം. ഇന്ന് ദില്ലി മുഖ്യമന്ത്രി അരവിന്ദ് കേജ്‍രിവാള്, മനീഷ് സിസോദിയ എന്നിവര് സന്നിഹിതരായ ചടങ്ങിലാണ് ഹര്‍ഷരണ് സിംഗ് ബല്ലി എഎപിയില് ചേര്‍ന്നത്.\n1993 മുതല് 2013വരെ എംഎല്‍എയായിരുന്നു ബല്ലി. തെരഞ്ഞെടുപ്പില് കേജ്‍രിവാള് വിജയിക്കട്ടെയെന്ന് ബല്ലി ആശംസിച്ചു. വികസനം മുന്‍നിര്‍ത്തിയുള്ള എഎപിയുടെ തെരഞ്ഞെടുപ്പ് പ്രചാരണത്തില് ഭാഗമാകുമെന്നും ബല്ലി വ്യക്തമാക്കി. തന്‍റെ അസംബ്ലി മണ്ഡലത്തില് നിന്ന് നിരവധിപ്പേര് എഎപിയില് ചേരുമെന്നും ബല്ലി പ്രഖ്യാപിച്ചു.\nദില്ലിയിലെ ബിജെപിയുടെ പ്രമുഖ നേതാക്കളില് ഒരാളാണ് ഹര്‍ഷരണ് സിംഗ് ബല്ലി. ഹരി നഗര് നിയമസഭാ മണ്ഡലത്തില് നിന്നാണ് ഹര്‍ഷരന് നാല് തവണ എംഎല്‍എയായി തിരഞ്ഞെടുക്കപ്പെട്ടത്. മദന്‍ലാല് ഖുരാന നയിച്ച മുന് ദില്ലി മന്ത്രിസഭയില് ഹര്‍ഷരണ് സിംഗ് ബല്ലി അംഗമായിരുന്നു.\nLast Updated Jan 25, 2020, 10:56 PM IST\nHarsharan Singh Balli joins AAP


KAMAL VARADOOR: വയസ്സന്മാര് സിന്ദാബാദ്\nമുംബൈ: 35 കാരനായ രാഹുല് ദ്രാവിഡ്, 36 കാരായ സച്ചിന് ടെണ്ടുല്‍ക്കര്,സൗരവ് ഗാംഗുലി, വി.വി.എസ് ലക്ഷ്‌മണ്, 32 കാരനായ സഹീര്‍ഖാന്, മുപ്പത് പിന്നിടുന്ന ഹര്‍ഭജന്‍സിംഗ് എന്നിവരെല്ലാം ഇന്ത്യന് ടെസ്റ്റ് സംഘത്തില് തിരിച്ചെത്തിയപ്പോള് യുവത്വത്തിന്റെ കരുത്തായ മഹേന്ദ്രസിംഗ് ധോണി, ഇര്‍ഫാന് പത്താന്, യുവരാജ് സിംഗ്, ശ്രീശാന്ത് എന്നിവരെയെല്ലാം പടിക്ക് പുറത്താക്കി സെലക്ഷന് കമ്മിറ്റി ശ്രീലങ്കക്കെതിരായ മൂന്ന് ടെസ്റ്റ് പരമ്പരക്കുള്ള ടീമിനെ പ്രഖ്യാപിച്ചു.\nടീം ഇതാണ്: അനില് കുംബ്ലെ (ക്യാപ്‌റ്റന്), വീരേന്ദര് സേവാഗ്, രാഹുല് ദ്രാവിഡ്, സച്ചിന് ടെണ്ടുല്‍ക്കര്, സൗരവ് ഗാംഗുലി, വി.വി.എസ് ലക്ഷ്‌മണ്, ഗൗതം ഗാംഭീര്, ഹര്‍ഭജന്‍സിംഗ്, ഇശാന്ത് ശര്‍മ്മ, സഹീര്‍ഖാന്, ആര്.പി സിംഗ്, മുനാഫ് പട്ടേല്, രോഹിത് ശര്‍മ്മ, ദിനേഷ് കാര്‍ത്തിക്, പ്രഗ്യാന് ഒജ, പാര്‍ത്ഥീവ് പട്ടേല്. ധോണി ക്ഷീണം കാരണം വിട്ടുുനില്‍ക്കാന് തീരുമാനിച്ചപ്പോള് ഇര്‍ഫാനെയും യുവരാജിനെയും മോശം ഫോമില് മാറ്റിനിര്‍ത്തിയപ്പോള് പരുക്കാണ് ശ്രീശാന്തിന്റെ കാര്യത്തില് തടസ്സം നിന്നതെന്ന വിശദീകരണവുമുണ്ട്. തുടര്‍ച്ചയായി കളിക്കുന്നതിന്റെ നിരാശ പാക്കിസ്‌താനില് നടന്ന ഏഷ്യാകപ്പിനിടെ ധോണി പരസ്യമാക്കിയിരുന്നു. അയല് രാജ്യത്ത് നടക്കുന്ന പരമ്പരയിലേക്ക് രണ്ട് വിക്കറ്റ് കീപ്പര്‍മാരെയാണ് ധോണിക്ക് പകരം സെലക്ട്‌് ചെയ്‌തിരിക്കുന്നത്-ദിനേശ് കാര്‍ത്തിക്കിനെയും പാര്‍ത്ഥീവ് പട്ടേലിനെയും. ഇന്ത്യന് പ്രീമിയര് ലീഗില് ചെന്നൈ സൂപ്പര് കിംഗ്‌സിനെ തുടര്‍ച്ചയായ മല്‍സരങ്ങളില് നയിച്ച ധോണി അതിന് ശേഷം ബംഗ്ലാദേശില് നടന്ന ത്രിരാഷ്ട്ര കപ്പിലും പാക്കിസ്‌താനില് നടന്ന ഏഷ്യാ കപ്പിലും ഏകദിന ടീമിനെ നയിച്ചിരുന്നു. ഓള്‍റൗണ്ടര് ഇര്‍ഫാന് ഏഷ്യാ കപ്പില് കരുത്ത് പ്രകടിപ്പിക്കാന് കഴിഞ്ഞിരുന്നില്ല. യുവരാജ് സിംഗും ബാറ്റ്‌സ്‌മാന് എന്ന നിലയില് കാര്യമായ സംഭാവന ടീമിന് നല്‍കിയിരുന്നില്ല. ഇന്ത്യന് പ്രിമിയര് ലീഗിന് ശേഷം പരുക്കില് ദേശീയ സംഘത്തിലെ സ്ഥാനം നഷ്ടമായ ശ്രീശാന്തിന്റെ പേര് ചര്‍ച്ചകളില് സജീവമായിരുന്നില്ല. ബൗളര്‍മാരായി ഇശാന്ത് ശര്‍മ്മ, സഹീര്‍ഖാന്, ആര്.പി സിംഗ്, മുനാഫ് പട്ടേല്, ഹര്‍ഭജന്‍സിംഗ്, ക്യാപ്‌റ്റന് കുംബ്ലെ, പ്രഗ്യാന് ഒജ എന്നിവരാണുള്ളത്. ബാറ്റിംഗില് അനുഭവസമ്പന്നര്‍ക്കൊപ്പം രോഹിത് ശര്‍മ്മയും ഗൗതം ഗാംഭീറുമുണ്ട്. ആഭ്യന്തര ക്രിക്കറ്റിലും രാജ്യാന്തര ക്രിക്കറ്റിലും പ്രകടിപ്പിക്കുന്ന സ്ഥിരതക്കാണ് ഗാംഭീര് തെരഞ്ഞെടുക്കപ്പെട്ടത്. ഡല്‍ഹിക്കാരനായ ഗാംഭീര് നാട്ടുകാരനായ സേവാഗിനൊപ്പം ഇന്നിംഗ്‌സ് ഓപ്പണ് ചെയ്യാനാണ് സാധ്യത. സ്ഥിരം ടെസ്റ്റ് ഓപ്പണറായിരുന്ന മുംബൈക്കാരന് വസീം ജാഫറിന്റെ പേര് ചര്‍ച്ചകളില് ഉയര്‍ന്നില്ല. ഉപഭൂഖണ്‌ഠത്തിലെ പിച്ചുകളില് സ്ഥിരത പ്രകടിപ്പിച്ചിട്ടുള്ള ജാഫര് പുറത്തായ സാഹചര്യത്തില് സ്‌പെഷ്യലിസ്റ്റ് ഓപ്പണര്‍മാര് സേവാഗും ഗാംഭീറുമാണ്. സച്ചിന്, സൗരവ്, ദ്രാവിഡ്, ലക്ഷ്‌മണ് എന്നിവരാണ് മധ്യനിരയുടെ കരുത്ത്.\nസച്ചിന് പരുക്കില് നിന്ന് പൂര്‍ണ്ണമുക്തി നേടിയതായി ക്രിക്കറ്റ് ബോര്‍ഡ് സെക്രട്ടറി നിരഞ്‌ജന്‍ഷാ അറിയിച്ചു. ദ്രാവിഡും ഗാംഗുലിയും ലക്ഷ്‌മണും പ്രിമീയര് ലീഗിന് ശേഷം കളിക്കളത്തില് സജീവമായിട്ടില്ല.\nജൂലൈ 23ന് കൊളംബോയിലാണ് ആദ്യ ടെസ്‌റ്റ്.\nധോണി തന്നെ നായകന്\nമുംബൈ: പാക്കിസ്‌താനില് നടക്കാനിരിക്കുന്ന ഐ.സി.സി ചാമ്പ്യന്‍സ് ട്രോഫിയും 2011 ലെ ലോകകപ്പും മുന്‍നിര്‍ത്തി മുപ്പതംഗ സാധ്യതാ സംഘത്തെ ക്രിക്കറ്റ് സെലക്ഷന് കമ്മിറ്റി തെരഞ്ഞെടുത്തു. മഹേന്ദ്രസിംഗ് ധോണി തന്നെയായിരിക്കും ചാമ്പ്യന്‍സ് ട്രോഫിയില് ഇന്ത്യന് നായകന്. രാഹുല് ദ്രാവിഡ്, സൗരവ് ഗാംഗുലി, വി.വി.എസ് ലക്ഷ്‌മണ് തുടങ്ങിയവര് സാധ്യതാ സംഘത്തില് ഇല്ല. മുപ്പത് പേര് ഇവരാണ്: മഹേന്ദ്രസിംഗ് ധോണി, വീരേന്ദര് സേവാഗ്, ഗൗതം ഗാംഭീര്, യുവരാജ്‌സിംഗ്, സച്ചിന് ടെണ്ടുല്‍ക്കര്, സഹീര്‍ഖാന്, രോഹിത് ശര്‍മ്മ, ഹര്‍ഭജന്‍സിംഗ്, റോബിന് ഉത്തപ്പ, സുരേഷ് റൈന, പിയൂഷ് ചാവ്‌ല, ആര്.പി സിംഗ്, ഇര്‍ഫാന് പത്താന്, ഇശാന്ത് ശര്‍മ്മ, പ്രവീണ് കുമാര്, മന്‍പ്രീത് ഗോണി, പ്രഗ്യാന് ഒജ, ദിനേശ് കാര്‍ത്തിക്, എസ്.ബദരീനാഥ്, മുഹമ്മദ് കൈഫ്, മനോജ് തീവാരി, അഭിഷേക് നായര്, പങ്കജ് സിംഗ്, മുരളി കാര്‍ത്തിക്, വിരാത് കോഹ്‌ലി, രവീന്ദ്ര ജഡേജ, യൂസഫ് പത്താന്, അജിന്‍ക്യ രഹാനെ, ശ്രീശാന്ത്.\nദ്രാവിഡിനും സൗരവിനും ലക്ഷ്‌മണിനും ഇനി ഏകദിന മോഹങ്ങള് വേണ്ട എന്നതിന്റെ വ്യക്തമായ തെളിവുകളാണ് സെലക്ഷന് കമ്മിറ്റി നല്‍കിയിരിക്കുന്നത്. സച്ചിന് ടെണ്ടുല്‍ക്കറെ ഉള്‍പ്പെടുത്തിയ സെലക്ടര്‍മാര് കുംബ്ലെ, ലക്ഷ്‌മണ് എന്നിവര്‍ക്കെല്ലാം മുന്നറിയിപ്പ് നല്‍കിയിരിക്കയാണ്. കുംബ്ലെ ഏകദിന ക്രിക്കറ്റില് നിന്ന് വിരമിച്ചതാണെങ്കിലും ഏഷ്യ ആതിഥേയത്വം വഹിക്കുന്ന 2011 ലെ ലോകകപ്പില് പങ്കാളിയാവാന് താല്‍പ്പര്യമുണ്ടായിരുന്നു. ഇന്ത്യന് പ്രീമിയര് ലീഗില് മികവ് പ്രകടിപ്പിച്ച പലരും സാധ്യതാ സംഘത്തില് ഇടം നേടിയിട്ടുണ്ട്. മന്‍പ്രീത് ഗോണി, പ്രഗ്യാന് ഒജ, എസ്.ബദരീനാഥ്, അഭിഷേക് നായര്,വീരാത് കോഹ്‌ലി, രവീന്ദ്ര ജഡേജ എന്നിവരെല്ലാം ഐ.പി.എല് കരുത്തരായിരുന്നു. ഐ.പി.എല്ലിലൂടെ ക്രിക്കറ്റ് ലോകത്തിന്റെ മനം കവര്‍ന്ന യൂസഫ് പത്താനും മുഹമ്മദ് കൈഫും തെരഞ്ഞെടുക്കപ്പെട്ടപ്പോള് രാജസ്ഥാന് റോയല്‍സിന്റെ ഓപ്പണറായിരുന്ന അസനോദ്‌കറെ സെലക്ടര്‍മാര് പരിഗണിച്ചില്ല.\nമുംബൈ: മഹേന്ദ്രസിംഗ് ധോണി യഥാര്‍ത്ഥ കളിക്കാരനാവുന്നത് ഇവിടെയാണ്-സച്ചിന് ടെണ്ടുല്‍ക്കര് പോലും പ്രകടിപ്പിക്കാത്ത ധൈര്യമാണ് ഇന്നലെ ഇന്ത്യന് ഏകദിന നായകന് കാട്ടിയത്. ശ്രീലങ്കക്കെതിരായ ടെസ്റ്റ് പരമ്പരക്കുള്ള ഇന്ത്യന് ടീമിനെ പ്രഖ്യാപിക്കാന് സെലക്ടര്‍മാര് യോഗം ചേരും മുമ്പ് തന്നെ പരിഗണിക്കരുതെന്ന്‌് ധോണി വ്യക്തമാക്കി. നിരന്തരമായി കളിക്കുന്നതിനാല് ക്ഷീണമുണ്ടെന്നും അല്‍പ്പം വിശ്രമം നിര്‍ബന്ധമാണെന്നുമായിരുന്നു അദ്ദേഹത്തിന്റെ നിലപാട്. ധോണിയുടെ വാക്കുകളെ ധീരം എന്നാണ് ക്രിക്കറ്റ്‌് ബോര്‍ഡ് വിശേഷിപ്പിച്ചത്. തികഞ്ഞ പക്വതയാണ് അദ്ദേഹം പ്രകടിപ്പിച്ചിരിക്കുന്നത്. അത് അംഗീകരിക്കേണ്ടിയിരിക്കുന്നു-ബോര്‍ഡ് സെക്രട്ടറി നിരഞ്‌ജന് ഷാ പറഞ്ഞു.\nപാക്കിസ്‌താനില് നടന്ന ഏഷ്യാ കപ്പിനിടെ അമിതമായി കളിക്കേണ്ടി വരുന്നതിന്റെ നിരാശ ധോണി പ്രകടിപ്പിച്ചിരുന്നു. ഇന്ത്യന് ടീമിന്റെ പരിശീലകനായ ഗാരി കിര്‍സ്റ്റണ് ഇതിനെ പിന്തുണക്കുകയും ചെയ്‌തപ്പോള് പ്രശ്‌നം വിവാദമായിരുന്നു. കളിക്കാര്‍ക്ക് ക്ഷീണമുണ്ടെങ്കില് അത് പറയണമെന്നും പരിഹാരം ക്രിക്കറ്റ് ബോര്‍ഡ് കാണുമെന്നും ബോര്‍ഡ് വൈസ് പ്രസിഡണ്ട് രാജീവ് ശുക്ല വ്യക്തമാക്കുകയും ചെയ്‌തിരുന്നു. ഏഷ്യാ കപ്പ് ഫൈനലില് ഇന്ത്യ ലങ്കക്ക് മുന്നില് അടിയറവ് പറഞ്ഞ് തിരിച്ചെത്തിയ ഉടനെയാണ് ധോണി തന്റെ നിലപാട് വ്യക്തമാക്കിയത്.


എംഎല്‍എ ഹോസ്റ്റലില് വനിത നേതാവിനെ അപമാനിക്കാന് ശ്രമം; ഡിവൈഎഫ്‌ഐ നേതാവിന് സസ്‌പെന്‍ഷന്\nWeb Desk Sep 5, 2018, 11:42 am IST\nതൃശൂര്: തിരുവനന്തപുരത്ത് എം.എല്.എ.ഹോസ്റ്റലില്‍വെച്ച് ഡിവൈഎഫ്‌ഐ വനിതാ നേതാവിനെ അപമാനിക്കാന് ശ്രമിച്ച ഡിവൈഎഫ്‌ഐ ഇരിങ്ങാലക്കുട ബ്ലോക്ക് ജോ. സെക്രട്ടറി ആര്.എല്.ജീവന്‍ലാലിനെ സസ്‌പെന്‍ഡ് ചെയ്തു. പാര്‍ട്ടിയുടെ പ്രാഥമിക അംഗത്വത്തില് നിന്ന് ഒരു വര്‍ഷത്തേക്കാണ് ഇയാളെ സസ്‌പെന്‍ഡ് ചെയ്തിരിക്കുന്നത്. സംഘടനയുടെ ഇരിങ്ങാലക്കുട ബ്ലോക്ക് ജോ.സെക്രട്ടറി സ്ഥാനത്ത് നിന്നും ജീവന്‍ലാലിനെ നീക്കിയിട്ടുണ്ട്.\nപരാതിക്കാരിയായ യുവതി പൊലീസില് പരാതി നല്‍കിയതോടെയാണ് പാര്‍ട്ടി ഇയാള്‍ക്കെതിരെ നടപടിയെടുത്തത്. പരാതിയില് ജീവന്‍ലാലിനെതിരെ പൊലീസും കേസെടുത്തിരുന്നു. ഡിവൈഎഫ്‌ഐയുടെ സജീവ പ്രവര്‍ത്തക കൂടിയായ പരാതിക്കാരി ഇക്കാര്യം പാര്‍ട്ടി കേന്ദ്രങ്ങളില് അറിയിച്ചെങ്കിലും നടപടി ഉണ്ടായില്ല. തുടര്‍ന്നാണ് പൊലീസില് പരാതി നല്‍കിയത്. സ്ത്രീത്വത്തെ അപമാനിച്ചെന്ന കുറ്റം ചുമത്തിയാണ് ഡിവൈഎഫ്‌ഐ നേതാവിന് എതിരെ കേസെടുത്തിരിക്കുന്നതെന്ന് പൊലീസ് അറിയിച്ചു.\nകഴിഞ്ഞ ജൂലൈ ഒന്‍പതിനായിരുന്നു കേസിനാസ്പദമായ സംഭവം. എന്‍ട്രന്‍സ് പരീക്ഷയുമായി ബന്ധപ്പെട്ട് ജീവന് ലാലിനൊപ്പം യുവതി തിരുവനന്തപുരത്ത് എത്തിയിരുന്നു. പ്രവേശനം ശരിയാക്കാന് സഹായിക്കാമെന്ന പേരിലാണ് ഇയാളും യുവതിക്കൊപ്പം എത്തിയത്. ഇതിനിടെ സ്ത്രീത്വത്തെ അപമാനിക്കുന്ന രീതിയില് അപമര്യാദയായി പെരുമാറിയെന്നുമാണ് വനിതാ നേതാവ് പരാതിയില് പറയുന്നത്.


വി.ഡി സതീശനെതിരെ പ്രതിഷേധവുമായി ഐഎന്‍ടിയുസി\n01 Apr, 2022, 6:58 am\nപ്രതിപക്ഷ നേതാവ് വി.ഡി. സതീശനെതിരെ പ്രതിഷേധവുമായി ഐ.എന്.ടി.യു.സി പ്രവര്‍ത്തകര്. ഐ.എന്.ടി.യു.സി കോണ്‍ഗ്രസിന്റെ പോഷകസംഘടനയല്ലെന്ന പരാമര്‍ശത്തിലാണ് പ്രതിഷേധം. കോട്ടയം ചങ്ങനാശ്ശേരിയിലാണ് തൊഴിലാളികള് പ്രതിഷേധവുമായി രംഗത്തിറങ്ങിയത്.\nഏഷ്യാനെറ്റ് ന്യൂസിലേക്ക് കഴിഞ്ഞ ദിവസം സംയുക്ത തൊഴിലാളി യൂണിയന് നടത്തിയ സമരത്തിനെതിരെ പ്രതികരിക്കുമ്പോഴായിരുന്നു വി.ഡി സതീശന് ഐ.എന്.ടി.യു.സി പോഷകസംഘടനയല്ലെന്ന് പറഞ്ഞത്. കോണ്‍ഗ്രസും ഐ.എന്.ടി.യു.സിയും ഒന്നാണെന്ന് തൊഴിലാളികള് പറയുന്നു. കോട്ടയത്ത് ഇന്ന് വി.ഡി സതീശന് പരിപാടിയില് പങ്കെടുക്കാനിരിക്കെയാണ് പ്രതിഷേധം.\nഅച്ചടക്ക നടപടിയെ ഭയക്കുന്നില്ലെന്ന് ഐ.എന്.ടി.യു.സി വര്‍ക്കിംഗ് കമ്മിറ്റിയംഗം പി.പി തോമസ് മാധ്യമങ്ങളോട് പറഞ്ഞു. തങ്ങള് കോണ്‍ഗ്രസിലാണ് വിശ്വസിക്കുന്നത്. പ്രതിപക്ഷ നേതാവിന്റെ സ്ഥാനത്തിരിക്കുന്ന വ്യക്തി ഐ.എന്.ടി.യു.സി കോണ്‍ഗ്രസിന്റെ ഭാഗമല്ലെന്ന് പറഞ്ഞതില് വിഷമമുണ്ടെന്നും പി.പി തോമസ് പ്രതികരിച്ചു.


വെളുത്ത നിറം മാത്രമല്ല സൗന്ദര്യം, വര്‍ണവെറിയന്‍മാർ പല പേരുകളും വിളിച്ചു- അഭിനവ് മുകുന്ദ് | Abhinav Mukund| Racism| Abhinav Mukund Racism| Team India| Indian cricket team\nവെളുത്ത നിറം മാത്രമല്ല സൗന്ദര്യം, വര്‍ണവെറിയന്‍മാർ പല പേരുകളും വിളിച്ചു- അഭിനവ് മുകുന്ദ്\nAug 10, 2017, 10:29 AM IST\nഞാന് ചെന്നൈയില് നിന്നാണ് വരുന്നത്. ഇന്ത്യയിലെ ഏറ്റവും ചൂടു കൂടിയ സ്ഥലങ്ങളിലൊന്നാണത്\nകൊളംബോ: വംശീയ അധിക്ഷേപത്തിനെതിരെ വൈകാരികമായി പ്രതികരിച്ച് ഇന്ത്യന് ക്രിക്കറ്റ് താരം അഭിനവ് മുകുന്ദ്. നിറത്തിന്റെ പേരില് താന് നേരിട്ട കയ്പു നിറഞ്ഞ അനുഭവങ്ങള് തന്റെ ട്വിറ്റര് പേജിലൂടെയാണ് അഭിനവ് മുകുന്ദ് ആരാധകരുമായി പങ്കുവെച്ചത്. സൗന്ദര്യമെന്ന് പറഞ്ഞാല് വെളുത്ത നിറം മാത്രമല്ലെന്നും അഭിനവ് ട്വീറ്റില് പറയുന്നു. തമിഴ്‌നാട്ടില് നിന്നുള്ള താരമാണ് ഇരുപത്തിയേഴുകാരനായ അഭിനവ്.\nആളുകള് ഇത്രത്തോളം വര്‍ണവെറിയന്‍മാരായത് എന്തുകൊണ്ടാണെന്ന് അറിയില്ല. ഒരു കാലത്ത് എല്ലാവരുടെയും മനസ്സ് മാറുമെന്നാണ് പ്രതീക്ഷയെന്നും അഭിനവ് ട്വീറ്റില് കുറിച്ചു. നിലവില് ഇന്ത്യന് ടീമിനൊപ്പം ശ്രീലങ്കന് പര്യടനത്തിലാണ് ഇരുപത്തിയേഴുകാരന്.\n'പത്താം വയസ്സ് മുതല് ഞാന് ക്രിക്കറ്റ് കളിക്കുന്നുണ്ട്. ഞാനിപ്പോള് നില്‍ക്കുന്നിടത്തേക്ക് പടിപടിയായി കയറി വന്നവനാണ് ഞാന്. ഇന്ത്യയെ പ്രതിനിധീകരിക്കുക എന്നത് ബഹുമതിയായി കാണുന്നു. ഇപ്പോള് ഞാനിതെഴുതുന്നത് ശ്രദ്ധ കിട്ടാനോ ആളുകളുടെ സഹതാപം നേടാനോ അല്ല. ഇത് വായിക്കുന്നതിലൂടെ ആളുകളുടെ ചിന്തയില് അല്‍പമെങ്കിലും മാറ്റമുണ്ടാകുമെന്ന് കരുതിയാണ്.' ട്വീറ്റ് ഇങ്ങനെയാണ് അഭിനവ് തുടങ്ങുന്നത്.\nഅഭിനവ് മുകുന്ദ് ചെറുപ്പത്തില്\nകറുത്ത നിറമായതിനാല് ആളുകള് തന്നെ എത്രത്തോളം മോശമായ രീതിയിലാണ് കണ്ടിരുന്നതെന്നും ട്വീറ്റില് അഭിനവ് ചൂണ്ടിക്കാട്ടുന്നു '' 15 വയസ്സ് മുതല് ഞാന് രാജ്യത്തിനകത്തും പുറത്തും യാത്ര ചെയ്യാന് തുടങ്ങിയതാണ്. ചെറുപ്പത്തില് തന്നെ വര്‍ണവെറിക്ക് ഞാന് ഇരയായിട്ടുണ്ട്. പക്ഷേ അതെന്തുകൊണ്ടാണെന്ന് അന്നെനിക്ക് നിഗൂഢമായ ഒരു കാര്യമായിരുന്നു. ഒരുപക്ഷേ ക്രിക്കറ്റിനെ സ്‌നേഹിക്കുന്ന ഒരാള്‍ക്ക് അത് മനസ്സിലായേക്കും. ദിവസങ്ങളോളം കത്തുന്ന വെയിലില് ഞാന് പരിശീലനം തുടര്‍ന്നിട്ടുണ്ട്. ചൂടേറ്റാല് എന്റെ തൊലി കൂടുതല് കറുക്കുമെന്നത് എന്നെ ബാധിക്കുന്ന കാര്യമായിരുന്നില്ല. ഒരു തവണ പോലും ആ കാര്യത്തില് കുറ്റബോധം തോന്നിയിട്ടില്ല.\nഞാന് ചെയ്യുന്നതിനെ ഞാന് സ്‌നേഹിക്കുന്നുണ്ട്. അപ്പോള് അങ്ങനെയൊരു കുറ്റബോധത്തിന്റെയോ സങ്കടത്തിന്റെയോ ആവശ്യമില്ല. ചില നേട്ടങ്ങളിലെത്താന് വെയിലത്തു കഠിനധ്വാനം ചെയ്യേണ്ടി വരും. ഞാന് ചെന്നൈയില് നിന്നാണ് വരുന്നത്. ഇന്ത്യയിലെ ഏറ്റവും ചൂടു കൂടിയ സ്ഥലങ്ങളിലൊന്നാണത്. എന്റെ യൗവനം മുഴുവന് ഞാന് ക്രിക്കറ്റ് ഗ്രൗണ്ടിലാണ് ചെലവഴിച്ചത്'\nകറുത്ത തൊലിയുടെ പേരില് ആളുകള് തന്നെ പല പേരുകളും വിളിച്ചിരുന്നുവെന്നും അഭിനവ് ട്വീറ്റില് വെളിപ്പെടുത്തിന്നു. 'ആളുകള് നിറവുമായി ബന്ധപ്പെട്ട പേരില് എന്നെ അഭിസംബോധന ചെയ്യുമ്പോള് തോളു കുലുക്കി ചിരിച്ചുകൊണ്ട് അതിനെ തള്ളിക്കളയുകയാണ് പതിവ്. കാരണം എന്റെ മുന്നില് ഒരു വലിയ ലക്ഷ്യമുണ്ടായിരുന്നു. അത്തരം അനുഭവങ്ങളിലൂടെ ഞാന് കൂടുതല് ശക്തനാവുകയാണ് ചെയ്തത്. പ്രതിസനന്ധി ഘട്ടത്തിലും പിടിച്ചു നില്‍ക്കാന് അതെന്നെ പഠിപ്പിച്ചു. ആളുകളുടെ ഇത്തരം പരിഹാസങ്ങള്‍ക്ക് മറുപടി നല്‍കി മഹത്‌വല്‍ക്കരിക്കാന് ഞാന് ഒരിക്കല് പോലും ശ്രമിച്ചിട്ടില്ല.'\nഇപ്പോള് ഇങ്ങനെയൊരു ട്വീറ്റ് ചെയ്യുന്നത് തനിക്ക് വേണ്ടി മാത്രമല്ലെന്നും തന്നെപ്പോലെ അനുഭവം നേരിട്ട പലര്‍ക്കു വേണ്ടിയാണെന്നും അഭിനവ് പറയുന്നു. സോഷ്യല് മീഡിയ വന്നതോടെ ഇത്തരം വംശ, വര്‍ണ വെറികള് കൂടി. വെളുത്ത നിറം മാത്രമല്ല സൗന്ദര്യം. നിങ്ങളുടെ നിറത്തെ ഓര്‍ത്ത് സങ്കടപ്പെടേണ്ട. മറിച്ച് ലക്ഷ്യത്തിലെത്താന് സത്യസന്ധമായി പരിശ്രമിക്കുക. അഭിനവ് കൂട്ടിച്ചേര്‍ത്തു.\nസോഷ്യല് മീഡിയയില് നിന്നോ ഇന്ത്യന് ടീമില് നിന്നോ അഭിനവിന് വര്‍ണവെറി നേരിട്ടോ എന്നത് ഇപ്പോഴും വ്യക്തമല്ല. ഈ ട്വീറ്റിനെ കുറിച്ച് ഇതുവരെ ഇന്ത്യന് ടീമംഗങ്ങളില് ആരും പ്രതികരിച്ചിട്ടില്ല.\nവംശീയാധിക്ഷേപ ആരോപണം ; ഒക്‌സ്‌ഫര്‍ഡ് വിദ്യാര്‍ഥി സംഘടനയുടെ അധ്യക്ഷസ്ഥാനം ഇന്ത്യാക്കാരി രാജി വെച്ചു


കൊവിഡ് മാനദണ്ഡങ്ങള് ലംഘിച്ച് ഗംഗാ ദസറയോടനുബന്ധിച്ച് ഗംഗയില് സ്നാനം ചെയ്ത് നൂറുകണക്കിന് ആളുകള്. ഹരിദ്വാര്, ഉത്തരാഖണ്ഡ് ഉത്തര്‍പ്രദേശിലെ ഫരുഖബാദ് എന്നീ ഗംഗാതീരങ്ങളിലാണ് ഗംഗാദസറയുടെ ഭാഗമായി സ്നാനത്തിനായി നൂറുകണക്കിനാളുകള് തടിച്ചുകൂടിയത്. മാസ്‌ക്കില്ലാതേയും സാമൂഹിക അകലം പാലിക്കാതെയുമാണ് ഭക്തജനങ്ങള് ഗംഗാസ്നാനത്തില് ഏര്‍പ്പെട്ടത്. എല്ലാവര്‍ഷവും ഗംഗാദസറയുടെ ഭാഗമായി നിരവധി പേരാണ് ഗംഗാസ്നാനത്തിനായി എത്തിച്ചേരുക. സര്‍ക്കാര് വിപുലമായ സജ്ജീകരണങ്ങളും ഗംഗാസ്നാനത്തിനായി ഒരുക്കാറുണ്ട്. ഗംഗാസ്നാനത്തിനായി വലിയ ജനക്കൂട്ടമാണ് എത്തിച്ചേര്‍ന്നിരിക്കുന്നത്. എന്നാല് ഭക്തര് അശ്രദ്ധമായാണ് സ്നാനത്തില് പങ്കുകൊള്ളുന്നതെന്നും ആരും തന്നെ കൊവിഡ് മാനദണ്ഡങ്ങള് പാലിക്കുന്നില്ലെന്നും ഗംഗാസ്നാനത്തിന് […]\n20 Jun 2021 6:23 AM GMT\nകൊവിഡ് മാനദണ്ഡങ്ങള് ലംഘിച്ച് ഗംഗാ ദസറയോടനുബന്ധിച്ച് ഗംഗയില് സ്നാനം ചെയ്ത് നൂറുകണക്കിന് ആളുകള്. ഹരിദ്വാര്, ഉത്തരാഖണ്ഡ് ഉത്തര്‍പ്രദേശിലെ ഫരുഖബാദ് എന്നീ ഗംഗാതീരങ്ങളിലാണ് ഗംഗാദസറയുടെ ഭാഗമായി സ്നാനത്തിനായി നൂറുകണക്കിനാളുകള് തടിച്ചുകൂടിയത്.\nമാസ്‌ക്കില്ലാതേയും സാമൂഹിക അകലം പാലിക്കാതെയുമാണ് ഭക്തജനങ്ങള് ഗംഗാസ്നാനത്തില് ഏര്‍പ്പെട്ടത്. എല്ലാവര്‍ഷവും ഗംഗാദസറയുടെ ഭാഗമായി നിരവധി പേരാണ് ഗംഗാസ്നാനത്തിനായി എത്തിച്ചേരുക. സര്‍ക്കാര് വിപുലമായ സജ്ജീകരണങ്ങളും ഗംഗാസ്നാനത്തിനായി ഒരുക്കാറുണ്ട്.


Night Drive – CinemaDaddy\nHome»Posts Tagged "Night Drive"\nBrowsing: Night Drive\nകേരളത്തിൽ വമ്പൻ വിജയം കുറിച്ച വൈശാഖിന്റെ ‘നൈറ്റ് ഡ്രൈവ്’ ഇന്ന് മുതൽ വിദേശത്തേക്ക്\nBy Webdesk March 17, 2022 0\nമലയാള സിനിമയ്ക്ക് ഹിറ്റുകൾ മാത്രം നൽകി ശീലമുള്ള ഒരു സംവിധായകനാണ് വൈശാഖ്. ഹിറ്റ് ചിത്രങ്ങളായ പോക്കിരി രാജയും പുലിമുരുകനും മധുരരാജയും ഒക്കെ ഒരുക്കിയ വൈശാഖിന്റെ ഏറ്റവും പുതിയതായി…\nഅടുത്ത സൂപ്പർഹിറ്റും സമ്മാനിച്ച് വൈശാഖ്; തിയറ്ററുകളിൽ വിജയമായി നൈറ്റ് ഡ്രൈവ്\nBy Webdesk March 16, 2022 0\nമലയാളസിനിമയ്ക്ക് ഹിറ്റുകൾ മാത്രം നൽകി ശീലമുള്ള ഒരു സംവിധായകനാണ് വൈശാഖ്. ഹിറ്റ് ചിത്രങ്ങളായ പോക്കിരി രാജയും പുലിമുരുകനും മധുരരാജയും ഒക്കെ ഒരുക്കിയ വൈശാഖിന്റെ ഏറ്റവും അവസാനം റിലീസ്…\n‘പുലിമുരുകൻ പൂർത്തിയാക്കിയത്6മാസം കൊണ്ട്; എന്നാൽ നൈറ്റ് ഡ്രൈവ് പൂർത്തിയാക്കിയത് ദിവസങ്ങൾ കൊണ്ട്’ – കലാഭവൻ ഷാജോൺ\nതിയറ്ററുകളിൽ നിറഞ്ഞ സദസുകളിൽ ‘നൈറ്റ് ഡ്രൈവ്’ എന്ന ത്രില്ലർ ചിത്രം പ്രദർശനം തുടരുകയാണ്. ഒരു രാത്രിയിൽ നടക്കുന്ന സംഭവങ്ങളാണ് ചിത്രത്തിൽ പ്രധാനമായും പറയുന്നത്. റോഷൻ മാത്യു, അന്ന…\n‘എന്റെ ഒരു സിനിമയുടെ ഫൈറ്റിന്റെ ബഡ്ജറ്റേ വേണ്ടിവന്നുള്ളൂ’; നൈറ്റ് ഡ്രൈവിനെക്കുറിച്ച് വൈശാഖ്\nBy Webdesk March 14, 2022 0\nമധുരരാജയ്ക്ക് ശേഷം വൈശാഖ് സംവിധാനം ചെയ്ത ചിത്രമാണ് നൈറ്റ് ഡ്രൈവ്. പതിവ് ഫോര്‍മാറ്റില് നിന്ന് വ്യത്യസ്തമായി യൂത്തിന് പ്രാധാന്യം നല്‍കി ത്രില്ലറാണ് വൈശാഖ് ഒരുക്കിയത്. മാര്‍ച്ച് പതിനൊന്നിന്…\n‘നൈറ്റ് ഡ്രൈവ്’ കണ്ടിറങ്ങിയവരുടെ നേരെ മൈക്ക് നീട്ടി ‘പടം എങ്ങനെ’യുണ്ടെന്ന് താരങ്ങൾ; സൂപ്പറെന്ന് പ്രേക്ഷകർ\nപോക്കിരിരാജയും പുലിമുരുകനും മധുരരാജയും ഒരുക്കി പ്രേക്ഷകരെ പിടിച്ചിരുത്തിയ വൈശാഖിന്റെ പുതിയ ചിത്രമാണ് നൈറ്റ് ഡ്രൈവ്. മാർച്ച് പതിനൊന്നിനാണ് ചിത്രം തിയറ്ററുകളിലേക്ക് എത്തിയത്. ഒരു രാത്രിയാത്രയിൽ നടക്കുന്ന സംഭവങ്ങളാണ്…\nലക്ഷണമൊത്ത ത്രില്ലര്; നൈറ്റ് ഡ്രൈവിനെ പ്രശംസിച്ച് സംവിധായകന് ജൂഡ് ആന്റണി\nBy Webdesk March 13, 2022 0\nവൈശാഖ് സംവിധാനം ചെയ്ത നൈറ്റ് ഡ്രൈവ് കഴിഞ്ഞ ദിവസമാണ് തീയറ്ററുകളിലെത്തിയത്. െൈവശാഖിന്റെ സംവിധാന മികവും അഭിലാഷ് പിള്ളയുടെ തിരക്കഥയും ചേര്‍ന്നപ്പോള് പ്രേക്ഷകര്‍ക്കൊരു ദൃശ്യാനുഭവമായി. ചിത്രത്തിന് മികച്ച പ്രതികരണമാണ്…\nപ്രേക്ഷകരെ ത്രില്ലടിപ്പിച്ച് ഒരു രാത്രി യാത്ര; നൈറ്റ് ഡ്രൈവ് റിവ്യൂ വായിക്കാം\nBy Webdesk March 12, 2022 0\nസൂപ്പര് ഹിറ്റ് സംവിധായകനായ വൈശാഖ് ഒരുക്കിയ നൈറ്റ് ഡ്രൈവ് എന്ന ചിത്രമാണ് കേരളത്തില് ഇന്ന് പ്രദര്‍ശനമാരംഭിച്ച ചിത്രങ്ങളില് ഒന്ന്. അഭിലാഷ് പിള്ള എന്ന നവാഗതന് തിരക്കഥ രചിച്ച…\nപതിവ് ശൈലിയിൽ നിന്ന് മാറി വൈശാഖ്; നൈറ്റ് ഡ്രൈവിന് മികച്ച റിപ്പോർട്ട്; അപ്പോൾ മോൺസ്റ്റർ ഞെട്ടിക്കുമെന്ന് ആരാധകർ\nBy Webdesk March 11, 2022 0\nമാസ്സ് മസാല എന്റർടൈനർ ചിത്രങ്ങളുടെ ലിസ്റ്റ് എടുത്താൽ മലയാളി പ്രേക്ഷകരുടെ മനസ്സിലേക്ക് ഓടി വരുന്ന ഒരു സംവിധായകന്റെ പേരാണ് വൈശാഖ്. പോക്കിരി രാജ, സീനിയേഴ്സ്, മല്ലൂസിംഗ്, സൗണ്ട്…\nമധുരരാജയ്ക്കും മോൺസ്റ്ററിനും ഇടയിൽ ‘നൈറ്റ് ഡ്രൈവു’മായി വൈശാഖ്\nപതിവ് വൈശാഖ് ചിത്രങ്ങളുടെ ഫോർമുലയിൽ നിന്ന് വ്യത്യസ്തമായാണ് നൈറ്റ് ഡ്രൈവ് ഒരുങ്ങുന്നത്. ചിത്രം തിയറ്ററുകളിലേക്ക് എത്താൻ ഇനി മണിക്കൂറുകൾ മാത്രം. മാർച്ച് പതിനൊന്നിന് നൈറ്റ് ഡ്രൈവ് തിയറ്ററുകളിൽ…\n‘രണ്ട് ബൈക്കുകളിലായി ആറ് പേര്, പന്തികേട് തോന്നി സുഹൃത്തിനോട് പെട്ടെന്ന് വണ്ടിയെടുക്കാന് പറഞ്ഞു’; ‘നൈറ്റ് ഡ്രൈവ്’ അനുഭവം പറഞ്ഞ് ഇന്ദ്രജിത്ത്\nBy Webdesk March 7, 2022 0\nവൈശാഖ് സംവിധാനം ചെയ്ത നൈറ്റ് ഡ്രൈവ് മാര്‍ച്ച് പതിനൊന്നിന് പ്രേക്ഷകരിലേക്കെത്തുകയാണ്. റോഷന് മാത്യു, ഇന്ദ്രജിത്ത് സുകുമാരന്, അന്ന ബെന് എന്നിവരാണ് ചിത്രത്തിലെ കേന്ദ്രകഥാപാത്രങ്ങള്. ഒരു രാത്രിയില് നടക്കുന്ന…


'വലിയ സില്‍മാ നടനല്ലേ ഇതൊക്കെ നിര്‍ത്താന് മുന്‍കൈ എടുത്തു കൂടെ, ഫീലിംഗ് പുച്ഛം'; വിമര്‍ശിച്ച് കമന്റ്, മറുപടിയുമായി ഷമ്മി തിലകന് | Southlive\n'വലിയ സില്‍മാ നടനല്ലേ ഇതൊക്കെ നിര്‍ത്താന് മുന്‍കൈ എടുത്തു കൂടെ, ഫീലിംഗ് പുച്ഛം'; വിമര്‍ശിച്ച് കമന്റ്, മറുപടിയുമായി ഷമ്മി തിലകന്\nSaturday, 5th June 2021, 3:33 pm\nസോഷ്യല് മീഡിയയില് പങ്കുവച്ച പോസ്റ്റിന് നേരെയെത്തിയ വിമര്‍ശന കമന്റിന് മറുപടി കൊടുത്ത് നടന് ഷമ്മി തിലകന്. പരിസ്ഥിതി ദിനത്തില് താരം പങ്കുവച്ച പോസ്റ്റിന് താഴെയാണ് വിമര്‍ശിച്ചു കൊണ്ടുള്ള കമന്റ് എത്തിയത്. മല തുരക്കുന്നതിനെ തുടര്‍ന്നുണ്ടാകുന്ന ഉരുള്‍പ്പൊട്ടല് പോലുള്ള പ്രകൃതി പ്രശ്നങ്ങളെ കുറിച്ച് ആയിരുന്നു നടന്റെ പോസ്റ്റ്.\n“”പരിസ്ഥിതി ദിനത്തില് മാത്രം പൊങ്ങി വരുന്ന പരിസ്ഥിതി സ്നേഹം. ഫീലിങ്ങ് പുച്ഛം. വലിയ സില്‍മാ നടനല്ലേ ഇതൊക്കെ നിര്‍ത്താന് മുന്‍കൈ എടുത്ത് കൂടെ”” എന്നാണ് വിമര്‍ശകന്റെ കമന്റ്. ഷമ്മി തിലകന് കൊടുത്ത മറുപടിയാണ് ശ്രദ്ധേയമാകുന്നത്.\n“”ഹാ! പാപമോമല് മലരേ ബത നിന്റെ മേലും ക്ഷേപിച്ചിതോ കരുണയറ്റ കരം കൃതാന്തന്”” എന്നാണ് ഷമ്മിയുടെ മറുപടി.\nഒരു പതിറ്റാണ്ട് മുമ്പ് വരെ ഇതൊരു മല ആയിരുന്നു. തുരന്ന് എടുത്തപ്പോള് നഷ്ടമായത് പച്ചപ്പിന്റെ സൗന്ദര്യം മാത്രമല്ല..; നാടിന്റെ ജലസമ്പത്ത് കൂടിയാണ്..! ഇതിങ്ങനെ പൊട്ടിച്ചു വിറ്റ് ഒണ്ടാക്കുന്ന പണം വെട്ടി വിഴുങ്ങിയാല് വിശപ്പും ദാഹവും മാറില്ലെന്ന് നാം എന്നു മനസ്സിലാക്കുന്നുവോ..; അന്നുമുതലേ നമ്മള് പ്രകൃതിയെ സ്നേഹിച്ചു തുടങ്ങൂ. അതുവരെ, എല്ലാ പരിസ്ഥിതി ദിനങ്ങളിലും നമുക്ക് പ്രകൃതിക്ക് ആദരാഞ്ജലി അര്‍പ്പിക്കാം..!\nകോളജ് വിദ്യാർത്ഥിനിയെ പീഡിപ്പിക്കാൻ ശ്രമം; കൊണ്ടോട്ടിയിൽ 15-കാരൻ അറസ്റ്റിൽ


Jennifer Antony holiday pic viral - Malayalam Filmibeat\n| Updated: Monday, May 6, 2019, 17:44 [IST]\nപത്തേമാരി, ഭാസ്കറ് ദ് റാസ്ക്കൽ, കസബ തുടങ്ങിയ ചിത്രങ്ങളിലൂടെ പ്രേക്ഷകർക്ക് സുപരിചിതയായ താരമാണ് നടി ജെന്നിഫർ. 2013 ൽ 10.30 എഎം ലോക്കൽ കോൾ എന്ന ചിത്രത്തിലൂടെ മലയാളത്തിൽ അരങ്ങേറ്റം കുറിയ്ക്കുകയും പിന്നീട് മലയാളത്തിൽ സജീവമായ താരമാണ് ജെന്നിഫർ. മലയാളത്തിൽ മാത്രമല്ല തമിഴിലും തെലുങ്കിലും താരം സാന്നിധ്യമറിയിച്ചിട്ടുണ്ട്.\nഇപ്പോൾ സോഷ്യൽ മീഡിയയിൽ വൈറലാകുന്നത് കുടുംബത്തോടൊപ്പം അവധി ആഘോഷിക്കുന്ന താരത്തിന്റെ ചിത്രങ്ങളും വീഡിയോയുമാണ്. ജെന്നിഫർ തന്നെയാണ് ചിത്രങ്ങൾ പങ്കുവെച്ചിരിക്കുന്നതും. സ്വിമ്മിങ് പൂളിൽ കുടംബാംഗങ്ങളോടൊപ്പം നീന്തി രസിക്കുന്ന ചിത്രങ്ങളാണ് നടി പുറത്തു വിട്ടിരിക്കുന്നത്.\nഒന്നിച്ചു നീന്തുന്ന ഒരു കുടുംബം, ഒരുമിച്ച് നിൽക്കുന്നു...എവിടെയാണോ നീന്തൽ കുളം അവിടെയാണ് വീട്... എന്ന് കുറിച്ചു കൊണ്ടാണ് കുടംബാംഗങ്ങളോടൊപ്പമുളള നീന്തൽ വീഡിയോ പങ്കുവെച്ചിരിക്കുന്നത്. ഇതു കൂടാതെ വേനൽ അവധിക്കാല ചിത്രങ്ങളും താരം പങ്കുവെച്ചിട്ടുണ്ട്. മികച്ച പ്രേക്ഷക പ്രതികരണമാണ് പ്രേക്ഷകരിൽ നിന്ന് ലഭിക്കുന്നത്.\nA family that swims together, stays together...home is where the pool is #😉 #swimming #🏊♀ #🏊♂ #🤽♀ #familygoals #summerday #beattheheat #pool\nA post shared by Jennifer Antony (@jennifer_antony_official) on May 5, 2019 at 7:51am PDT\nRead more about: social media actress നടി ചിത്രം\nJennifer Antony holiday pic viral


ന്യൂനപക്ഷ ക്ഷേമവകുപ്പ് തന്നെ ഏല്‍പ്പിച്ച ശേഷം തിരിച്ചെടുത്തതാണെന്ന ആരോപണങ്ങള് തള്ളി മന്ത്രി വി. അബ്ദുറഹിമാന് - Media Malayalam (മീഡിയ മലയാളം)\nന്യൂനപക്ഷ ക്ഷേമവകുപ്പ് തന്നെ ഏല്‍പ്പിച്ച ശേഷം തിരിച്ചെടുത്തതാണെന്ന ആരോപണങ്ങള് തള്ളി മന്ത്രി വി. അബ്ദുറഹിമാന്\nതിരുവനന്തപുരം: ന്യൂനപക്ഷ ക്ഷേമവകുപ്പ് തന്നെ ഏല്‍പ്പിച്ച ശേഷം തിരിച്ചെടുത്തതാണെന്ന ആരോപണങ്ങള് തള്ളി മന്ത്രി വി. അബ്ദുറഹിമാന്. ന്യൂനപക്ഷ ക്ഷേമ വകുപ്പില് ഏറ്റവും മികച്ച ഭരണം കാഴ്ചവെക്കാനാകുക മുഖ്യമന്ത്രി പിണറായി വിജയനാണെന്നും അബ്ദുറഹിമാന് പറഞ്ഞു. വകുപ്പ് നല്‍കിയ ശേഷം തിരിച്ചെടുത്തു എന്ന് പറയുന്നവര് രാഷ്ട്രീയ മുതലെടുപ്പിനാണ് ശ്രമിച്ചുകൊണ്ടിരിക്കുന്നതെന്നും അദ്ദേഹം കൂട്ടിച്ചേര്‍ത്തു.\n‘കേരളത്തിന്റെ മുഖ്യമന്ത്രി സഖാവ് പിണറായി വിജയന് ആ വകുപ്പ് കൈകാര്യം ചെയ്യുന്നത് സംസ്ഥാനത്ത മതന്യൂനപക്ഷങ്ങള്‍ക്കുള്ള ഏറ്റവും നല്ല കാലഘട്ടമായിരിക്കും. അക്കാര്യത്തില് എന്നെപ്പോലുള്ളവര്‍ക്ക് ഒരു സംശയവുമില്ല. അതില് സംശയമുള്ളവര് രാഷ്ട്രീയലാഭത്തിനായാണ് ശ്രമിക്കുന്നതെന്നേ എനിക്ക് ഇക്കാര്യത്തില് പറയാനുള്ളു.\nഎല്ലാവരും മനസ്സിലാക്കേണ്ടത് കേരളത്തിന്റെ മുഖ്യമന്ത്രി ഇത്തരം കാര്യങ്ങള് പാര്‍ട്ടിയുമായി ചര്‍ച്ച ചെയ്താണ് തീരുമാനങ്ങള് എടുത്തിട്ടുള്ളത്. അത് ഈ നാട്ടിലെ ജനങ്ങള്‍ക്ക്, പ്രത്യേകിച്ച് ന്യൂനപക്ഷങ്ങള്‍ക്ക്, ഏറ്റവും നല്ല കാര്യമാകുമെന്നും വിശ്വസിക്കുന്നവരുടെ കൂട്ടത്തില് പെട്ടയാളാണ് ഞാന്,’ അബ്ദുറഹിമാന് പറഞ്ഞു.\nന്യൂനപക്ഷ ക്ഷേമ വകുപ്പ് മുഖ്യമന്ത്രി ഏറ്റെടുത്തതിന് പിന്നാലെ വലിയ വിവാദങ്ങളാണ് കഴിഞ്ഞ ദിവസമുണ്ടായത്. ഈ തെരഞ്ഞെടുപ്പില് താനൂരില് നിന്ന് വിജയിച്ച സി.പി.ഐ.എം സ്വതന്ത്രന് വി. അബ്ദുറഹിമാന് ന്യൂനപക്ഷക്ഷേമ വകുപ്പ് നല്‍കുമെന്നായിരുന്നു കരുതിയിരുന്നത്. മെയ് 20 ന് പുതിയ സര്‍ക്കാര് സത്യപ്രതിജ്ഞ ചെയ്ത ദിവസമിറങ്ങിയ സി.പി.ഐ.എം മുഖപത്രമായ ദേശാഭിമാനിയിലുംഅബ്ദുറഹിമാന് ന്യൂനപക്ഷ-പ്രവാസിക്ഷേമ വകുപ്പുകള് നല്‍കാന് ധാരണയായെന്ന റിപ്പോര്‍ട്ടുകളുണ്ടായിരുന്നു.\nafter being handed over to the Minority\nhas denied allegations that he was taken back\nPrevious articleഡ്രോൺ ഉപയോഗിച്ച് നഗര കേന്ദ്രങ്ങൾ വൃത്തിയാക്കി തൃശൂർ കോർപറേഷൻ\nNext articleഏഴുമാസം റേഷൻ കടകളിൽ കെട്ടിക്കിടന്ന് നശിച്ചത് 5,96,707 കിലോ കടല


ഗ്രീന്‍ലാന്‍ഡ് വാങ്ങാന് ആഗ്രഹം പ്രകടിപ്പിച്ച് ഡൊണാള്‍ഡ് ട്രംപ് - Rose Malayalam | Rose Malayalam\nUpdated on 17-08-2019 at 8:57 am\nവാഷിംഗ്ടണ്: അമേരിക്കയ്ക്കും യൂറോപ്പിനുമിടയിലുള്ള വിശാലമായ ഭൂപ്രദേശമായ ഗ്രീന്‍ലാന്‍ഡ് ദ്വീപ് വാങ്ങാന് ആഗ്രഹം പ്രകടിപ്പിച്ച് അമേരിക്കന് പ്രസിഡന്റ് ഡൊണാള്‍ഡ് ട്രംപ്. ഈ ദ്വീപ് വാങ്ങാനുള്ള സാധ്യതകളെക്കുറിച്ച് ആരായാന് ഡോണള്‍ഡ് ട്രംപ് തന്റെ കുടുംബ ബിസിനസുമായി ബന്ധപ്പെട്ട അടുത്ത വൃത്തങ്ങളോട് ആവശ്യപ്പെട്ടതായാണ് വിവരം. വൈറ്റ് ഹൗസ് കൗണ്‍സലിനോട് ഇതെക്കുറിച്ചുള്ള അഭിപ്രായം ചോദിച്ചതായും അറിയുന്നു. വാള്‍സ്ട്രീറ്റ് ജേണലാണ് ഈ വാര്‍ത്ത റിപ്പോര്‍ട്ട് ചെയ്തത്.\nഭൂരിഭാഗം മേഖലയും, മഞ്ഞുമൂടിക്കിടക്കുന്ന ഗ്രീന്‍ലാന്‍ഡിന്റെ പ്രകൃതിവിഭവങ്ങളും ഭൂമിശാസ്ത്രപരമായ പ്രാധാന്യവുമാണ് ട്രംപിനെ ഇങ്ങനെ ചിന്തിപ്പിച്ചതെന്നാണ് നിഗമനം. ഇത് സംബന്ധിച്ച് ഔദ്യോഗിക പ്രതികരണങ്ങളൊന്നും വൈറ്റ് ഹൗസ് നടത്തിയിട്ടില്ല. ഇതൊരു ടൂറിസം അവസരമാക്കി മാറ്റാനാണ് തങ്ങള് ഉദ്ദേശിക്കുന്നതെന്ന് ഗ്രീന്‍ലാന്‍ഡ് വിദേശകാര്യകവകുപ്പ് ഈ വാര്‍ത്തയോട് പ്രതികരിച്ചു. ഞങ്ങള് ബിസിനസ്സിന് തയ്യാറാണ്, എന്നാല് വില്‍ക്കാന് തയ്യാറല്ല ഗ്രീന്‍ലാന്‍ഡ് പറയുന്നു. ഡെന്മാര്‍ക്ക് രാജ്യത്തിന്റെ സ്വയംഭരണാവകാശമുള്ള പ്രദേശമാണ് ഗ്രീന്‍ലാന്‍ഡ്.


കമിതാക്കൾ മജിസ്ട്രേറ്റിനു മുന്നിൽ; കോടതിപരിസരത്ത് സംഘർഷം - MALABAR FLASH\nHome Clash Court Kannur Love കണ്ണൂര് കേരളം കേരള വാര്‍ത്ത കമിതാക്കൾ മജിസ്ട്രേറ്റിനു മുന്നിൽ; കോടതിപരിസരത്ത് സംഘർഷം\nകമിതാക്കൾ മജിസ്ട്രേറ്റിനു മുന്നിൽ; കോടതിപരിസരത്ത് സംഘർഷം\nകണ്ണൂർ: വ്യത്യസ്ത മതവിഭാഗങ്ങളിൽപ്പെട്ട കമിതാക്കൾ വിവാഹിതരായി കോടതിയിൽ ഹാജരായപ്പോൾ വധൂ-വരൻമാരുടെ ബന്ധുക്കൾ സംഘടിച്ചെത്തിയത് സംഘർഷത്തിനിടയാക്കി.[www.malabarflash.com]\nവ്യാഴാഴ്ച വൈകുന്നേരം കണ്ണൂർ കോടതി വളപ്പിലാണ് നാടകീയ രംഗങ്ങൾ അരങ്ങേറിയത്. നീർച്ചാൽ സ്വദേശിയായ യുവാവ് മീങ്കുന്ന് സ്വദേശിനിയായ യുവതിയെയാണ് വിവാഹം ചെയ്തത്. പ്രണയത്തിലായിരുന്ന ഇരുവരെയും കഴിഞ്ഞദിവസം മുതൽ കാണാനില്ലായിരുന്നു.\nവ്യാഴാഴ്ച വൈകുന്നേരം മജിസ്ട്രേറ്റിന്‍റെ വസതിയിൽ ഇരുവരും ഹാജരാകുകയായിരുന്നു. വിവരമറിഞ്ഞ പെൺകുട്ടിയുടെ ബന്ധുക്കൾ കോടതി പരിസരത്തെത്തി കുട്ടിയെ കൂട്ടിക്കൊണ്ടുപോകാൻ ശ്രമം നടത്തിയത് യുവാവിന്‍റെ സുഹൃത്തുക്കളും ബന്ധുക്കളും ചോദ്യംചെയ്തു. സംഘർഷാവസ്ഥയെ തുടർന്ന് പോലീസും സ്ഥലത്തെത്തിയിരുന്നു.\nതുടർന്ന് കോടതിവളപ്പിൽ തടിച്ചുകൂടിയവരെ ഒഴിവാക്കി പോലീസ് ഗേറ്റടച്ചു. യുവാവിനൊപ്പം പോകാനാണ് താത്പര്യമെന്ന് യുവതി പറഞ്ഞതോടെ മജിസ്ട്രേറ്റ് ഇതിന് അനുമതി നൽകി. തുടർന്ന് പോലീസ് കാവലിലാണ് യുവതിയും യുവാവും മടങ്ങിയത്.


പുതുമഴ: നിരത്തുകള് അവസാനിക്കുന്നത്..\nജനിമൃതികളില്ലാത്ത മഴ തിമര്‍ത്തു പെയ്യുകയാണ്. പാറക്കഷണങ്ങള് വീഴും പോലെ മഴത്തുള്ളികള് ഓടിന് പുറത്ത് വീണ് ശബ്ദമുണ്ടാക്കി. വീശിയടിച്ചുകൊണ്ടിരുന്ന കാറ്റിനെ വകവെയ്ക്കാതെ അയാള് ജനല് തുറന്നിട്ടു. വെളിയിലെ കൂരിരുട്ടിലേക്ക് നോക്കിനില്‍ക്കുമ്പോള് അയാളില് അയാളറിയാതെ തന്നെ വികാരങ്ങള് നുരയിടുകയായിരുന്നു.\nതിരികെ വീണ്ടും കട്ടിലില് തണുത്ത കാറ്റുമേറ്റിരിക്കുമ്പോള് വികാരം വിചാരങ്ങള്‍ക്ക് വഴി മാറി. അല്ലെങ്കില്‍ത്തന്നെ ഒരു സൈനികന്റെ മനസ്സില് വികാരങ്ങള്‍ക്ക് സ്ഥാനമില്ലെന്നാണെല്ലോ പറയാറ്.\n‘ലേഖേ... ലേഖേ .. ഒന്നെഴുന്നേറ്റേ... ‘സുഖനിദ്രയിലായിരുന്ന ഭാര്യയെ അയാള് വിളിച്ചുണര്‍ത്തി. ഉറക്കച്ചടവോടെ അവളെഴുന്നേറ്റ് അയാളെ നോക്കി. എന്താണ് സംഭവിച്ചതെന്ന് അവള്‍ക്ക് മനസ്സിലായില്ല.\n‘അടുത്താഴ്ച എന്റെ ലീവ് തീരുകയല്ലേ... അമ്മയെ ഈ അവസ്ഥയില് കണ്ടുകൊണ്ട് എങ്ങനെ ഞാന് തിരിച്ചുപോകും.’\nഅയാള്‍ക്ക് പട്ടാളത്തിലാണ് ജോലി. അമ്മയ്ക്ക് അസുഖം കൂടുതലാണെന്നുള്ള ഭാര്യയുടെ ടെലഗ്രാം കിട്ടിയാണ് നാട്ടില് വന്നത്.\n‘കൂടിയാല് ഒരാഴ്ചയെന്നല്ലേ ഡോക്ടര് പറഞ്ഞത് ചേട്ടന്റെ ലീവ് തീരും മുന്നേ...’ ലേഖ അര്‍ദ്ധോക്തിയില് നിര്‍ത്തി.\n‘സാവിത്രിയമ്മ അടുക്കല് തന്നയില്ലേ...’\n‘ഉവ്വ്... ഒരുമാസമായി അവര് വീട്ടില് പോയിട്ട്. അസുഖം കൂടിയതീപ്പിന്നെ അമ്മേടടുക്കേന്ന് മാറീട്ടില്ല..’ അതുപറഞ്ഞിട്ട് അവള് വീണ്ടും കിടക്കുവാന് ഭാവിച്ചു.\nഒരുമാസം കൊണ്ടവള് നന്നേ ക്ഷീണിച്ചിരിക്കുന്നു. സാവിത്രിയമ്മ അടുക്കളയില് നിന്ന് അമ്മയുടെ അടുത്തേക്ക് മാറിയതുമുതല് വീട്ടുജോലികളും, കുട്ടിയെനോക്കലും പശു, കോഴി തുടങ്ങിയ സഹജീവികളെ തീറ്റിപ്പോറ്റലും എല്ലാം ഒറ്റയ്ക്ക് ചെയ്യണം. എന്തിന് അയാള് വന്നിട്ട് ഒരാഴ്ചയായിട്ടുകൂടി അവള്‍ക്ക് അല്പനേരം അയാളോടൊന്ന് അടുത്തിരിക്കാന് കൂടി സമയം കിട്ടിയിട്ടില്ല. യാന്ത്രികമായിപ്പായുന്ന ഒരുനാഗരിക വാഹനം പോലെയായി അവളുടെ ജീവിതം. ഓരോനിരത്തും അവസാനിക്കുന്നത് മറ്റൊരു നിരത്തില്. അല്ലെങ്കില് ഒരിക്കലും അവസാനിക്കാത്ത നിരത്തുപോലെ. അപകടങ്ങള് ഉണ്ടാവാതെ ശ്രദ്ധിച്ച് വാഹനം ഓടിക്കുവാന് അവള് എന്നേ പഠിച്ചുകഴിഞ്ഞു. അയാള്‍ക്ക് ഭാര്യയോട് പറഞ്ഞറിയിക്കാനാവാത്ത സഹതാപം തോന്നി. അവളുടെ കണ്ണുകള്‍ക്ക് ചുറ്റും കറുപ്പ് ഒരുനിസ്സഹായതപോലെ വ്യാപിച്ചിരിക്കുന്നു. അവളും മറ്റെല്ലാവരേയും പോലെ തന്നെ മാറ്റങ്ങളുടെ ശക്തമായ ഒഴുക്കില്‍പ്പെട്ടിരിക്കുന്നു.\n‘പുറത്ത് നല്ല മഴ പെയ്യണൊണ്ടല്ലേ...?’ തന്റെ മുഖത്തേക്ക് തന്നെ നോക്കിയിരിക്കുന്ന അയാളോട് അവള് ചോദിച്ചു.\n‘ഉവ്വ്, സുഖകരമായ മഴ...’\n‘ഉം.. നശിച്ച മഴ. വരാന്തയിലെല്ലാം വെള്ളം കയറിക്കാണും.’ അവള് പിറുപിറുത്തു.\nഒരിടവേളയില് ദുര്‍ബലമായ മഴ വീണ്ടും ശക്തമായി. ആ മഴ ഭാര്യയിലും ഭര്‍ത്താവിലും വ്യത്യസ്ത വികാരങ്ങളാണുണര്‍ത്തിയത്. അയാളപ്പോഴും കട്ടിലില്‍ത്തന്നെ ഇരിക്കുകയായിരുന്നു. അവളാകട്ടെ വീണ്ടും ഉറക്കത്തെ പുണരുവാന് കണ്ണുമടച്ചു കിടന്നു.\n‘മോനുറങ്ങിയോ....’അയാളുടെ ചോദ്യത്തിന് അവളില് നിന്ന് മറുപടിയുണ്ടായില്ല.\n‘ഇത്രയും ദിവസമായിട്ടും എന്നോടവന് അടുത്തില്ലല്ലോ...’\n‘സുധേട്ടനെ ആദ്യമായി കാണുകയല്ലേ. പതുക്കയേ അവന്റെ പേടി മാറുകയുള്ളു..’ ഒരു വശത്തേക്ക് ചരിഞ്ഞു കിടന്നുകൊണ്ട് അവള് പറഞ്ഞു.\nശ്വാസം പിടിച്ചും വാശിപിടിച്ചും കരയുന്ന ഒരു കുട്ടിയേപ്പോലെ ഏറിയും കുറഞ്ഞും പെയ്യുകയാണ് മഴ. രാത്രിയില് പെയ്യുന്ന മഴ അയാള്‍ക്ക് എന്നും ആവേശമായിരുന്നു. മാനത്ത് മഴക്കാറുകള് ഉരുണ്ടുകൂടുമ്പോള് കുട്ടിക്കാലത്തയാള് മയിലിനെപ്പോലെ സന്തോഷവാനാകും.\n‘നനയല്ലേ കുട്ടാ പനിപിടിക്കും’ചാറ്റല് മഴയിലേക്ക് ഓടിയിറങ്ങുമ്പോള് അമ്മ സ്നേഹത്തോടെ ശാസിക്കും. ചേച്ചിയുടെ നോട്ട് ബുക്കിലെ താളുകള് കീറിയെടുത്ത് വള്ളമുണ്ടാക്കി കെട്ടിക്കിടക്കുന്ന മഴവെള്ളത്തിലിടുമ്പോള് അച്ഛന് വഴക്കുപറയും. കുട്ടിക്കാലവും നടുമുറ്റത്ത് കെട്ടിക്കിടക്കുന്ന മഴവെള്ളത്തില് ഓടിക്കളിക്കുന്ന കുട്ടിയുമെല്ലാം അയാളില് ഒരു നിമിഷം ഓടിയെത്തി.\nമഴയുടെ തണുപ്പ് അസ്ഥികളിലേക്ക് അരിച്ചിറങ്ങാന് തുടങ്ങിയപ്പോള് അയാള് ഇരിപ്പ് മതിയാക്കി അവള്‍ക്കരികിലേക്ക് ചേര്‍ന്നു കിടന്നു. അയാളുടെ ചുടുനിശ്വാസം അവളുടെ നഗ്നമായ കഴുത്തില് തട്ടി അയാളുടെ മുഖത്തേക്ക് തന്നെ വന്നു. അവളുടെ ദേഹത്തെ വിയര്‍പ്പിന്റെ മണം ഒരു പ്രലോഭനമായി അയാളില് വളര്‍ന്നു. അയാള് ഭാര്യയെ തന്നിലേക്ക് വലിച്ചടുപ്പിച്ചു. തന്റെ കൈവിരലുകള് ശരീരത്തിലൂടെ ഇഴഞ്ഞു നടന്നിട്ടും അവളില് നിന്ന് പ്രതികരണമൊന്നുമുണ്ടാകാതിരുന്നപ്പോള് ഒരു ഓര്‍മ്മപ്പെടുത്തല് പോലെ അയാള് പറഞ്ഞു- ‘ഇതു പോലെ മഴ പെയ്യുന്നതായിരുന്നു നമ്മുടെ ആദ്യ രാത്രിയും...’\nഓര്‍മ്മപ്പെടുത്തലുകള്‍ക്ക് ജീവിതത്തില് പ്രസക്തിയുള്ളതിനാലാവാം അവള് അയാള്‍ക്കഭിമുഖമായി തിരിഞ്ഞു കിടന്നു. ചുമര്‍ഘടികാരത്തില് മണി പന്ത്രണ്ട് അടിച്ചു. സെക്കന്റ് സൂചി പിന്നെയും അതിവേഗം മുന്നോട്ടോടി. മഴയുടെ ആരവവും ശ്വാസനിശ്വാസങ്ങളുമല്ലാതെ മറ്റൊന്നും കേള്‍ക്കുവാനില്ല. ഭിത്തിയില് തൂക്കിയിട്ടിരുന്ന കുതിരകളുടെ ചിത്രം കാറ്റടിച്ച് ആടിക്കൊണ്ടിരുന്നു. വീടിന് പുറത്ത് മഴത്തുള്ളികള് ഭൂമിയെപ്പുണരുകയാണ്. വസന്താരംഭത്തിന്റെ ഇടിമുഴക്കങ്ങളും കാറ്റും അവരുടെ സമാഗമത്തിന് അരങ്ങൊരുക്കുന്നു. സൂര്യനെ ചുറ്റുന്ന പ്രയാണത്തിനിടയിലും ഈ സമാഗമത്തിന് കാത്തിരിക്കുകയാണ് ഭൂമി, വീണ്ടും ഒരു വസന്തത്തിനായ്.\nപെട്ടന്ന് ആഞ്ഞുവീശിയ കാറ്റില് വല്ലാത്ത് ശബ്ദത്തോടെ ജനല് അടഞ്ഞു തുറന്നു. തൊട്ടിലില് കിടന്നുറങ്ങുകയായിരുന്ന കുട്ടി ഉണര്‍ന്ന് ഭയപ്പാടോടെ കരയാന് തുടങ്ങി. അയാളുടെ നെറ്റിയില് വിയര്‍പ്പുകണങ്ങള് ഉരുണ്ടുകൂടാന് തുടങ്ങിയിരുന്നതേയുള്ളു. വാതിലില് ആരോ മുട്ടുന്നു. പ്രതികരണം ഉണ്ടാവാത്തതിനാലാവാം മുട്ടലിന്റെ ശക്തിക്കുടിക്കൂടി വന്നു. അയാളാറിയാതെ തന്നെ എഴുന്നേറ്റുപോയി ഒപ്പം അവളും.\nവാതില് തുറന്നു നോക്കുമ്പോള് കത്തിച്ചുപിടിച്ച വിളക്കുമായി സാവിത്രിയമ്മ. ലേഖ വാതലിന് മറഞ്ഞു നിന്ന് അഴിഞ്ഞുപോയ വസ്ത്രങ്ങളെടുത്തു ധരിച്ചു. ദൈന്യത തളം കെട്ടിയ സാവിത്രിയമ്മയുടെ മുഖത്തുനിന്നും വാക്കുകള് വിറച്ച് വിറച്ച് പുറത്ത്ചാടി.\n‘അമ്മ... അമ്മ.... പോയി...’\nകാലാതിവര്‍ത്തിയായ മഴ അപ്പോഴും പെയ്തുകൊണ്ടേയിരുന്നു.\nസമാന്തര മാസികകളുടെ പുഷ്കലകാലമായിരുന്ന തൊണ്ണൂറുകളില് തൃശ്ശൂരിലെ ചക്കരപ്പാടത്തുനിന്നും ശ്രീ. റഷീദ് ചക്കരപ്പാടത്തിന്റെ പത്രാധിപത്യത്തില് ഇറങ്ങിയിരുന്ന ‘വിജ്ഞാനവീഥി’ മാസികയുടെ 1998 ജൂലയ് ലക്കത്തില് പ്രസിദ്ധീകരിച്ചതാണ് ഈ കഥ. പിന്നീട് അവനവന് പ്രസാധകനായിമാറിയ ബ്ലോഗേനകളുടെ ആരംഭകാലത്ത് 2007 ഡിസംബറില് ‘പെയ്തൊഴിയാതെ ഒരു മഴ’ എന്ന പേരില് ഇതേ ബ്ലോഗില് അവതരിപ്പിച്ചു. അന്ന് ബ്ലോഗ് പ്രൊമോഷനേക്കുറിച്ച് അറിവില്ലാതിരുന്നത് കൊണ്ടും, സമയക്കുറവ് കൊണ്ടും എന്റെ ബ്ലോഗിന്റെ തട്ടിന് പുറത്ത് ഇത് പൊടിപിടിച്ചു കിടന്നു. എല്ലാവരുടേയും വായനക്കായി ഒരു റീ പോസ്റ്റ്. ഇത് വായിച്ച് അഭിപ്രായം എഴുതുന്നത് എനിക്കും നിങ്ങള്‍ക്കും അത് വായിക്കുന്ന മറ്റുള്ളവര്‍ക്കും ഒരു പക്ഷേ പ്രചോദനമായി ഭവിച്ചേക്കാം.\nനല്ല രചന.ഹൃദ്യമായ ഭാഷ.\nനന്നായിരിക്കുന്നു പക്ഷെ വായിച്ചപ്പോള് എന്തോ ഒരു വല്ലായിമ\nഇനിയും ഒരുപാട് കഥകള്‍ക്ക് മഷി പുരളാന് ഭാഗ്യമുണ്ടാവട്ടെ...\nനല്ല കഥ മനോജ് ...\nഇനിയും പഴയത് വല്ലതും ഉണ്ടെങ്കില് പോസ്ടായി ഇടൂ ... ആഖ്യാന രീതി ഏറെ ഇഷ്ടമായി ....\nമനസ്സില് വല്ലാതെ വിങ്ങലുണ്ടാക്കിയ കഥ...!രചനാപാടവം അഭിനന്ദനം അര്‍ഹിക്കുന്നു.\nജീവിത സത്യങ്ങള് വളരെ തെളിമയോടെ തന്നെ എഴുതി !ആശംസകള്!\nഇത് തന്‍റെ, അല്ലാ ബ്ലോഗില് വായിച്ച മിച്ച വിരലിലെണ്ണാവുന്ന കഥകളില് ഒന്നാണ്. തനിക്ക് ഇപ്പോഴെങ്കിലും പോസ്റ്റാന് തോന്നിയല്ലോ.\nമനോജ്, കഥ പറച്ചിലിന്റെ രീതി ഇഷ്ടായി (എന്റെ ശൈലിയോട് ഏറെ സാദൃശ്യമുണ്ട് :-)) കഥയും മനോഹരം. ഇനിയും വരാം ഞാന്. പുതിയ പോസ്റ്റ് അറിയിക്കുമല്ലോ. :-)\nSreejith EC said...\nവളരെ വളരെ വളരെ നല്ല ഒരു രചന മനോജ്...\nഅമ്മയേപ്പറ്റി ഒരു കവിത ഇപ്പോൾ വായിച്ചതേയുള്ളൂ. ഇവിടെ വന്നപ്പോഴും അമ്മ. അമ്മയുടെ സ്നേഹം അധികകാലം കിട്ടാൻ എനിക്കു ഭാഗ്യമുണ്ടായില്ല.\nകഥ പറയുന്ന ശൈലി നന്നായി ...കഥ ഇഷ്ടായിട്ടോ......\nകഥ ഇഷ്ടായിട്ടോ .. 'നിരത്തുകള് അവസാനിക്കുന്നത് ' എന്ന പേര് മാത്രം പിടി കിട്ടിയില്ല!\nഎരമല്ലുര് സനില് കുമാര് said...\nമനോജ് കഥവായിച്ചു.വളരെയധികം ഇഷ`ടമായി\nഅവതരിപ്പിച്ച രീതി ഇഷ്ടായി ..\nപക്ഷെ ഒരു വല്ലായ്മ എനിക്കും തോന്നി ..\nകൈയടക്കമുള്ള ഭാഷ...ശ്രമിച്ചാൽ ഇനിയും നന്നാക്കാൻ കഴിയും..\n@ പഞ്ചാരകുട്ടന് -malarvadiclub,\n@ Satheesan .Op\nവിരഹവും, രതിയും, മാതൃത്വവും, മരണവും ഒരുമിച്ചു വരുന്നതുകൊണ്ടാകാം വല്ലായ്ക് തോന്നുന്നത്.\n@ Lipi Ranju\n‘പെയ്തൊഴിയാതൊരു മഴ’ എന്നപേരിലായിരുന്നു 2007ല് ഈ കഥ ബ്ലോഗില് പോസ്റ്റ് ചെയ്തത്. അതു തന്നെയായിരുന്നു ഇതിന് ഏറ്റവും അനുയോജ്യമായിരുന്നതും. റീ പോസ്റ്റ് ചെയ്തപ്പോള് മുന്‍പ് മാസികയില് പ്രസിദ്ധീകരിച്ച അതേ തലക്കെട്ട് തന്നെ നല്‍കുകയായിരുന്നു.\n“ഓരോനിരത്തും അവസാനിക്കുന്നത് മറ്റൊരു നിരത്തില്. അല്ലെങ്കില് ഒരിക്കലും അവസാനിക്കാത്ത നിരത്തുപോലെ“. ഇതും അങ്ങനെ തന്നെയല്ലേ ഒരു സംഭവം അവസാനിക്കുന്നത് മറ്റൊരു സംഭവത്തില്...


മോദിയുടെ ആദിവാസി പരാമർശം മാതൃഭൂമിയുടെ "വ്യാജഫോട്ടോ"യെ ആസ്പദമാക്കി? | The News Minute\nമോദിയുടെ ആദിവാസി പരാമർശം മാതൃഭൂമിയുടെ "വ്യാജഫോട്ടോ"യെ ആസ്പദമാക്കി?\nഫോട്ടോ മാലിന്യക്കൂമ്പാരത്തിൽ നിന്ന് ഭക്ഷിക്കുന്നതായി അഭിനയിപ്പിച്ചെടുപ്പിച്ചതോ?\nMalayalam Saturday, May 14, 2016 - 11:30\nസംസ്ഥാനത്തെ പട്ടികവർഗവിഭാഗങ്ങൾക്കിടയിലെ ശിശുമരണനിരക്കിനെ സോമാലിയയിലെ ശിശുമരണനിരക്കുമായി താരതമ്യപ്പെടുത്തി നരേന്ദ്ര മോദി നടത്തിയ വിവാദപരാമർശത്തിന് ആസ്പദമായ 2015 നവംബറിൽ മാതൃഭൂമിയിൽ പ്രത്യക്ഷപ്പെട്ട ഫോട്ടോയും വാർത്തയും കെട്ടിച്ചമച്ചതെന്ന് ആരോപണം. കണ്ണൂരിലെ പേരാവൂരിൽ മാലിന്യക്കൂനയിൽ നിന്ന് മൂന്ന് ആദിവാസിക്കുട്ടികൾ ഭക്ഷിക്കുന്നതായാണ് ഫോട്ടോയിലുണ്ടായിരുന്നത്. അന്ന് ഏറെ ജനശ്രദ്ധയാകർഷിച്ചതായിരുന്നു ഈ ചിത്രവും വാർത്തയും.\nവാർത്തയേയും ഫോട്ടോയേയും ആസ്പദമാക്കി മോദി നടത്തിയ പ്രസ്താവന ഉമ്മൻ ചാണ്ടിയെ പ്രതിരോധത്തിലാക്കി. ഈ വാർത്ത കെട്ടിച്ചമച്ചതെന്നാണ് മുഖ്യമന്ത്രിയുടെ ഓഫിസ് അവകാശപ്പെട്ടത്. എന്നാൽ ഈ വാർത്ത ചൂണ്ടിക്കാണിച്ച് ബി.ജെ.പി. സംസ്ഥാനപ്രസിഡന്റ് കുമ്മനം രാജശേഖരൻ മോദിയുടെ പ്രസ്താവനയെ ന്യായീകരിക്കുകയും ചെയ്തിരുന്നു.\n'മാലിന്യം തള്ളുന്നിടത്തുനിന്ന് അഴുകിയ ഭക്ഷണം കഴിച്ച ആദിവാസിക്കുട്ടികൾക്ക് പിന്നിലെ യഥാർത്ഥ കഥ' എന്ന പേരിൽ മുഖ്യമന്ത്രിയുടെ ഓഫിസ് പുറത്തിറക്കിയ വിഡിയോവിൽ കുട്ടികളിലൊരാളും അവന്റെ അമ്മയും തങ്ങളെ അങ്ങനെ നിർത്തി ഫോട്ടോയെടുപ്പിച്ചതാണെന്ന് വ്യക്തമാക്കുന്നു.\n'അവർ ആദ്യം ഞങ്ങളോട് കുറച്ച് പ്ലാസ്റ്റിക് ചവറ് പെറുക്കാനും അത് ഒരു ചാക്കിൽ നിറയ്ക്കാനും ആവശ്യപ്പെട്ടു. ഞങ്ങളങ്ങനെ ചെയ്തു. പിന്നീട് ചില മുതിർന്ന പെൺകുട്ടികൾ കുറച്ച് കച്ചറ പെറുക്കാൻ പറഞ്ഞു. അതും ഞങ്ങൾ ചെയ്തു. പിന്നെ അവർ കുറച്ച് വാഴപ്പഴം കൊണ്ടുവന്ന് ഞങ്ങളോട് തിന്നാൻ ആവശ്യപ്പെടുകയും കുറച്ചുഫോട്ടോകളെടുക്കണമെന്ന് പറയുകയും ചെയ്തു. അവർ ഫോട്ടോയെടുക്കുകയും ചെയ്തു..'\n'ഞങ്ങളൊരിക്കലും ഞങ്ങളുടെ കുട്ടികളെ മാലിന്യം തിന്നാൻ സമ്മതിക്കാറില്ല..' അമ്മയായ ശാരദ ഇങ്ങനെ പറയുന്നതായും വിഡിയോവിൽ കാണാം.\nതങ്ങൾക്ക് റേഷൻ കാർഡുണ്ടെന്നും അതുകൊണ്ടുതന്നെ വീട്ടിൽ ഭക്ഷണത്തിന് മുട്ടില്ലെന്നും അവർ കൂട്ടിച്ചേർത്തു.\n'എന്തിനാണ് പത്രങ്ങൾ അങ്ങനെയൊരു വാർത്ത കൊടുത്തത്?' ശാരദ ചോദിക്കുന്നു.\nഎന്നാൽ മാതൃഭൂമി ലേഖകൻ നാസർ വലിയേടത്ത് വാർത്തയും ചിത്രവും കെട്ടിച്ചമച്ചതെന്ന ആരോപണത്തെ ഖണ്ഡിച്ചു. കോൺഗ്രസ് നേതാക്കൾ അമ്മയേയും മകനേയും ബലംപ്രയോഗിച്ച് ചിത്രീകരണത്തിന് നിർബന്ധിപ്പിച്ചതാണെന്ന് അദ്ദേഹം ആരോപിച്ചു.\nകഴിഞ്ഞവർഷം നവംബറിൽ ഈ വാർത്ത പ്രത്യക്ഷപ്പെട്ടപ്പോൾ കണ്ണൂർ ജില്ലാകളക്ടർ ഇത് കെട്ടുകഥയാണെന്ന് കാണിച്ച് റിപ്പോർട്ട് ന്ൽകിയിരുന്നു.


കര്‍ണാടകയില് മദ്യവില്‍പ്പനയില് ഇടിവ് - News Bengaluru\nബെംഗളൂരു : ലോക്ക് ഡൗണിന് ശേഷം കഴിഞ്ഞ മെയ് അഞ്ചിന് പുനരാരംഭിച്ച സംസ്ഥാനത്തെ മദ്യവില്‍പ്പന ആദ്യ ദിനങ്ങളില് റെക്കോര്‍ഡ് വില്‍പ്പന സൃഷ്ടിച്ചെങ്കിലും മാസാന്ത്യ കണക്കുകള് പ്രകാരം വലിയ കുറവെന്നാണ് റിപ്പോര്‍ട്ടുകള്. കഴിഞ്ഞ വര്‍ഷത്തെ മദ്യവില്‍പ്പനയുടെ 54 ശതമാനം മാത്രമാണ് ഈ വര്‍ഷം നടന്നത്. ഇതോടെ സര്‍ക്കാറിന് ലഭിക്കേണ്ട എക്‌സൈസ് വരുമാനത്തിലും കുറവുണ്ടാക്കി. എക്‌സൈസ് വകുപ്പ് പുറത്തുവിട്ട കണക്കുകള് പ്രകാരം മെയ് അവസാനം 1387.20 കോടി രൂപയാണ് നികുതി ഇനത്തില് ലഭിച്ചത്. കഴിഞ്ഞ വര്‍ഷത്തേതുമായി താരതമ്യം ചെയ്യുമ്പോള് ഇത് 42 ശതമാനം മാത്രമാണ്.\nലോക് ഡൗണിനെ തുടര്‍ന്ന് സംസ്ഥാനത്തെ ബാറുകളും പബ്ബുകളും ഇനിയും അടഞ്ഞുകിടക്കുന്നതാണ് വില്‍പ്പനയില് കുറവ് വരുത്താന് കാരണം. സംസ്ഥാനത്തെ അംഗീകൃത മദ്യശാലകളില് 60 ശതമാനം മാത്രമാണ് ഇപ്പോള് തുറന്നിട്ടുള്ളത്. നിലവില് രാവിലെ ഏഴുമണി മുതല് വൈകുന്നേരം ഏഴു മണി വരെയാണ് തുറക്കാനുള്ള സമയം. ഇത് ദീര്‍ഘിപ്പിക്കുന്നതടക്കമുള്ള കാര്യങ്ങള് എക്‌സൈസ് അധികൃതര് ആലോചിക്കുന്നുണ്ട്.\nബെംഗളൂരുവിൽ കണ്ടെയിൻമെൻറു സോണുകൾ 36 എണ്ണമായി


കോവിഡ് ഇല്ലായിരുന്നെങ്കിൽ ജയിച്ചേനെ; ബംഗാളിലെ തോൽവിക്ക് കാരണം വ്യക്തമാക്കി ജെപി നദ്ദ | Azchavattom Online USA\nThursday 30th of 2022\nകോവിഡ് ഇല്ലായിരുന്നെങ്കിൽ ജയിച്ചേനെ; ബംഗാളിലെ തോൽവിക്ക് കാരണം വ്യക്തമാക്കി ജെപി നദ്ദ\nPosted by George Kakkanatt | Jun 10, 2022 | India, Trending News\nകൊൽക്കത്ത: കോവി‍ഡ് ഇല്ലായിരുന്നെങ്കിൽ പശ്ചിമബം ഗാൾ തിരഞ്ഞെടുപ്പിൽ ബിജെപി വിജയിക്കുമായിരുന്നു എന്ന പ്രസ്താവനയുമായി ബിജെപി അധ്യക്ഷൻ ജെ പി നദ്ദ. തിരഞ്ഞെടുപ്പ് കഴിഞ്ഞ് ഒരു വർഷത്തിന് ശേഷമാണ് രണ്ടാം കോവിഡ് തരം ഗത്തിനെ പഴി ചാരി നദ്ദ രം ഗത്ത് വന്നിരിക്കുന്നത്. ബംഗാളിന്റെ അഭിമാനം ഉയർത്തിപ്പിടിക്കാനും അതിനെ താഴ്ത്തിക്കെട്ടാൻ ശ്രമിക്കുന്നവരെ തുറന്നുകാട്ടാനുമുള്ള പോരാട്ടം പാർട്ടി തുടരുമെന്നും നദ്ദ പറഞ്ഞു.\n“തിരഞ്ഞെടുപ്പ് പ്രചാരണ വേളയിൽ ഞങ്ങൾ മറ്റു പാർട്ടികളെ പിന്നിലാക്കി ബഹുദൂരം മുന്നിലായിരുന്നു. ഞങ്ങൾ അധികാരത്തിൽ വരുമെന്ന് വളരെ വ്യക്തമായിരുന്നു. എന്നാൽ നാലാം ഘട്ട വോട്ടെടുപ്പിന് തൊട്ടുപിന്നാലെയുള്ള കൊവിഡിന്റെ രണ്ടാം തരംഗം ഞങ്ങളുടെ പ്രചാരണം നിർത്താൻ ഞങ്ങളെ നിർബന്ധിതരാക്കി. ശേഷിക്കുന്ന ഘട്ടങ്ങൽ തിരഞ്ഞെടുപ്പ് പ്രചാരണങ്ങളൊന്നുമില്ലാതെ നടന്നു. ഇതാണ് തോൽവിക്ക് കാരണമായത്.” എന്നാണ് നദ്ദ പറയുന്നത്. എട്ട് ഘട്ടങ്ങളിൽ ആയിട്ടായിരുന്നു കഴിഞ്ഞ വർഷം ബം ഗാളിൽ നിയമസഭ തിരഞ്ഞെടുപ്പ് നടന്നത്. അടുത്ത തവണ ഞങ്ങൾ അധികാരത്തിൽ വരുമെന്നും കൊൽക്കത്തയിലെ ബ്രിഗേഡ് പരേഡ് ഗ്രൗണ്ടിൽ ഞങ്ങളുടെ വിജയ റാലി നടത്തുമെന്നും അദ്ദേഹം പറഞ്ഞു.\n“സംസ്ഥാനത്തെ ജനങ്ങൾ നിയമലംഘനം ആരോപിച്ച് മടുത്തു. ഇന്ത്യ ഒരു ജീവനുള്ള സമൂഹമാണ് അത് ശരിയായ സമയത്ത് പ്രതികരിക്കും. ഞങ്ങളുടെ പോരാട്ടം ജനാധിപത്യപരമായി തുടരുകയും തൃണമൂൽ കോൺഗ്രസിനെ പരാജയപ്പെടുത്തുകയും ചെയ്യും.”അദ്ദേഹം പറഞ്ഞു. ബംഗാളിലെ 294 അംഗ അസംബ്ലിയിൽ 213 സീറ്റുകൾ നേടി മമത ബാനർജിയുടെ നേതൃത്വത്തിലുള്ള തൃണമൂൽ കോൺഗ്രസ് തുടർച്ചയായ മൂന്നാം തവണയും അധികാരത്തിലെത്തിയിരുന്നു. ബിജെപിക്ക് 77 സീറ്റുകൾ നേടാനെ സാധിച്ചൊള്ളു. തിരഞ്ഞെടുപ്പ് ഫലം പുറത്ത് വന്നതിന് പിന്നാലെ നിരവധി ബിജെപി നേതാക്കൾ ടിഎംസിയിലേക്ക് കൂറുമാറിയിരുന്നു. മുൻ കേന്ദ്രമന്ത്രി ബാബുൽ സുപ്രിയോ, പാർട്ടി എംപി അർജുൻ സിംഗ്, ദേശീയ വൈസ് പ്രസിഡന്റ് മുകുൾ റോയ് ഉൾപ്പെടെ അഞ്ച് നിയമസഭാംഗങ്ങൾ ഈ പട്ടികയിൽ പെടുന്നു.\n“ബംഗാളി അഭിമാനം നിലനിർത്തുകയും ഉയർത്തിപ്പിടിക്കുകയും അതിനായി പോരാടുകയും വേണം. ഇത് അഭിമാനത്തിന്റെ പ്രശ്‌നമാണ്. ബംഗാളി അഭിമാനത്തെ അപമാനിക്കാനും വ്രണപ്പെടുത്താനും ശ്രമിക്കുന്നവരെ തുറന്നുകാട്ടണം.” അദ്ദേഹം പറഞ്ഞു. നൊബേൽ ജേതാവ് രവീന്ദ്രനാഥ ടാഗോർ, നേതാജി സുഭാഷ് ചന്ദ്രബോസ്, സാമൂഹിക പരിഷ്കർത്താവ് ഈശ്വർ ചന്ദ്ര വിദ്യാസാഗർ, സ്വാമി വിവേകാനന്ദൻ തുടങ്ങിയ ദേശീയവാദികളുടെ പാരമ്പര്യം സ്വന്തമാക്കാൻ ഭരണകക്ഷിയായ ടിഎംസിയും ബിജെപിയും നിയമസഭാ തിരഞ്ഞെടുപ്പ് പ്രചാരണ വേളയിൽ ശ്രമിച്ചിരുന്നു.\nPreviousസ്വപ്ന സുരേഷിന്റെ വീട് വളഞ്ഞ് സുരക്ഷയൊരുക്കി പോലീസ്, 24 മണിക്കൂറും പോലീസ് കാവൽ\nNextയുപിയിൽ മൂന്ന് ഇസ്ലാം മതവിശ്വാസികളെ നിർബന്ധിച്ച് ജയ്ശ്രീറാം വിളിപ്പിച്ചു; ഒരാൾ അറസ്റ്റിൽ\nഗണ് കണ്‍ട്രോള് ബില് ആദ്യ കടമ്പ പിന്നിട്ടു; സെനറ്റിന്റെ അംഗീകാരം\nമഹാരാഷ്ട്ര സർക്കാരിനെ താഴെയിറക്കാനുള്ള ബിജെപിയുടെ ശ്രമം അധാർമ്മികവും ഭരണഘടനാ വിരുദ്ധവും: മമത\nഅഫ്ഗാനിസ്ഥാനിലെ ഭൂകമ്പം: അഫ്ഗാനിസ്ഥാന്റെ മരവിപ്പിച്ച സ്വത്തുക്കൾ വിട്ടു തരണമെന്ന് താലിബാൻ യുഎസിനോട് ആവശ്യപ്പെട്ടു\n‘നിയമം ഞങ്ങള്‍ക്കും അറിയാം’; ഭീഷണി വേണ്ടെന്ന് ഷിന്‍ഡെ\nഉദ്ധവിനെ കാണാൻ എത്തിയത് 13 എംഎൽഎമാർ മാത്രം; ഷിന്‍ഡെ ക്യാമ്പിൽ 42 എംഎല്‍എമാര്; വീഡിയോ പുറത്ത്\nഗൂഡാലോചന നടന്നത് ക്രൈം നന്ദകുമാറിന്റെ ഓഫീസിൽ; PC ജോർജിന് പിന്നിൽ തിമിംഗലങ്ങൾ: സരിത എസ് നായർ\nനഷ്ടപരിഹാരം നൽകാതെ യാത്രക്കാര്‍ക്ക് ബോർഡിംഗ് നിഷേധിച്ച എയർ ഇന്ത്യയ്ക്ക് ഡിജിസിഎ 10 ലക്ഷം രൂപ പിഴ ചുമത്തി\nരാഷ്ട്രപതി തെരഞ്ഞെടുപ്പ്: ശരദ് പവാറുമായി കൂടിക്കാഴ്ച നടത്തി മമത ബാനർജി; ഫോട്ടോസ് പങ്കിട്ട് പവാർ\nമുഖ്യമന്ത്രിയെ വിമാനത്തിനകത്ത് വധിക്കാന് ശ്രമിച്ചെന്ന ആരോപണം; രണ്ട് യൂത്ത് കോൺഗ്രസ് പ്രവർത്തകരെ റിമാൻഡ് ചെയ്തു\nഷാജ് കിരണും സുഹൃത്തിനും മുന്‍കൂര് ജാമ്യം അനുവദിച്ച് കോടതി; പോലീസിന് ഇരുവരെയും ചോദ്യം ചെയ്യാമെന്ന് അനുമതി നല്‍കി\n‘മുഖ്യമന്ത്രിയുടെ കുടുംബവുമായി ക്ലിഫ് ഹൗസിൽ സമയം ചിലവഴിച്ചിട്ടുണ്ട്; അറിയില്ലെന്ന് പറഞ്ഞത് പച്ചക്കള്ളം’: സ്വപ്ന സുരേഷ്\nരാഗവിസ്മയ 2022 – സംഗീത വിസ്മയത്തിന് തിരശീല വീണു\nറവ. ഡീക്കൻ ടി.എസ് വർഗീസിൻറെ മൃതസംസ്കാരം 18ന് ശനിയാഴ്ച\nനടിയെ ആക്രമിച്ച കേസിൽ ജസ്റ്റിസ് കൗസർ ഇടപ്പഗത്ത് പിന്മാറി\n‘ഇനി ഗാന്ധിസം പറഞ്ഞിട്ട് കാര്യമില്ല, അടിച്ചാല് തിരിച്ചടി’; കെ മുരളീധരന്\nഒന്നര വ‍ർഷത്തിനുള്ളിൽ 10 ലക്ഷം പേ‍ർക്ക് സ‍ർക്കാർ ജോലി; വമ്പൻ പദ്ധതിയുമായി പ്രധാനമന്ത്രി നരേന്ദ്രമോദി\nപ്രതിപക്ഷത്തിന്റെ സംയുക്ത സ്ഥാനാർത്ഥിയായി ശരദ് പവാർ എത്തുമോ? പിന്തുണ അറിയിച്ച് ആം ആദ്മി\nഏതെങ്കിലും ഹിന്ദു ദൈവത്തെ അപമാനിച്ചെന്ന് തെളിഞ്ഞാൽ രാംപൂർ വിടും: അസം ഖാൻ\nക്രൈം നന്ദകുമാറും സ്വപ്നയും താനും എറണാകുളം ഗസ്റ്റ്ഹൗസിൽ വച്ച് കണ്ടു; സ്വർണ്ണക്കടത്ത് കേസിൽ CBIയെ സമീപിക്കാനായിരുന്നു നീക്കം: പി സി ജോർജ് \n‘സ്വപ്ന സുരേഷിന്റെ ആരോപണത്തിന് പിന്നിൽ BJP ആണെന്ന് പകൽ പോലെ വ്യക്തം’: സീതാറാം യെച്ചൂരി\nബിഷപ്പ് ഫ്രാങ്കോ മുളയ്‌ക്കൽ പൗരോഹിത്യ ചുമതലകളിലേക്ക്? കോടതി വിധി വത്തിക്കാൻ അംഗീകരിച്ചതായി റിപ്പോർട്ട്\nഫോമയുടെ സ്ത്രീ പക്ഷ നിലപാടുകളും മത്സരാർത്ഥികളും: ലളിത രാമമൂർത്തി\nഹൂസ്റ്റൺ എക്യൂമെനിക്കൽ ക്രിക്കറ്റ് ടൂർണമെന്റ് സമാപിച്ചു; സെന്റ് ജോസഫ് സീറോ മലബാർ ഫൊറോനാ ടീം ജേതാക്കൾ\nപിടിച്ചെടുത്ത യുക്രൈൻ നഗരങ്ങളിൽ റഷ്യൻ പാസ്പോർട്ട് വിതരണം; ചിലയിടത്ത് റഷ്യൻ കറൻസിയും\nഇഡി ഓഫീസിന് മുന്നിൽ സംഘർഷം; രൺദീപ് സുർജേവാല അടക്കമുള്ള നേതാക്കൾ അറസ്റ്റിൽ..കെസി വേണുഗോപാൽ കുഴഞ്ഞുവീണു\nഅമേരിക്കയിലെ ആദിമവാസികളായ ചോക്ക്റ്റൗ വിഭാഗക്കാരുടെ ഇടയിലുള്ള മാർത്തോമ്മ സഭയുടെ പ്രവർത്തനം 20 വർഷം പിന്നിട്ടു\nകെ പി യോഹന്നാനും ശതകോടികളുടെ ആസ്തിയുളള ബിലീവേഴ്‌സ് ചർച്ചും; വിശ്വാസവും വിവാദങ്ങളും\nമലങ്കര സുറിയാനി കത്തോലിക്കാ സഭയിലെ നിയുക്‌ത മെത്രാന്മാരുടെ റമ്പാൻ സ്ഥാനാരോഹണം 2022 ജൂൺ 18, 21 തീയതികളിൽ\nനൈജീരിയയിലെ പള്ളിയിൽ പ്രാർ‍ത്ഥനയ്ക്കിടെ ആക്രമണം; 50 ഓളം പേർ കൊല്ലപ്പെട്ടതായി റിപ്പോർട്ട്\nബിജെപി ചെയ്ത തെറ്റിന് രാജ്യത്തിന്റെ പേരിൽ മാപ്പ് ചോദിക്കുന്നത് എന്തിന്?; കേന്ദ്രത്തിനെതിരെ വിമർശനവുമായി തെലങ്കാന മന്ത്രി\nവിശുദ്ധ അന്തോണീസ് പുണ്യവാളന്റെ തിരുനാള് ജൂണ് 11 ശനിയാഴ്ച വൈകുന്നേരം7മണിയ്ക്ക്\n‘പരാമര്‍ശം പിന്‍വലിക്കുന്നു, മതവികാരം വ്രണപ്പെടുത്താന് ഉദ്ദേശിച്ചില്ല’; ഖേദപ്രകടനവുമായി നുപൂര് ശര്‍മ്മ\n‘ക്ഷേത്രത്തിൽ വെച്ച് വിവാഹം അനുവദിക്കില്ല’; സ്വയം വിവാഹം കഴിക്കാനൊരുങ്ങുന്ന യുവതിക്കെതിരെ ബിജെപി നേതാവ്


ഐഎച്ച്ആര്‍ഡി ആസ്ഥാനമന്ദിരത്തിന് മുന്നില് ധര്‍ണ്ണ 18ന് - Express Herald ഐഎച്ച്ആര്‍ഡി ആസ്ഥാനമന്ദിരത്തിന് മുന്നില് ധര്‍ണ്ണ 18ന് Dharna on the 18th in front of the IHRD headquarters\nഐഎച്ച്ആര്‍ഡി ആസ്ഥാനമന്ദിരത്തിന് മുന്നില് ധര്‍ണ്ണ 18ന്\nമുടക്കമില്ലാതെ ശമ്പളം വിതരണം ചെയ്യുക, ശമ്പള പരിഷ്‌ക്കരണം നടപ്പിലാക്കുക തുടങ്ങിയ ആവശ്യങ്ങള് ഉന്നയിച്ച് ചാക്ക ഐഎച്ച്ആര്‍ഡി ആസ്ഥാനമന്ദിരത്തിന് മുന്നില് ഫെബ്രുവരി 18 ഐഎച്ച് ആര്‍ഡി എംപ്ലോയീസ് അസോസിയേഷന്റെ നേതൃത്വത്തില് ധര്‍ണ്ണ നടത്തുമെന്ന് സംസ്ഥാന പ്രസിഡന്റും മുന് എംഎല്‍എയുമായ തമ്പാനൂര് രവി. മുന് മുഖ്യമന്ത്രി ഉമ്മന്‍ചാണ്ടി രാവിലെ 10ന് ധര്‍ണ്ണ ഉദ്ഘാടനം ചെയ്യും.\nകേരള സര്‍ക്കാര് ഉന്നത വിദ്യാഭ്യാസ വകുപ്പിന്റെ കീഴിലുള്ള ഐഎച്ച് ആര്‍ഡിയിലെ ജീവനക്കാര്‍ക്ക് രണ്ടുമാസമായി ശമ്പളം മുടങ്ങിയിരിക്കുകയാണ്. കഴിഞ്ഞ ഒരുവര്‍ഷമായി യഥാസമയം ശമ്പളം ലഭിക്കുന്നില്ലെന്നതാണ് വസ്തുത. കടുത്ത സാമ്പത്തിക പ്രതിസന്ധി നേരിടുന്ന ഈ സ്ഥാപനത്തെ സര്‍ക്കാര് പൂര്‍ണ്ണമായും അവഗണിക്കുകയാണ്. സര്‍ക്കാരിന്റെ അടിയന്തര ശ്രദ്ധയും നടപടിയും ഉണ്ടായില്ലെങ്കില് ഈ സ്ഥാപനത്തിന്റെ നടത്തിപ്പ് തന്നെ അപകടത്തിലാകും. മുടങ്ങിയ ശമ്പളം എത്രയും വേഗം ജീവനക്കാര്‍ക്ക് നല്‍കണം. സംസ്ഥാന സര്‍ക്കാര് ജീവനക്കാര്‍ക്ക് ലഭിച്ച പതിനൊന്നാം ശമ്പളകമ്മീഷന്റെ ഭാഗമായുള്ള ശമ്പളപരിഷ്‌ക്കരണം ഇതുവരെ ഇവിടത്തെ ജീവനക്കാര്‍ക്ക് ലഭ്യമായിട്ടില്ല. ഐഎച്ച് ആര്‍ഡിയിലെ സ്ഥാപനങ്ങള്‍ക്ക് എയ്ഡഡ് വിദ്യാഭ്യാസ സ്ഥാപനങ്ങള്‍ക്ക് നല്‍കുന്ന പരിഗണന നല്‍ക്കാന് സര്‍ക്കാര് തയ്യാറാകണം. സംസ്ഥാന സര്‍ക്കാരിന്റെ 20 കോടിയുടെ നോണ്‍പ്ലാന് ഗ്രാന്റാണ് നിലവില് നല്‍കുന്നത്. ഇത് പര്യാപ്തമല്ല. അത്ിനാല് സര്‍ക്കാര് മുന്‍കൈയെടുത്ത് ഐഎച്ച്ആര്‍ഡിയുടെ സ്ഥാപനങ്ങള്‍ക്ക് അഡീഷണല് ഗ്രാന്റ് അനുവദിക്കയോ എയ്ഡഡ് പദവി നല്‍കുകയോ ചെയ്യാന് തയ്യാറാകണമെന്നും തമ്പാനൂര് രവി പറഞ്ഞു.\nഎന്‍ഞ്ചിനിയറിംഗ് കോളേജുകള്,ആട്‌സ് ആന്റ് സയന്‍സ് കോളേജുകള്, പോളിടെക്‌നിക്കുകള്, ഹയര്‍സെക്കണ്ടറി സ്‌കൂളുകള് തുടങ്ങി നൂറോളം സ്ഥാപനങ്ങളാണ് ഐഎച്ച് ആര്‍ഡിക്ക് കീഴില് പ്രവര്‍ത്തിക്കുന്നത്. അവിടങ്ങളിലായി 1500 ല്‍പ്പരം ജീവനക്കാരും ജോലി ചെയ്തുവരുന്നു. ഉള്‍നാടന് ഗ്രാമങ്ങളിലും ആദിവാസി-മലയോര മേഖലകളിലെ കുട്ടികള്‍ക്ക് ഉന്നതവിദ്യാഭ്യാസം ഉറപ്പാക്കുക എന്ന ലക്ഷ്യത്തോടെ സര്‍ക്കാര് നിയന്ത്രണത്തില് പ്രവര്‍ത്തിക്കുന്ന ഏക സ്ഥാപനമാണ് ഐഎച്ച്ആര്‍ഡിയെന്നും തമ്പാനൂര് രവി പറഞ്ഞു.\nDharna on the 18th in front of the IHRD headquarters


കംപ്യൂട്ടറും നേത്രപരിചരണവും : Deepika.com Sthreedhanam News\nകംപ്യൂട്ടര് ഇപ്പോള് എല്ലാ മേഖലകളിലും ഒഴിച്ചുകൂടാന് പറ്റാത്ത ഒരു സംവിധാനമായി മാറിക്കഴിഞ്ഞു. വളരെ മണിക്കൂറുകള് കംപ്യൂട്ടറിനു മുമ്പില് ചിലവിടേണ്ടി വരുന്ന സാഹചര്യങ്ങളില് നേത്രപരിചരണവും വളരെയധികം പ്രാധാന്യം അര്‍ഹിക്കുന്നു. കംപ്യൂട്ടര് ഉപയോഗിക്കുമ്പോള് ചില കാര്യങ്ങള് ശ്രദ്ധിച്ചാല് കണ്ണിന്റെ ആരോഗ്യം നിലനിര്‍ത്താനാകും.\nകണ്ണിന്റെ പേശികളുടെ പ്രവര്‍ത്തനവും കണ്ണുനീരിന്റെ ഘടനയും അളവും കണ്ണുകളുടെ ആരോഗ്യത്തിന് വളരെ ആവശ്യമാണ്. കംപ്യൂട്ടര് സ്ഥിരമായി ഉപയോഗിക്കുന്നവരില് കണ്ണുകളുടെ ജലാംശം നഷ്ടപ്പെടുന്നതുമൂലം കണ്ണുകള്‍ക്കുണ്ടാകുന്ന വരള്‍ച്ച, കണ്ണിലെ പേശികള്‍ക്ക് കൂടുതല് സമ്മര്‍ദ്ദം വരുന്നതു മൂലമുണ്ടാകുന്ന തലവേദന, കൂടെക്കൂടെ കണ്ണ് ചിമ്മുക, കണ്ണ് വേദന എന്നിവ സാധാരണയായി കണ്ടുവരുന്നുണ്ട്.\nകംപ്യൂട്ടര് ഉപയോഗം തുടങ്ങിയതിനു ശേഷം തലവേദന, കണ്ണുകള്‍ക്ക് വരള്‍ച്ച, കണ്ണില് നിന്ന് വെളളം വരുക, കൂടെക്കൂടെ കണ്ണ് ചിമ്മുക, കണ്ണുവേദന തുടങ്ങിയ ലക്ഷണങ്ങള് ഉണ്ടെങ്കില് തീര്‍ച്ചയായും നേത്രപരിശോധന നടത്തി കാഴ്ചത്തകരാര് ഉണ്ടോ എന്ന് ഉറപ്പ് വരുത്തണം. അതിനുശേഷം കണ്ണട ആവശ്യമുളളവര് ഡോക്ടറുടെ നിര്‍ദ്ദേശപ്രകാരം കണ്ണട നിര്‍ബന്ധമായും ഉപയോഗിക്കുക.\nകണ്ണിനും വേണം വിശ്രമം\nചിലര്‍ക്ക് ജോലി സംബന്ധമായി കംപ്യൂട്ടറിനു മുമ്പില് മണിക്കൂറുകള് ചിലവിടേണ്ടി വരും. ഇത്തരം സാഹചര്യങ്ങളില് ഇടയ്ക്ക് കണ്ണുകള്‍ക്ക് വിശ്രമം കിട്ടാനായി ദൂരെയുളള ഏതെങ്കിലും വസ്തുവിലേയ്ക്ക് കുറച്ചുനേരം നോക്കണം. കണ്ണുകള് ഇടയ്ക്കിടയ്ക്ക് ചിമ്മി തുറക്കുന്നതും നല്ലതാണ്. കണ്ണുകള്‍ക്ക് വരള്‍ച്ച ഉള്ളവരാണെങ്കില് കണ്ണിലെ ജലാംശം കൂട്ടുവാനായി ഐ ലൂബ്രിക്കന്റ്‌സ് (Eye Lubricants) ഉപയോഗിക്കാവുന്നതാണ്.\nകംപ്യൂട്ടര് തുടര്‍ച്ചയായി ഉപയോഗിക്കുന്ന ആളുകളാണെങ്കില് ജോലി സമയം കഴിഞ്ഞ് വീട്ടില് വന്നാല് വീണ്ടും കംപ്യൂര്, മൊബൈല് ഗെയിമുകള്, അമിതമായ ഇന്റര്‍നെറ്റ് ഉപയോഗം തുടങ്ങിയ പ്രവൃത്തികളില് കഴിവതും ഏര്‍പ്പെടാതിരിക്കുക. കണ്ണുകള്‍ക്ക് പരമാവധി വിശ്രമം കൊടുക്കണം. കണ്ണുകള്‍ക്ക് ആരോഗ്യം ഉതകുന്ന ചില ചെറു വ്യായാമങ്ങള് പരിശീലിക്കുന്നതും കണ്ണിന് വിശ്രമം നല്കും. കണ്ണുകള് ഇടത്തോും വലത്തോും മുകളിലേക്കും താഴേക്കും വട്ടത്തിലും ചലിപ്പിക്കുന്നതും ഈ പരിശീലനത്തില് ഉള്‍പ്പെടും.\nകംപ്യൂട്ടര് മുറി ഒരുക്കുമ്പോള്\nകംപ്യൂട്ടര് ഉപയോഗിക്കുന്ന മുറിയില് ആവശ്യത്തിന് വെളിച്ചം ഉണ്ടായിരിക്കണം. ഒരിക്കലും മങ്ങിയ വെളിച്ചത്തില് കംപ്യൂട്ടര് ഉപയോഗിക്കാന് പാടില്ല. പ്രകാശത്തിന്റെ പ്രതിഫലനം നേരിട്ട് കണ്ണിലേക്കോ കംപ്യൂട്ടര് സ്‌ക്രീനിലേക്കോ അടിക്കരുത്. കംപ്യൂട്ടറിന്റെ സ്ഥാനം, ഉപയോഗിക്കുന്ന ആളുടെ ദൃഷ്ടിയുടെ താഴെയോ അല്ലെങ്കില് ദൃഷ്ടിയുടെ നേര്‍രേഖയിലോ ആയിരിക്കണം. കംപ്യൂട്ടറിന്റെ സ്ഥാനം ഒരിക്കലും ഉപയോഗിക്കുന്ന ആളുടെ ദൃഷ്ടിയുടെ മുകളില് ആവരുത്.\nകംപ്യൂട്ടര് ഉപയോഗിക്കുന്നവര്‍ക്ക് ആന്റി റിഫള്ക്ഷന് കോട്ടിംഗ് ( Anti R-eflection Coating) ഉളള തരം കണ്ണടകള് തിരഞ്ഞെടുക്കാന് ശ്രദ്ധിക്കുക. ഇവ അനാവശ്യ കിരണങ്ങള് കണ്ണിലേക്ക് പതിക്കുന്നത് തടയുന്നു. വെള്ളെഴുത്ത് (Presbyopia) ഉളളവര് കംപ്യൂട്ടര് ഉപയോഗിക്കുന്നവരാണെങ്കില് കഴിവതും പ്രോഗ്രസീവ് കണ്ണടകള് (Progressive Glasses)െ തിരഞ്ഞെടുക്കുക. ഇത്തരം കണ്ണടകള് ആണെങ്കില് കംപ്യൂട്ടര് ഉപയോഗിക്കുന്ന അകലം അനുസരിച്ച് കാഴ്ച ലഭ്യമാക്കും. മറ്റ് തരം കണ്ണടകള് ആണെങ്കില് പ്രത്യേകമായി തിരിച്ചിരിക്കുന്ന വായിക്കാനുളള ഭാഗത്തു കൂടി (Reading Area) മാത്രമേ കാഴ്ച ശരിയായി ലഭിക്കുകയുളളൂ. ചുരുക്കത്തിലെ ജോലിഭാരം കുറയ്ക്കുന്നതിനായി ഫയല് ഉപയോഗിക്കുന്ന സ്ഥാനം കംപ്യൂട്ടര് കൈയടക്കിയ പുതിയ തലമുറയില് നേത്രപരിചരണവും വളരെയധികം പ്രാധാന്യം അര്‍ഹിക്കുന്നു.\nകണ്‍സള്‍ട്ടന്റ് ഒഫ്താല്‍മോളജിസ്റ്റ്, ലൂര്‍ദ് ആശുപത്രി, എറണാകുളം